RENE GUENON s-a născut la Blois, în 1886; în perioada 
1909-1912 ia contact cu doctrinele orientale, a căror coerență 
și unitate de principii cu creștinismul va încerca să le pună în 
evidenră pentru a putea trezi în Occident forțele capabile să se 
opună decăderii acestuia. În 1928, afectat de moartea soției sale, 
dar și de neințelegerea cu care fusese primit de către diferite medii 
franceze efortul său de a resuscita spiritul tradițional, Guenon 
părăsește Franţa și se stabilește, în 1930, la Cairo, unde se va 
căsători cu o tânără musulmană. În toată această perioadă va con- 
tinua să scrie în limba franceză și să publice în Franța; se săvâr- 
șește din viață în 1951. A întreținur o vastă corespondență cu 
trei gânditori români: Vasile Lovinescu, Marc-Mihail Avramescu 
şi Mihai Vâlsan. 

Prejaţă 


În peisajul gândirii contemporane, opera lui Ren€ 
Guenon are un profil cu totul singular: ea pare mai de- 
grabă mesajul riguros și cuprinzător al unei instanțe spi- 
rituale decât expresia - inerent limitată și partizană — 
a unei concepţii individuale. Lucrările sale nu studiază 
un domeniu al realului, nu dezvoltă elementele unei doc- 
trine anume, nici nu relatează un traseu de căutări ori 
experiențe proprii; Rene Guenon nu se impune în nici 
un caz ca „autor“ ci, mai degrabă, ca manifestare a unei 
funcțiuni — de reamintire, de traducere în limbaj modern 
și de mărturie a ceea ce toate civilizațiile tradiționale recu- 
nosc ca fundament și totodată ca pol esențial: principiul 
metafizic, Realitatea supremă manifestată prin înțelepciu- 
nea primordială (Philosophia Perennis, Sanatana Dharma) 
răsfrântă la rându-i, în mod specific, dar deplin, în fiecare 
tradiție autentică. Ca atare, gl nu e câtuși de puțin un „ori- 
ginal“, ci un mediator; un canal impersonal, dar special 
modelat, prin care adevărul inițial și unic se comunică 
lumii moderne într-o formulare aptă de a-i fi pe înțeles. 

Prin originea franceză, prin educaţia clasică, prin struc- 
tura mentală de tăietură geometrică și perfectă coerență 
logică, Rene Guenon aparține într-adevăr culturii occiden- 
tale. Prin concepţie și mai ales prin profilul spiritual, 

el ţine în schimb de vechea gândire tradițională și ezote- 
rică cu rădăcini adânci nu numai în doctrinele orientale 
și arhaice, dar chiar în intemporal. Dacă mai adăugăm 
o trăire spirituală de obârșie inițiatică și de un înalt nivel 
metafizic, mai ales pentru epoca noastră, vom înțelege 
poate unicitatea acestei personalități. Și cum structura 
sa interioară - unind afinitatea pentru intuiţia intelec- 
tuală cu modalități de gândire și formulare logice - l-a 
predispus la exprimarea într-un limbaj contemporan a 
doctrinelor sacre, a rezultat o operă tradițională de expre- 
sie europeană, scrisă cu o inspirată claritate și forță de 
convingere, ce apare ca una dintre ultimele lumini arun- 
cate de Philosophia Perennis în obscuritatea acestui 
sfârșit de ciclu. 


* * 


Originar dintr-o provincie franceză cu veche burghe- 
zie catolică, născut la Blois, în 1886, sub semnul Scor- 
pionului (de unde ascuțimea minţii, dar și o anumită 
înclinație polemică), urmând cursurile colegiului Au- 
gustin- Thierry, tânărul Rene face studii remarcabile de 
matematică și filozofie, al căror limbaj precis îl vom re- 
găsi sublimat în opera lui. Din 1904 se stabilește la Paris, 
continuându-și studiile matematice la colegiul Rollin, 
pe careva trebui însă să-l părăsească din cauza unei sănă- 
tăți destul de șubrede. O slăbiciune pe care va ști să o 
transforme în avantaj, preocupându-se, ca autodidact, 
de domenii proprii spiritualității ezoterice de care se 
simţea profund atras. Pentru a se întreține, el e nevoit 
să dea lecţii de matematică și filozofie. În 1912 revine 
pentru scurt timp la Blois, unde se căsătorește cu o 

tânără catolică, Berthe Loury, cu care se instalează la 
Paris. În timpul războiului va fi reformat pe motive de 
sănătate și va continua să studieze și să dea lecții de filo- 
zofie în diferite locuri, între care și Setif, în Algeria. 
După război va duce o existență grea, întreținându-se 
din scris, publicând numeroase opere de doctrină ezo- 
terică și colaborând la reviste de specialitate mai mult 
sau mai puţin cunoscute. 

Puternic afectat de moartea soției sale, în 1928, dar 
și de neînțelegerea cu care cercurile catolice priveau pozi- 
ţia tradițională exprimată în lucrările sale, ca și de ostili- 
tatea afișată în cercurile ocultiste și în general de toată 
ambianța profană a societăţii franceze și a celei pariziene 
în special, Rene Guenon hotărăște să părăsească Franța, 
stabilindu-se, în 1930, la Cairo. Aici se va recăsători, în 
1934, cu o tânără musulmană, Fatma, cu care va avea patru 
copii, ultimul născut imediat după moartea sa. Timp 
de douăzeci de ani el va trăi în Islam continuând să scrie 
în limba franceză și să publice în Franța. Întreţine, în 
plus, o vastă corespondență, inclusiv cu trei gânditori 
români din țară (Vasile Lovinescu și Marc-Mihail Avra- 
mescu) și străinătate (Mihai Vâlsan). Se stinge în 1951, 
fiind înhumat într-unul din cimitirele orașului Cairo. 


E 


«' 


* * 


Biografia nu are, așadar, nimic spectaculos; în planul 
faptelor imediate, ea pare modestă, marginală și întru 
câtva excentrică. Doar ivirea în Franţa a unei vieți ce se 
va încheia cu douăzeci de ani de apartenență vizibilă la 
Islam va stârni probabil mirarea, dar va oferi poate 

și înțelegerea unor semnificaţii ce țin de alt registru: anu- 
me că funcțiunea de care vorbeam la început e „înca- 
drată“ de o tradiţie ce recunoaște și integrează, la sfârșit 
de ciclu, înțelepciunea tuturor celorlalte, pe de o parte; 
că, pe de altă parte, arcul dintre Europa occidentală și 
Islam marchează, în ceea ce îl privește pe Guenon, nu 
numai o misiune orientată către lumea modernă, dar 
și O vocaţie, o realizare spirituală proprie dezvoltată în 
interiorul une: forme tradiționale ale cărei posibilități 
ezoterice sunt încă vii și accesibile tuturor celor calificați 
să meargă pe un astfel de drum. 

Complementar expunerilor sale doctrinare, Rene Gue- 
non a încercat să găsească în timp elemente de sprijin 
pentru reîntoarcerea Europei către o concepție și O orga- 
nizare tradiționale. În prima perioadă, după sosirea sa la 
Paris (1904-19 14), el a trecut prin diverse medii occiden- 
tale care puteau fi depozitarele unei spiritualități iniția- 
tice cu șanse de reactivare efectivă și eficace. Pătrunzând 
în majoritatea grupărilor ocultiste, Guenon și-a putut 
da însă seama de caracterul sincretic și fantezist, de lipsa 
de filiație spirituală regulată a tuturor acestor contrafa- 
ceri moderne care ofereau false doctrine și prezentau 
aspectul unor caricaturi de organizații iniţiatice reale. 
În revista La Gnose, pe care o fondează în 1909, va da 
câteva precizări asupra carențelor grave ce descalificau 
respectivele manifestări: „...eroarea celor mai multe dintre 
aceste doctrine așa-zis spiritualiste rezidă atât în caracterul 
lor în fond materialist, transpus însă în alt plan, cât și 
în pretenția de a aplica domeniilor spiritului metode pe 
care științele empirice obișnuite le folosesc pentru a stu- 
dia lumea substanțială. Or, aceste metode experimentale 
nu pot duce decât la simpla cunoaștere a fenomenelor 


PREFAŢĂ 9 


pe temeiul cărora e cu neputintă să fie construită o teorie 
metafizică - un principiu universal fiind imposibil de 
indus din fapte particulare. De altfel, încercarea de a 
obține cunoașterea lumii spirituale prin mijloace mate- 
riale este evident absurdă; principiile le putem găsi doar 
în noi înșine și nu în obiectele exterioare“ (dec. 1909). 
Analiza detaliată a manifestărilor neospiritualiste, dar 
și caracterizarea fenomenului în ansamblu vor fi reali- 
zate în două lucrări de mari dimensiuni, încărcate ine- 
vitabil de numeroase relatări faptice: Teosofzsmul, istoria 
unei pseudoreligii (1921) și Eroarea spiritistă (1923). Ele 
limpezesc terenul orientărilor tradiționale de falsele con- 
cepții ale unei pseudospiritualități, pernicioase și agre- 
sive în același timp, despre care A.K. Coomaraswamy 
spunea că poate fi caracterizată prin versetul din Bha- 
gavad-Gita (XVII, 4); „cei ce practică cultul morților și 
al duhurilor sunt oamenii întunericului“. 

După episodul ocultist, el va pătrunde în Masonerie 
(1909-1914), de care se va detașa însă, conștient de acuta 
ei decădere. Organizatie care a avut în tot cursul Evului 
Mediu caracterul unei puternice inițieri cosmologice, 
luând ca suport meseria constructorilor de catedrale, cu 
simbolism bazat pe actele zidirii, Masoneria și-a părăsit, 
în secolul al XVII-lea, caracterul operativ pentru unul 
speculativ. Ceea ce s-a păstrat până astăzi este doar ritua- 
lul de intrare, sufocat și €l de masivele devieri ale Maso- 
neriei moderne către preocupări sociale și mai ales politice 
care alterează până la completa desfigurare această supra- 
vieţuitoare, aproape singura, a organizațiilor inițiatice 
din Occidentul creștin. Ceea ce rămâne demn de interes, 
după Guenon, este simbolismul masonic, la care acesta 
se referă adeseori și căruia îi dedică numeroase studii. 

Clarificarea vechiului statut al masoneriei, precum și a 
transformărilor ei va fi întreprinsă cu precădere în revista 
La France Anti-magonniqgue între anii 1913-1914, sub 
pseudonimul Sfinx. 

Anii 1909-1912 constituie punctul de răscruce, mo- 
mentul capital pentru cristalizarea rolului lui Guenon, 
ca și pentru formaţia sa interioară. După ce investigase 
cam toate posibilitățile inițiatice ale Occidentului și 
constatase degradarea ultimelor vestigii, el ia contact cu 
doctrinele orientale - hindusă, chineză și islamică - prin 
întâlniri directe cu reprezentanți autorizați ai acestor 
tradiţii. Modul cum sunt acestea expuse - pe marile lor 
linii — în formularea europeană a lui Guenon confirmă 
faptul că nu le-a abordat nici ca orientalist, nici ca istoric 
al religiilor ori filolog, aplicându-le adică punctul de ve- 
dere al unei discipline științifice moderne. A fost un con- 
tact nemijlocit cu organismul lor viu, în care doctrina 
reprezintă osatura principiilor, iar simbolul - realitatea 
întrupării lor în existență. Între acești ani apare revista 
La Gnose condusă și redactată în cea mai mare parte de 
Guenon, sub numele de Palingenius; aici el publică 
fragmente din două importante lucrări viitoare privind 
hinduismul - Omul și devenirea sa după Vedânta şi 
Simbolismul Crucii, cu accente pe creștinism și Islam. În 
redactarea sa finală, ultimul volum poartă dedicația auto- 
rului către maestrul său în iniţiere și este datată 1329 H 
adică 1912, ceea ce reprezintă momentul intrării lui Gu&- 
non în Islamul ezoteric. 

După război continuă încercările de a trezi, de a reac- 
tiva în Occident forțe spirituale capabile să se opună deca- 
denței lumii moderne și apte totodată să stabilească un 
acord real cu Orientul tradiţional. Cum singura instituție 

investită legitim cu autoritate spirituală era Biserica cato- 
lică, el va urmări evidenţierea coerenței dintre Crești- 
nism și celelalte tradiții, a unitătii lor de principiu cât 
și a consonanțelor lor simbolice. În colaborările la revista 
catolică Regnabit (1925-1927), unde fusese recomandat 
de către arheologul și heraldistul Charbonneau-Lassay, 
Rent Guenon a insistat atât asupra punctului de vedere 
creștin privind simbolismul Inimii și al Centrului Lumii, 
cât și asupra altor teme medievale, mai ales aceea a Sf. 
Graal, ilustrând perenitatea tradiţiei. Din păcate, ani- 
mozitatea unor cercuri neotomiste față de orientarea 
reprezentată de Guenon, obtuzitatea în ce privește virtua- 
litățile de deschidere universală, intrinsece Creștinis- 
mului - prezentă atât în mediile catolice, cât și în cele 
universitare - l-au făcut să considere ca improbabilă 
speranţa unei redresări din interior a Occidentului. 
Începând cu 1929, Guenon colaborează regulat la re- 
vista Voile d'Isis, care își propunea „studiul tradiției și 
al diverselor mișcări spirituale vechi și moderne“ punând 
însă un accent destul de puternic pe preocupări ocul- 
tiste. Sub influenta lui Guenon, ea se transformă pro- 
gresiv și își precizează ca obiect „studiul doctrinelor 
tradiționale, atât orientale, cât și occidentale, precum și 
al științelor legate de acestea“. Aici, Guenon își va putea 
expune nestingherit punctul de vedere în articole ce 
conțin fie expuneri doctrinare, fie studii de simbolică 
și istorie sacră ori recenzii de publicaţii cu referire la 
probleme tradiționale. Unul dintre cei mai importanți 
continuatori ai săi, M. Vâlsan, vorbea despre caracterul 
acestor contribuţii ca fiind și mai pregnant decât în 
marile lucrări: „Implantate în sensibil, definițiile sunt mai 
evidente, demonstrațiile mai convingătoare, concluziile 

mai riguroase. În ciuda acestei precizii, incomparabila 
artă intelectuală a autorului evocă, mai ales în aceste 
texte, prezenţa discretă a indefinisabilului element de 
mister, de adâncă majestate a realităților, de inefabilă fru- 
museţe a semnificațiilor și de perfecțiune fără putintă 
de tăgadă a finalităților, toate proprii datelor adevăratei 
științe, cea pe care el însuși a numit-o «știința sacră». “* 
Revista Voile d'Isis, devenită ulterior (1936) Etudes Tradi- 
tionnelles, va aduna în jurul ei colaboratori profund ata- 
șați de ideea unei unice întelepciuni primordiale întrupată 
specific, dar concordant, în toate doctrinele și civilizațiile 
tradiionale. Printre ei: Ananda K. Coomaraswamy, 
Frithjof Schuon, Titus Burckhardt, Luc Benoist, Mihai 
Vâlsan, Jean Reyor, Andre Preau, Vasile Lovinescu și 
altii, constituind un nucleu de studii, dar și de radiație 
a orientării deschise de Guenon. 


* * 


Doctrina transmisă de Rene Guenon pornește de la 
un Principiu suprem transcendent, imuabil și etern, :den- 
uc cu Posibilitatea totală, ea însăși simbolizată de infinitul, 
vidul sau tăcerea metafizică. În Posibilitatea totală se pot 
distinge posibilitățile de manifestare asumate de Fiinţa 
universală (Brahma saguna), înglobate, împreună cu posi- 
bilităuile de nemanifestare, în Non-Fiinţa universală 
(Brabma Nirguna). Fiinţa însăși include posibilități de 
manifestare efectiv manifestate și posibilități de mani- 
festare nemanifestate. Ca principiu al manifestării, Fiinţa 


* M. Vâlsan, „Introducere“ la lucrarea lui Rene Guenon, Sym- 
boles fondamentaux de la science sacree, Paris, Gallimard, 1972, p. 19. 

este identică Dumnezeului personal al religiilor, simbo- 
lizat de Unitatea primordială. Toată această „structură“ 
a Posibilităţii totale e sugerată prin simbolurile amintite, 
rămânând în sine mister inefabil și inexprimabil (a se 
vedea Stările muluiple ale Fiinţei). 

Pentru a nu-și limita posibilitățile, Funţa și le mani- 
festă prin intermediul. esenței (Purusha) și substanţei 
(prakriti) universale, sub forma unei muliplicități de stări 
care sunt tot atâtea lumi, comportând la rândul lor 
diferite modalităţi, în funcţie de ansamblul condițiilor 
care le delimitează existenţa. Aceste lumi sunt grupate, 
după forma în care se manifestă, în informale (supra- 
individuale) și formale (individuale) cu două modalități, 
subtilă și grosieră. Se regăsește astfel ansamblul mani- 
festării format din trei lumi: spirituală, subulă și corpo- 
rală (Spiritus, anima, Corpus), care, sub diferite denumiri, 
constituie creația propriu-zisă în toare doctrinele tradi- 
ționale ale umanității (Or și devenirea sa după Vedânta). 
Desigur că, în raport cu Fiinţa, care este singura reală, 
toate aceste lumi sunt doar o aparență, un joc al Mayei, 
în același timp energie a Principiului și iluzie cosmică. 

Omul însuși este o ființă care integrează în el cele 
trei lumi, ocupând un loc central pe nivelul respectiv 
de existență, datorită conștiinței sale, reflex individual 
(eu) al Fiinţei universale (Sine). Omul constituie astfel, 
împreună cu Principiul și creaţia, o triadă (Deus, Homo, 
Natura) care corespunde întregului univers. Acestea 
sunt, în linii esențiale și prezentate extrem de succint, 
ontologia, cosmologia și antropologia care se regăsesc, 
cu nesfârsite variații de detalii, în toate doctrinele tra- 
dipionale, expunerea lor cea ma: completă și mai pură 
fiind conținută în tradiția hindusă. 


14 PREFAŢĂ 


Doctrina sacră constituie nucleul a ceea ce R. Gue- 
non numește Tradiţia primordială de origine nonuma- 
nă, tradiție care s-a manifestat de-a lungul umanităţii în 
diferite tradiţii particulare, dintre care unele și-au păstrat 
caracterul metafizic și impersonal (taoism, hinduism), 
în timp ce altele au luat un caracter religios și personal 
(religiile abrahamice), adăugându-și elemente diferite de 
ordin mistic, etic, social etc. (Introducere generală în stu- 
diul doctrinelor hinduse). Ca o consecință a acestui fapt, 
fiecare tradiție particulară autentică este o revelație a Tra- 
diției primordiale: nucleul doctrinar și adaptarea mora- 
lei, a ritualului și a expresiei la diferitele condiţii de loc 
și de timp sunt stabilite prin mesajul unui trimis divin 
(avatara). Toate tradițiile valabile (nedeviate) sunt, așadar, 
o manifestare a Fiinţei supreme, având ca origine un 
principiu spiritual din care decurge toată structura lumii 
și a omului, ca macrocosm și microcosm, între care este 
o profundă analogie. „Formele tradiţionale pot fi com- 
parate cu drumuri care conduc toate la un același țel, 
dar care, ca drumuri, nu sunt mai puţin distincre.“* 

Deoarece adevărurile care alcătuiesc doctrinele tra- 
diționale prezintă dificultăți mai mari sau mai mici de 
asumare, fiecare doctrină completă comportă o parte inte- 
rioară, mai degrabă intelectuală și voalată de mister, nu- 
mită ezoterică, și o parte exterioară, mai direct accesibilă 
și mai aptă de exprimare scrisă, numită exoterică. De 
altfel, cele două laturi sunt mai curând complementare 
decât contradictorii, ele formând un tot, chiar dacă în 
unele tradiţii s-au pierdut cu timpul aspectele ezoterice, 
sau s-au estompat. Este de la sine înțeles că opera lui 


* R. Guenon, Apergus sur Linitiation, Paris, Gallimard, p. 44. 

Guenon se ocupă mai ales de punerea în lumină a aspec- 
telor ezoterice ale marilor tradiții, aspecte prin care devine 
limpede „unitatea transcendentă a religiilor“. 

Realitatea stărilor muluple ale manifestării, structu- 
rată într-o ordine ierarhică în care principiile de ordin 
spiritual (ideile platoniciene) se reflectă pe nivele inferi- 
oare în „imagini“ (edolon) mai mult sau mai puţin ase- 
mănătoare, face posibilă comunicarea și cunoașterea 
planurilor superioare de pe nivelul celor inferioare, prin 
intermediul simbolurilor. În acest sens, orice făptură, 
orice entitate, poate simboliza, în grade și cu intensități 
diferite, întregul cosmos, urcând pe verticala care unește 
diferitele planuri de existență. Simbolul nu este un ele- 
ment arbitrar sau convenţional, ci exprimă intrinsec esența 
fiecărei făpturi și totodată legătura e: cu unul sau altul 
dintre aspectele cu valoare de principiu ale universului. 
Întreaga manifestare este, așadar, o țesătură de planuri ori- 
zontale și verticale care își corespund între ele, realitate 
reprezentată de simbolul totalizant al crucii ($imbo/ss- 
mul Crucii). Simbolul este nu numai un mod de expresie, 
ci atribut inerent al oricărei existențe;, originea lui fiind 
nonumană, simbolul e universal: doar expresia umană 
îl transformă într-un limbaj analog, specific fiecărei 
tradițil. 

Realitatea simbolului face ca fiecare act uman, fiecare 
gest, în sensul cel mai general, să aibă o semnificaţie sim- 
bolică; însă eficacitatea sa capătă o cu totul altă anvergură 
atunci când gestul este consacrat prin coborârea haru- 
lui, când are, deci, un caracter ritual. Se stabilește, în acest 
mod, legătura dintre principiu și ritual prin intermediul 
simbolului. Și dacă această manifestare descendentă a 
unei triple alianțe între principii, simboluri și ritualuri 

explică viața universului și a omului, ea dă omului, prac- 
ticată în sens ascendent, posibilitatea să se ridice de la 
pământ la cer prin intermediul ritualului și al simbolu- 
lui. „...ritul și simbolul nu sunt în fond decât două as- 
pecte ale unei aceleiași realități; și aceasta nu este altceva, 
în definitiv, decât corespondența care leagă între ele toate 
nivelurile Existenţei universale, astfel încât, prin ea, 
starea noastră umană poate fi pusă în comunicare cu 
stările superioare ale ființei.“* 

Comunicarea se poate face prin rugă, mai ales prin 
ruga contemplativă, care e cunoaștere pură (gnosă), și 
prin ritual, care e act simbolic consacrat. Cum există însă 
un aspect exterior al doctrinei, accesibil celor mai mulți, 
și unul interior, accesibil unor elite calificate, rezultă 
implicit două căi majore de comunicare a omului cu stă- 
rile superioare: calea exoterică, în genere religioasă, și 
calea ezoterică, inițiatică. Fără să intrăm în detalii, prima 
poate duce la mântuire, deci la regăsirea după moarte a 
stării paradiziace, a doua deschide o posibilitate de unire 
cu Principiul universal, de realizare a „Identității su- 
preme“. După R. Guenon, iniţierea este calea majoră 
a desăvârșirii spirituale, care se poate realiza efectiv din 
starea umană, ducând la eliberarea din viață (fiuzumukta): 
Evident că nu orice iniţiere folosește aceleași rituri și 
poate realiza același nivel spiritual; se deosebesc, în func- 
ţie de aptitudinile iniţiatului, o cale a acţiunii (arma), 
una a iubirii (Bhakr2) și una a cunoașterii (]nana). Apare 
în relief excelența cunoașterii contemplative, ca rod al 
unei intuiții intelectuale, singura în stare să ducă la gnoza 
supremă, la unirea cu Principiul. 


* R. Guenon, op. ciz., p. 122. 

Dacă aceasta este doctrina despre Fiinţă, univers și 
Om, privită în structura ei principială, deci independent 
de devenire, nu e mai putin adevărat că trecerea de la 
Principiu la manifestare, de la Unitate la muluplicitate 
atrage inerent după sine o degradare a acestei structuri, 
care se accentuează pentru om odată cu intrarea sa în 
istorie, cu intervenţia-factorului timp. Spre deosebire 
de istoria profană care interpretează devenirea ca o evo- 
luție liniară progresivă (în linie materială), istoria sacră 
o privește ca pe o degradare lentă a spiritualității și deci 
a întregii civilizații umane. Iar această degradare nu se 
face linear, ci în cicluri care sunt o succesiune de dege- 
nerări și regenerări, de căderi și renașteri, urmând însă 
spirala descendentă a devenirii. În tradiția hindusă, decă- 
derea î întregii umanităţi se face în 14 cicluri mari (Man- 
vantaras) până la resorbția finală în Principiu (Pralaya), 
în timp ce decăderea fiecărui ciclu trece prin patru vârste 
(Yiga), denumite Satya, Tretă, Dwâpara și Kali- Yuga, în 
termeni hesiodici vârsta de aur, argint, aramă și fier. 
Omenirea s-ar găsi acum, după această tradiţie, la sfârși- 
tul celui de-al 7-lea Manvantara și deci la sfârșitul vârstei 
sumbre (Kali-Yuga). În această ultimă fază, după o peri- 
oadă de solidificare materialistă, urmează o perioadă de 
disoluție care se va generaliza provocând catastrofa finală 
și va fi urmată de revelarea unei noi spiritualități ducând 
la regenerarea omenirii. Aspectele acestei perioade de criză 
maximă fac obiectul cărții de față, Criza lumii moderne. 

lată care ar fi în linii mari doctrina tradiţională, 
expusă în opera sa de R. Guenon, care nu se consideră 
decât mesagerul ei inspirat și chiar mandatat în acest 
scop de Centrul spiritual al lumii“. EI împlinește deci 


* R. Gunon, Le Roi du monde, Paris, Gallimard, 1927. 

nu numai 0 operă de martor, ci chiar o funcțiune 
eshatologică în acest sfârșit de Ka/i- Yuga. 

Prin amploarea și exaltarea acestei doctrine, expusă 
într-un limbaj de o mare claritate, coerenţă și rigoare, 
opera lui R. Guenona avut o audienţă remarcabilă pen- 
tru o doctrină metafizică de o elevată intelectualitate, 
câștigându-și numeroși adepti, dintre care cei mai impor- 
tanți sunt: Fr. Schuon, T. Burckhardt, ]. Robin (Franța), 
]. Evola (Italia), A. K. Coomaraswamy (India-SUA) etc. 
Și mai remarcabilă ni se pare audienta ei, în perioada 
interbelică, în România, unde V. Lovinescu, M. Vâlsan, 
M. Avramescu au fost fervenți emuli ai lui R. Guenon, 
de care nici M. Eliade nu a fost străin în tinerete, chiar 
dacă, ulterior, și-a impus o tăcere asupra acestui subiect, 
tăcere din care n-a ieșit, cu unele rezerve, decât spre sfâr- 
șitul vieţii sale. 

Oricâte discuţii critice s-au făcut în jurul perso- 
nalității lui R. Guenon în cercurile catolice, universitare 
și ocultiste, opera lui are astăzi nu numai o valoare 
doctrinară, ci și una profetică care-i mărește radiația în 
lumea acestui sfârșit și început de mileniu. Dar, cum 
spune el însuși: „Sfârșitul unei lumi nu este niciodată, și 
nu poate fi niciodată, altceva decât sfârșitul unei iluzii. “* 


FLORIN MIHĂESCU 
ANCA MANOLESCU 


* R. Guenon, Le Râgne de la Quantite et les Signes des Temps, 
Paris, Gallimard, 1945, p. 272 (Domnia cantității și semnele 
vremurilor, trad. de Florin Mihăescu și Dan Stanca, Humanitas, 
București, 1995, 2008). 


CRIZA LUMII MODERNE 


CUVÂNT ÎNAINTE 


Scriind cu câțiva ani în urmă Orzent şi Occident, 
socoteam că am dat, cel puţin pentru momentul respec- 
tiv, toate indicațiile utile asupra chestiunilor care cons- 
tituiau subiectul cărții. De atunci însă evenimentele s-au 
precipitat, desfășurându-se cu o viteză mereu crescândă, 
ceea ce ne determină, fără a modifica, de altfel, cu nimic 
cele spuse cu acel prilej, să aducem unele precizări com- 
plementare și să dezvoltăm anumite puncte de vedere 
asupra cărora n-am considerat, la început, că e cazul să 
insistăm. Aceste precizări se impun cu atât mai mult 
cu cât, în ultimul timp, au început să se reafirme, în 
forme destul de agresive, chiar unele dintre confuzule pe 
care ne-am străduit deja să le lămurim; păstrându-ne în 
mod deliberat departe de orice polemică, am considerat 
totuși că este potrivit să punem, încă o dată, lucrurile 
la punct. Există însă, în Acest sens, consideraţii care, deși 
sunt elementare, par atât de străine imensei majorități 
a contemporanilor noștri încât pentru a le face înțelese 
trebuie să revenim mereu la ele, prezentând diversele 
lor aspecte și explicând, cât mai în detaliu, pe măsură 
ce împrejurările o îngăduie, tot ceea ce poate stârni difi- 
cultău imprevizibile la prima vedere. 

Chiar ulul cărții de fară cere câteva explicații; le vom 
da fără întârziere, pentru ca cititorul să știe limpede ce 
semnificație îi acordăm și pentru a nu exista nici un echi- 
voc în această privință. Că se poate vorbi de o criză a 
lumii moderne, luând termenul „criză“ în acceptia lui 
curentă, e o chestiune pe care mulți n-o mai pun a îndo- 
ială și, în această privinţă cel puțin, s-a produs o schimba- 
re însemnată: sub acțiunea evenimentelor înseși anumite 
iluzii încep să se destrame; această destrămare nu poate 
decât să ne bucure, căci ea constituie un simptom favo- 
rabil, indiciul unei posibilități de redresare a mentalității 
contemporane, posibilitate asemănătoare unei slabe pâl- 
pâiri de lumină în mijlocul haosului actual. Asfel, cre- 
dinţa într-un „progres“ nesfârșit, socotită odinioară o 
dogmă intangibilă și indiscutabilă, nu mai este astăzi 
admisă atât de unanim; unii încep să întrevadă, mai mult 
sau mai puțin vag, mai mult sau mai putin confuz, că 
civilizația occidentală, în loc să-și continue neintrerupta 
dezvoltare în același sens, ar putea să ajungă la un mo- 
ment dat într-un punct mort sau chiar să dispară cu totul 
într-un cataclism. Aceștia nu văd poate limpede în ce 
constă pericolul iar spaimele lor himerice ori puerile dove- 
desc îndeajuns că păstrează în minte o sumedenie de 
erori; faptul că ei își dau seama de existența unui pericol, 
chiar dacă mai mult îl simt decât îl inteleg cu adevărat, 
e totuși destul de însemnat; e deci important că au ajuns 
să conceapă această civilizatie, de care modernii sunt atât 
de mândri, ca pe una care nu ocupă un loc privilegiat 
în istoria lumii și care poate avea aceeași soartă ca atâtea 
altele dispărute în vremuri mai mult sau mai puţin înde- 
părtate, civilizații dintre care unele n-au lăsat decât urme 
infime, vestigii abia perceptibile ori greu de recunoscut. 

A spune deci că lumea modernă se află în criză în- 
seamnă cel nai adesea a afirrna că ea a ajuns într-un punct 
Critic, sau, cu alte cuvinte, că e iminentă o transformare, 
mai mult sau mai puţin profundă, că e de așteptat să se 
producă, în mod cert și nu peste mult timp, o schim- 
bare de orientare, de voie sau cu forța, mai mult ori mai 
puțin brusc, cu sau fără catastrofe. Această acceptie e 
perfect legitimă și corespunde în parte cu ceea ce gândim 
și noi, dar numai în parte, căci adoptând un punct de 
vedere mai general nouă ni se pare că toată epoca moder- 
nă, în ansamblul ei, reprezintă pentru lume o perioadă 
de criză; de altfel, se pare că ne apropiem de deznodământ, 
care agravează anormalitatea stării de lucruri instaurate 
acum câteva secole, dar ale cărei consecințe n-au fost 
niciodată atât de vizibile precum sunt astăzi. Din aceeași 
pricină, evenimentele se desfășoară, așa cum spuneam 
la început, cu o viteză accelerată; criza se poate, desigur, 
prelungi; nu însă la nesfârșit; ba chiar, fără a fi în măsură 
să indicăm o limită precisă, avem impresia că lucrurile 
nu mai pot dura prea mult. 

Dar însuși cuvântul „criză“ mai cuprinde însă unele 
semnificaţii care pot exprima mult mai bine ceea ce 
avem de spus: etimologia sa, pe care o pierdem din ve- 
dere atunci când îl folosim în mod curent, dar la care 
trebuie să ne raportăm așa cum se cuvine să facern ori 
de câte ori vrem să restituim integral unui termen sensul 
său propriu și valoarea sa originară, etimologia sa deci 
îl face parțial sinonim cu „judecată“ și „discriminare“. 
În oricare ordine de lucruri, faza care poate fi numită 
pe drept cuvânt „critică“ e cea care duce irnediat la o 
soluţie, favorabilă sau defavorabilă, cea în care intervine 
o decizie într-un sens ori într-altul; e deci momentul 

când devine posibilă judecarea rezultatelor dobândire, 
cântărirea argumentelor „pro“ sau „contra“ și operarea 
unei separări între rezultatele pozitive și cele negative, 
pentru a vedea astfel de ce parte înclină, până la urmă, 
balanta. Nu avem, bineinteles, pretenţia să stabilim, în 
mod exhaustiv, o asernenea discriminare; ar fi, de altfel, 
prematur, deoarece criza nu e nicidecum rezolvată și 
poate nici nu e cu putinţă să spunem când și cum anume 
va fi rezolvată, cu atât mai mult cu cât este întotdeauna 
preferabil să ne abţinem de la previziuni ce nu se por 
sprijini pe temeiuri suficient de limpezi pentru oricine 
și care ar risca, drept urmare, să fie prost interpretate, 
mărind confuzia în loc să ducă la înlăturarea ei. Tot ceea 
ce ne putem deci propune este să oferim, atât cât ne stă 
în putință și cât ne îngăduie mijloacele de care dispu- 
nem, celor care sunt capabili să înțeleagă toate aceste 
lucruri câteva dintre rezultatele ce par încă de pe acum 
bine stabilite și să pregătim astfel, chiar parțial și indirect, 
elementele ce vor sluji apoi viitoarei „judecăi“, cea cu 
care se va deschide o nouă perioadă din istoria omenirii 
pe pământ. 

Unele expresii folosite de noi vor aminti, fără îndo- 
ială, multora ideea așa-numitei „judecăţi de apoi“, evo- 
care pe deplin îndreptărită; nu contează prea mult dacă 
expresia e înțeleasă ad litteram sau în chip simbolic ori, 
deopotrivă, în cele două feluri, căci în realitate ele nu 
se exclud nicidecum; în plus, nu e momentul și nici locul 
să dăm explicații complete asupra acestei chestiuni. În 
orice caz, punerea în balanră a lui „pro“ și „contra“, 
discriminarea rezultatelor pozitive și negative, amintită 
adineaori, ne duce desigur cu gândul la îrmpărțirea „aleși- 
lor“ și „blesternaţilor“ în două tabere definitiv statornicite; 

chiar dacă e numai o analogie, ea e una valabilă și bine 
înterneiată, în conformitate cu natura însăși a lucrurilor; 
această problemă cere însă câteva explicaţii. 

Nu e deloc întâmplător faptul că în ziua de azi multe 
spirite sunt bântuite de ideea „sfârșitului lumii“, ceea 
ce e, poate, regretabil în anumite privințe, pentru că 
extravaganțele iscate de această idee atunci când e prost 
înțeleasă, împreună cu corolarul lor de divagații „rnesia- 
nice“ răspândite în diverse medii, toate manifestările 
cauzate de dezechilibrul mental al epocii noastre nu fac 
decât să agraveze, într-o proporție deloc neglijabilă, toc- 
mai acest dezechilibru; nu e mai puţin adevărat însă că 
fenomenul există și că suntem siliți să ţinem seama de 
el. Atitudinea cea mai comodă în fața unor lucruri de 
acest gen este, bineînțeles, să le îndepărtezi pur și simplu 
fără să le mai analizezi, considerându-le niște erori sau 
fantasme lipsite de importanță; totuși, chiar dacă sunt 
într-adevăr erori, e mai potrivit să le dăm în vileag, și 
să căutăm cauzele care le-au provocat, precum și partea 
de adevăr, mai mult ori mai puţin deformat, pe care ar 
putea să o conţină; căci, din moment ce eroarea nu are 
decât un mod de existenză pur negativ, eroarea absolută 
nu se găsește nicăieri, fiind doar un cuvânt lipsit de sens. 
Privind astfel lucrurile, ne dăm ușor seama că preocu- 
parea pentru „sfârșitul lumii“ e strâns legată de starea 
de neliniște generală în care trăim astăzi: presentimentul 
obscur a ceva pe cale să se sfârșească acționează necon- 
trolat, asupra irnaginaţiei unora, producând, în chip firesc, 
reprezentări dezordonate și cel mai adesea materializate 
grosolan, care se exteriorizează prin intermediul extra- 
vaganțelor de care am amintit. Explicaţia dată nu scuză, 
de alfel, aceste extravaganțe, dacă cei ce cad fără voia 

lor în asemenea greșeli pot avea, cel putin, scuza unei 
stări mentale care îi predispune către astfel de fenomene, 
stare de care nu sunt în nici un fel responsabili; în schimb, 
greșeala în sine nu poate fi nicidecum iertată. În ceea 
ce ne privește, nu ni se va putea în nici un caz reproșa 
o indulgență excesivă în privinta manifestărilor „pseu- 
doreligioase“ ale lumii contemporane, ca de altfel nici 
în privinţa tuturor erorilor moderne în general; știm 
Chiar că unii ar fi tentaţi nai degrabă să ne adreseze repro- 
șul contrar; cele spuse până acum îi vor determina poate 
să înțeleagă mai limpede modul nostru de a privi lucru- 
rile, unul bazar pe strădania continuă de a ne plasa în 
singurul punct de vedere care ni se pare important - 
cel al adevărului nepărtinitor și dezinteresat. 

Mai trebuie adăugat că numai o explicaţie „psiholo- 
gică“ a ideii de „sfârșit al lumii“, ca și a manifestărilor 
sale actuale, oricât de îndreptățită ar fi în sine, nu poate 
fi considerată pe de-a-ntregul suficientă; a ne opri aici 
ar însernna a ne lăsa influențați de una dintre iluziile mo- 
derne împotriva cărora ne-am pronunţat ori de câte ori 
am avut prilejul. Unii simt în mod confuz, după cum 
spunearmn, sfârșitul iminent a ceva căruia nu-i pot defini 
exact nici natura, nici importanța; trebuie să admitem 
și suntem de acord că ei au, în această privință, o per- 
cepție foarte reală, chiar dacă e vagă și supusă unor false 
interpretări ori unor deformări datorate imaginaţiei, căci 
oricare ar fi acest sfârșit, criza căreia el trebuie să-i pună 
capăt e destul de vizibilă, iar o mmulrirne de semne neîndo- 
ielnice și ușor constatabile conduc toate la aceeași conclu- 
zie. Sfârșitul de care vorbeam nu este desigur „sfârșitul 
lumii“ în sensul total pe care i-l acordă unii, dar e sfâr- 
șitul unei lumi; și, dacă este vorba de sfârșitul civilizației 

occidentale în forma sa actuală, e ușor de înteles că cei 
care s-au obișnuit să ignore tot ceea ce se află în afara 
ei, cei care o consideră „civilizația“ însăși cred cu ușu- 
rință că totul se va sfârși o dată cu ea și că dispariţia ei 
va însemna într-adevăr „sfârșitul lumii“. 

Vom spune deci, pentru a pune lucrurile la punct, 
că se simte apropierea reală a sfârșitului unei lurni, adică 
al unei epoci orial unui ciclu istoric, aflat poate în cores- 
pondență cu un ciclu cosmic, așa cum ne învață toate 
doctrinele tradiționale. În trecut au avut loc multe ase- 
menca evenimente și, fără îndoială se vor mai petrece 
multe în viitor; e, de altminteri, vorba de evenimente, 
de importanță diferită după cum ele încheie perioade 
mai mult sau mai puţin întinse și după cum implică fie 
întreaga umanitate terestră, fie una ori alta din părțile ei 
componente (0 rasă ori un popor anume). Starea actuală 
a lumii ne determină să presupunem apariţia unei schirn- 
bări de importanță foarte generală, care, indiferent de 
forma pe care o va lua - formă pe care nu încercăm să 
o definim —, va afecta, mai mult sau mai putin, întreg 
Pământul. în orice caz, legile care guvernează asemenea 
evenimente sunt aplicabile, prin analogie, tuturor nive- 
lurilor; la fel, ceea ce se spune despre „sfârșitul lumii“ 
(în sensul cel mai larg cu putinţă al acestei expresii care 
e folosită de altfel în mod obișnuit numai pentru lumea 
terestră) rămâne valabil, “păstrând proporţiile, și atunci 
când e vorba de sfârșitul unei lumi oarecare, sensul „sfâr- 
șitului lumii“ fiind aici mult mai restrâns. 

Aceste observaţii preliminare vor fi de mare ajutor 
pentru înţelegerea considerațiilor ce vor urma; am avut 
deja prilejul să facem deseori aluzie, în lucrări anterioare, 
la „legile ciclice“. O expunere completă a acestor legi 

ar fi probabil greu de realizat într-o formă ușor accesi- 
bilă spiritelor occidentale; e însă absoluz necesară cunoas- 
terea câtorva date fundamentale despre această chestiune 
pentru a putea obține o imagine reală în ceea ce privește 
semnificaţia epocii actuale, cât și rolul ei exact în ansam- 
blul istoriei lumii. Vom începe deci prin a arăta că trăsă- 
turile acestei epoci sunt realmente cele pe care doctrinele 
tradiționale le-au atribuit dintotdeauna perioadei ciclice 
corespunzătoare ei; vom demonstra, de asemenea, că 
ceea ce este anomalie și dezordine dintr-un anume punct 
de vedere e, într-o ordine mai vastă, un element necesar, 
o consecinţă inevitabilă a legilor care guvernează dez- 
voltarea oricărei manifestări. Ceea ce nu înseamnă însă 
că trebuie să ne mulțumim să suportăm în mod pasiv 
tulburările și obscuritatea care par să triumfe în zilele 
noastre, căci, de-ar fi așa, ne-am mărgini să păstrăm tăce- 
rea; ci, înseamnă, dimpotrivă, că trebuie să ne străduim, 
atât cât ne stă în putință, să pregătim ieșirea din această 
„vârstă sumbră“, al cărei sfârșit mai mult sau mai puţin 
apropiat, dacă nu iminent, e deja ușor de întrezărit. leși- 
rea însăși ține de ordinea amintită, căci orice echilibru 
este rezultatul acțiunii simultane a două tendinţe opuse; 
dacă una dintre ele ar înceta să mnai acționeze, echilibrul 
s-ar pierde definitiv și lurnea însăși s-ar spulbera; această 
presupunere e însă absurdă, căci cei doi termeni ai unei 
opoziții n-au sens decât unul prin altul și, indiferent de 
aparenţe, putem fi siguri că toate dezechilibrele parțiale 
și tranzitorii concură finalmente la realizarea echilibru- 
lui total. 

Doctrina hindusă arată că durata unui ciclu uman, 
care poartă numele de Manvantara, se împarte în patru 
vârste ce marchează tot atâtea faze ale unei întunecări 
crescânde a spiritualizății primordiale; tradiziile antichi- 
tății occidentale recunoșteau aceleași perioade, numin- 
du-le vârsta de aur, de argint, de bronz și de fier. Ne 
aflăm acum în cea de-a patra vârstă, Kal/i- Yuga sau „vârsta 
sumbră“, care se spune că a început cu mai bine de șase 
mii de ani în urmă, într-o epocă mult anterioară tuturor 
celor cunoscute de istoria „clasică“. Adevărurile, care 
erau odinioară accesibile tuturor oamenilor, au devenit 
de atunci tot mai ascunse și mai greu de atins; cei ce le 
cunosc sunt din ce în ce mai puțini și chiar dacă tezaurul 
înțelepciunii „nonumane“, anterioare oricărei vârste, 
nu se poate pierde niciodată, el se acoperă cu văluri tot 
mai de nepătruns care, ascunzându-l privirilor, îl fac 
aproape inaccesibil. De aceea, se vorbește mereu, prin 
mijlocirea unor simboluri felurite, de ceva pierdut, cel 
puțin în aparentă și în raport cu lunea din afară, ceva 
pe care cei ce aspiră la adevărata cunoaștere trebuie să 
îl regăsească; dar se mai spune, de asemenea, că tot ceea 
ce e ascuns în acest fel va redeveni vizibil la sfârșitul aces- 
tui ciclu, sfârsit care va fi totodată, în virtutea conti- 
nuităţii ce leagă toare lucrurile, începutul unui ciclu nou. 

Se poate pune, fără îndoială, întrebarea de ce dez- 
voltarea ciclică trebuie să aibă un sens descendent, de 
la superior către inferior, negând în mod evident ideea 
de „progres“ așa cum e înțeleasă ea de către moderni? Vom 
răspunde că dezvoltarea oricărei manifestări implică, în 
mod necesar, o îndepărtare tot mai mare de principiul 
din care provine; plecând, așadar, din punctul ei cel mai 
înalt, ea coboară apoi în mod firesc și, asemenea cor- 
purilor grele; se îndreaptă cu o viteză tot mai mare în 
jos până ce întâlnește, în sfârșit, un punct de oprire. Căde- 
rea aceasta poate fi caracterizată ca o materializare pro- 
gresivă, căci expresia principiului e spiritualitate pură; 
spunem expresia principiului și nu principiul însuși 
fiindcă acesta nu poate fi desernnat de niciunul dintre ter- 
menii ce ar putea implica o opoziţie, el situându-se din- 
colo de orice opoziţie. De alfel, cuvinte ca „spirit“ și 
„materie“, pe care le împrumutăm, pentru mai multă 
comoditate, din limbajul occidental, au pentru noi doar 
o valoare simbolică; ele se potrivesc subiectului în dis- 
cuţie numai dacă îndepărtăm interpretările speciale care 
le-au fost date în filozofia modernă; pentru noi, „spiri- 
tualism“ și „rnaterialisrn“ nu sunt decât două forme com- 
plementare, ce se implică reciproc, dar care sunt la fel 
de inutile pentru cel ce vrea să se înalțe deasupra acestor 
puncte de vedere contingente. Aici însă nu ne propunem 
să tratăm chestiuni de metafizică pură; de aceea, fără a 
pierde din vedere principiile esențiale și luându-ne pre- 
cauțiile necesare pentru a evita orice fel de echivoc, ne 
putem îngădui să folosim anumiți termeni care, deși ina- 
decvați, par totuși susceptibili să clarifice lucrurile fără 
ca explicitarea să antreneze totuși denaturarea lor. 

Imaginea, tocmai schițată, a dezvoltării unei mani- 
festări — deși exactă în ansamblu - e totuși mult prea sche- 
mnatică și simplificatoare: ea poate lăsa impresia că această 
dezvoltare s-ar face în linie dreaptă, într-un sens unic 
și fără nici un fel de oscilații; realitatea e însă mult mai 
complexă. Se cuvine să luăm în seamă în orice lucru, 
așa cum am mai spus, două tendințe opuse, una descen- 
dentă și cealaltă ascendentă, sau, folosind un alt mod 
de reprezentare, una centrifugă și alta centripetă. Predo- 
minanţa uneia sau a celeilalte creează două faze com- 
plementare de manifestare, una de îndepărtare fară de 
principiu, cealaltă de reîntoarcere către el, care sunt ade- 
seori comparate, în mod simbolic, cu bătăile inimii sau 
cu cele două faze ale respirației. Deși aceste faze sunt 
descrise de obicei ca succesive, trebuie înțeles că în reali- 
tate cele două tendințe cărora le corespund acționează 
întotdeauna simultan, dar în proporții diferite; se întâmn- 
plă uneori ca în anumite momente critice, când tendința 
descendentă pare să domine definitiv raicu general al 
lurnii, să intervină o acţiune specială pentru a întări ten- 
dința ascendentă, pentru a restabili un echilibru relativ, 
potrivit condiţiilor de moment, operând astfel o redre- 
sare parțială, ce pare să oprească ori să neutralizeze tem- 
porar mișcarea de cădere.! 

E limpede că datele tradiționale, pe care ne mărginim 
să le schițăm aici extrem de strnar, pot duce la dezvol- 
tarea unor concepţii radical deosebite, de o cu totul altă 
profunzime și deschidere, față de toate încercările de 


1 Ceea ce se leagă de funcția de „conservare divină“ care, în 
tradiția hindusă, e reprezentată de Vishnu și, mai ales, de doctrina 
Avatârelor sau „coborârilor“ principiului divin în lumea mani- 
festată, doctrină pe care nu putem, firește, să o dezvoltăm aici. 

„filozofie a istoriei“ ale autorilor moderni. Nu intentio- 
năm să urcăm, pentru moment, la originile prezentului 
ciclu și nici măcar până la începuturile vârstei sumbre, 
Kali- Vuga; interesul nostru se restrânge, în mod direct 
cel puţin, la un singur domeniu, și anume la ultimele 
faze ale acestei vârste. În cadrul fiecăreia dintre marile peri- 
oade despre care am vorbit se pot distinge, într-adevăr, 
diferite faze secundare, ce constituie tot atâtea subdivi- 
ziuni ale acestora; și, cum fiecare parte este într-un fel 
analoagă cu întregul, aceste subdiviziuni reproduc, dacă 
se poate spune așa, la scară mai restrânsă, mersul general 
al marelui ciclu în care sunt incluse; dar o cercetare com- 
pletă a modalităților de aplicare a acestei legi la diversele 
cazuri particulare ne-ar îndepărta iarăși prea mult de 
cadrul trasat pentru prezentul studiu. Vom menţiona, 
pentru a încheia aceste consideraţii preliminare, doar 
câteva dintre ultimele epoci foarte critice pe care le-a avut 
de traversat omenirea, și anume cele care fac parte din 
perioada numită „istorică“, adică singura cu adevărat 
accesibilă istoriei obișnuite sau „profane“; vom fi con- 
duși astfel în chip firesc către obiectul propriu al studiu- 
lui nostru, către ultima dintre aceste epoci critice care 
constituie tocmai ceea ce numim timpurile moderne. 
Există, în ceea ce privește perioada propriu-zis istorică, 
în sensul pe care îl pormeneam mai sus, un fapt destul 
de straniu, neremarcat pare-se îndeajuns, și anume acela 
că ea începe exact în secolul al VI-lea înaintea erei creșune, 
ca și cum ar fi existat în timp o barieră imposibil de 
trecut cu ajutorul mijloacelor de investigare pe care le 
au la dispoziție cercetătorii obișnuiti. De la acel moment 
încoace există peste tot o cronologie destul de precisă, 
destul de bine stabilită; în schimb, pentru tot ceea ce 

s-a petrecut înaintea acestei date nu se obțin, în general, 
decât aproximări foarte vagi iar datele propuse pentru 
aceleași evenimente variază adeseori cu câteva secole. 
Fenomenul e izbitor chiar pentru ţări ca Egiptul unde 
s-au păstrat vestigii însemnate; și mai uimitor este faptul 
că, într-un caz excepțional și privilegiat cum e acela al 
Chinei, care posedă pentru epoci mult mai îndepărtate 
anale datate pe baza observaţiilor astronomice, deci foarte 
exacte, modernii continuă să califice aceste epoci drept 
„legendare“, ca și cum s-ar situa într-o zonă despre care 
nu i se pare legitim să aibă certitudini, ba chiar își inter- 
zic să le obțină. Antichitatea numită „clasică“ nu e deci, 
la drept vorbind, decât o antichitate cu totul relativă, 
cu mult mai apropiată de timpurile moderne decâr ade- 
vărata Antichitate, căci nu ajunge nici măcar la mijlo- 
cul perioadei Ka/i- Yuga, a cărei durată reprezintă, după 
doctrina hindusă, de-abia a zecea parte din Manvatara; 
ne putem da, așadar, destul de bine seama câtă dreptate 
au modernii să se mândrească cu cunoștințele lor isto- 
rice! Toate acestea, vor răspunde ei, fără îndoială pentru 
a se justifica, nu sunt decât perioade „legendare“, de care 
nu e cazul să se țină seama; acest răspuns e însă doar 
mărturisirea ignoranței lor, ca și a unei neînțelegeri, sin- 
gura în stare să explice disprețul lor fara de tradiție; spiri- 
tul specific modern e, așa cuzm vom arăta, chiar spiritul 
antitradițional. 

Secolul al VI-lea înaintea erei creștine a fost, din dife- 
rite motive, momentul unor schimbări considerabile 
pentru aproape toate popoarele, schimbări ale căror 
caracteristici au variat de la o ţară la alta. În anumite 
cazuri a fost vorba de o readaptare a tradiţiei la alte con- 
diții decâr cele existente anterior, readaptare operată 

într-un sens absolut ortodox, așa cum s-a întâmplat în 
China, unde doctrina, de până atunci unică, a fost sepa- 
rată în două părți absolut distincte: Taoismul, rezervat 
unei elite și format din metafizica pură și științele tra- 
diponale propriu-zis speculative, pe de o parte, şi, pe 
de alta, Confucianismul comun tuturor, fără deosebiri, 
având ca domeniu aplicațiile practice, mai ales cele so- 
ciale. Și la perși a avut loc, pare-se, o readaptare a Mazde- 
ismului, această epocă fiind cea a ultimului Zoroastru.? 

În India apărea atunci budismul care, independent de 
caracterul său originar”, avea să sfârșească, cel puţin în 
anumite ramuri ale sale, ca o revoltă î împotriva spiritului 
tradițional, mergând chiar până la negarea oricărei auto- 
rități, până la o veritabilă anarhie, în sensul etimologic 


? Trebuie să remarcăm că numele de Zoroastru desemnează 
în realitate o funcţie, în același timp profetică și legiferatoare, 
și nicidecum un personaj particular; au existat mai mulți Zoro- 
aștri ce au trăit în epoci foarte diferire; e chiar de presupus că 
această funcție avea un caracter colectiv, ca aceea a lui Vyâsa în 
India, tot așa cum în Egipt ceea ce se atribuie lui Toth sau Her- 
mes reprezintă opera întregii caste sacerdotale. 

? Chestiunea Budismului e în realitate cu mult mai complexă 
decât lasă să se bănuiască extrem de scurta noastră prezentare; 
e interesant de știut că, dacă hinduși, din punctul de vedere al 
propriei lor tradiții, au condamnat intotdeauna Budismul, mulți 
dintre ei au, cu toate acestea, un mare respect pentru Buddha, 
unii privindu-l chiar ca pe al nouălea Avarâra, în timp ce alții 
îl identifică cu Hristos. Cât despre Budismul zilelor noastre, 
trebuie distinse atent cele doua forme ale sale: Mabzyâna („Ma- 
rele Vehicul“) și Zfinzyâna („Micul Vehicul“). În genere, puten: 
spune că Budismul din afara Indiei diferă profund de forma in- 
diană originară care a pierdut rapid teren după moartea lui 
Așoka, dispărând cu desăvârșire câteva secole mai târziu. 

de „absenţă a oricărui principiu“, atât în ordine inte- 
lectuală, cât și socială. E curios faptul că în India nu se 
află nici un monument anterior acestei epoci; orienta- 
liștii, care vor ca totul să înceapă odată cu Budismul 
exagerând importanţa acestuia, au încercat să-și sprijine 
teza tocmai pe această constatare; explicația € totuși foarte 
simplă: construcțiile anterioare, fiind toate din lemn, au 
dispărut fără a lăsa urmef; e însă adevărat că o schimbare 
atât de importantă în modul de construcţie corespunde 
în mod necesar unor modificări profunde ale condiţiilor 
generale de existență ale poporului respectiv. 
Apropiindu-ne de Occident, observăm că aceeaşi 
epocă a fost pentru evrei cea a robiei în Babilon; e uimi- 
tor să constaţi că o perioadă atât de scurtă - șaptezeci 
de ani - a fost de ajuns pentru a-i face să-și piardă până 
și scrierea, de vreme ce a trebuit să reconstituie apoi 
Cărțile Sfinte folosind cu totul alte semne decât cele 
folosite până atunci. S-ar putea cita multe alte eveni- 
mente concentrate cam în jurul aceleiași date: vom aminti 
numai că pentru Roma a fost începutul perioadei pro- 
priu-zis „istorice“ ce urmează perioadei „legendare“ a 
regilor; se știe, destul de vag însă, că pe atunci s-au petre- 
cut și mari mișcări ale popoarelor celtice; fără a mai 
insista asupra lor, vom ajunge la schimbările care privesc 
Grecia. Și aici secolul al VI-lea a fost punctul de plecare 


+ Faptul nu e specific Indiei; îl întâlnim și în Occident, unde, 
pentru exact același motiv, cetățile galice au dispărut fără a lăsa 
urme, cu toate că existența lor, incontestabilă, e dovedită prin 
mărturii contemporane; și aici istoricii moderni au profitat de 
absența urmelor pentru a-i descrie pe gali ca pe niște sălbatici 
care trăiau retrași în păduri. 

al civilizației numite „clasice“, singura căreia modernii 
îi recunosc caracterul „istoric“; ceea ce o precede e atât 
de puţin cunoscut, încât e considerat „legendar“, cu toate 
că recentele descoperiri arheologice nu lasă nici un dubiu 
asupra existenței unei civilizații în acest ţinut; avem 
anumite motive să credem că această primă civilizaţie 
elenă a fost cu mult mai interesantă, din punct de vedere 
intelectual, decât cea care îi va urma și că raporturile din- 
tre ele prezintă anumite analogii cu cele dintre Europa 
medievală și Europa modernă. Se cuvine să remarcăm 
însă că sciziunea între cele două civilizații grecești nu 
a fost atât de radicală ca în acest ultim caz; s-a petrecut 
acolo, cel puțin partial, o readaptare a ordinii tradițio- 
nale, mai ales în domeniul „misterelor“, readaptare în 
care e implicat pitagorismul, el însuși fiind restaurarea, 
într-o formă nouă, a orfismului; legăturile sale evidente 
cu cultul delfic al lui Apollo hiperboreanul ne permit 
chiar să ne gândim la o filiaţie continuă și normală cu 
una dintre cele mai vechi tradiții ale omenirii. Dar a 
apărut, pe de altă parte, ceva nou și fără nici o asemănare 
cu cele ce existaseră până atunci, ceva ce avea să exercite 
o influență nefastă asupra întregii lumi occidentale: ne 
referim la acel mod special de gândire care a luat și a 
păstrat numele de „filozofie“; acest lucru e destul de im- 
portant pentru a ne opri câteva clipe asupra lui. 
Există un sens perfect legitim al cuvântului „filozofie“ 
și acesta trebuie să fi fost, fără îndoială, sensul său pri- 
mitiv, mai ales dacă, așa cum se spune, Pitagora este cel 
dintâi care l-a folosit: etimologic vorbind, „filozofie“ nu 
înseamnă altceva decât „iubire de înțelepciune“; cuvân- 
tul desemnează deci, în primul rând, o predispoziţie 
necesară pentru a ajunge la înțelepciune și, de asemenea, 

printr-o extensie firească, căutarea care, apărând din această 
predispoziţie, trebuie să ducă la cunoaștere. Filozofia 
nu e deci decât un stadiu preliminar și pregătitor, o în- 
dreptare către înțelepciune, o treaptă corespunzătoare 
unei stări inferioare acesteia”; deviația produsă mai târziu 
a constat în considerarea treptei tranzitorii drept scop, 
în pretenţia de a substitui înțelepciunii „filozofia“, ceea 
ce implică uitarea sau ignorarea adevăratei naturi a înțe- 
lepciunii. Așa a luat naștere ceea ce putem numi filozofie 
„profană“, adică o pretinsă înţelepciune pur umană, și 
deci de ordin exclusiv rațional, care a uzurpat adevărata 
înțelepciune tradițională, supraraţională și „nonumană“. 
Ceva din cea de-a doua a subzistat totuși de-a lungul 
întregii Antichități; o dovedește în primul rând persis- 
tenţa „misterelor“ al căror caracter, în mod esenţial „ini- 
țiatic“, nu poate fi contestat; apoi faptul că învățătura 
filozofilor înșiși avea, de cele mai multe ori, atât o latură 
„exoterică“, cât și una „ezoterică“, ultima permițând 
accesul la un punct de vedere superior - polaritate net 
prezentă, deși probabil incompletă în multe privințe, 
la alexandrinii de peste câteva secole. Pentru ca filozofia 
„profană“ să se constituie definitiv ca atare trebuia ca 
„exoterismul“ să rămână singura latură activă, iar negația 
„ezoterismului“ să fie deplină -, aici a adus, de alfel, 
filozofia modernă mișcarea începută de greci, căci tendin- 
ţele existente deja în filozofiile acestora au fost împinse 
până la consecințele lor extreme, iar importanţa exce- 
sivă acordată de greci rațiunii s-a accentuat continuu ajun- 
gând în cele din urmă la „raționalism“; această atitudine 


5 Raportul este aici aproape același cu cel ce există în doctrina 
taoistă între „omul înzestrat“ și „omul transcendent“. 

tipic modernă înseamnă nu numai a ignora, ci a nega 
pur și simplu tot ceea ce este de ordin suprarațional; să 
nu anticipăm însă prea mult, căci va trebui să revenim 
oricum asupra acestor consecințe și să le cercetăm dez- 
voltarea într-un alt capitol al expuneri: noastre. 

Din punctul nostru de vedere vom reţine, din cele 
spuse mai sus, că unele dintre originile lumii moderne 
trebuie căutate în Antichitatea „clasică“; lumea modernă 
nu greșește deci pe de-a-ntregul când pretinde că preia 
și continuă civilizația greco-latină. Trebuie totuși spus 
că e vorba de o filiație destul de îndepărtată și întru cât- 
va infidelă, de vreme ce acea Antichitate cuprindea 
multe elemente de ordin intelectual și spiritual care nu 
au nici un corespondent în epoca modernă; cele două 
epoci sunt, în orice caz, trepte foarte diferite în procesul 
de întunecare a adevăratei cunoașteri. De altfel, s-ar putea 
crede că decadența civilizaţiei antice a dus, în mod trep- 
tat și fără o soluție de continuitate, la o stare mai mult 
sau mai puţin asemănătoare celei pe care o trăim astăzi; 
de fapt n-a fost așa și între cele două stări a existat, pen- 
tru Occident, o altă epocă critică ce a fost totodată și una 
dintre acele epoci de redresare de care vorbeam mai sus. 

Este epoca începuturilor și a propagării creștinismu- 
lui, care coincide, pe de o parte, cu risipirea poporului 
evreu și, pe de altă parte, cu ultima fază a civilizației 
greco-latine; în ciuda importanței lor putem trece mai 
repede peste aceste evenimente, pentru că ele sunt mai 
bine cunoscute decât cele evocate până acum, iar sincro- 
nismul lor a fost remarcat chiar și de către istoricii cu 
vederi dintre cele mai supe rficiale. S-au evocat adeseori 
anumite trăsături comune decadenței antice și epocii 
actuale; fără a intenționa să împingem prea departe 


VÂRSTA SUMBRĂ 39 


paralelismul, trebuie să recunoaștem că există într-adevăr 
asemănări izbitoare. Filozofia exclusiv „profană“ câști- 
gase teren: apariția scepticismului, pe de o parte, și suc- 
cesul „moralismului“ stoic și epicurian, pe de alta, vădesc 
destul de bine nivelul la care se coborâse intelectua- 
litatea. În același timp, vechile doctrine sacre, pe care 
aproape nimeni nu le mai înțelegea, degeneraseră, din 
pricina acestei incomprehensiuni, într-un adevărat „păgâ- 
nism“ — ele nu mai erau decât „superstiții“, lucruri care, 
pierzându-și semnificaţia profundă, supravieţuiau doar 
în forme exterioare. Au existat încercări de a reacționa 
împotriva acestei decăderi: elenismul însuși a căutat să-și 
recapete vitalitatea, împrumutând elemente din doctri- 
nele orientale cu care putea stabili contacte; dar aceste 
preluări nu mai erau de acum suficiente; civilizația greacă 
avea să apună, iar redresarea trebuia să survină din altă 
parte și să fie operată într-o formă radical deosebită. Creş- 
tinismul a fost cel care a împlinit această transformare; 
în treacăt vorbind, analogsa, valabilă în anume privințe, 
între acele vremuri și cele de azi explică parțial „mesianis- 
mul“ haotic la care asistăm. După o perioadă tulburată 
de năvăliri barbare, necesară unei totale distrugeri a 
vechii stări de lucruri, s-a restaurat pentru câteva secole 
o nouă ordine firească: aceea a Evului Mediu, atât de 
disprețuit de oamenii moderni care, incapabili să-i înțe- 
leagă ţinuta intelectuală, îl consideră ca pe o epocă mult 
mai stranie și mai îndepărtată decât Antichitatea „clasică“. 

Pentru noi, adevăratul Ev Mediu se întinde de la 
domnia lui Carol cel Mare până la începutul secolului 
al XIV-lea, dară la care începe o nouă perioadă de deca- 
denţă și care, traversând diverse etape, se va accentua 
mereu până în zilele noastre. Sfârșitul Evului Mediu e 

de fapt adevăratul punct de plecare al crizei moderne; 
e începutul de destrămare a „Creștinătăţii“, cu care se 
identifica în mod esenţial civilizaţia medievală occiden- 
tală; în același timp, sfârșitul regimului feudal, strâns 
legat de această „Creștinătate“, constituie și Originea „Naţio- 
nalităților“. Epoca modernă începe deci cu aproape două 
secole mai devreme decât se consideră de obicei; Renaș- 
terea și Reforma sunt mai degrabă rezultanre născute 
din această decadență prealabilă; departe de a constitui 
o redresare, ele marchează, dimpotrivă, o cădere mult 
mai profundă, pecerluind ruperea definitivă de spiritul 
tradițional, atât în domeniul științelor și al artelor, cât 
și în domeniul religios, acolo unde ruperea părea cel mai 
greu de conceput. 

Ceea ce numim Renaștere n-a fost în realitate, am 
mai spus-o cu alte prilejuri, doar moartea multor valori; 
sub pretextul revenirii la civilizaţia greco-romană s-a pre- 
luat doar aspectul ei exterior, căci numai acesta putuse 
fi limpede consemnat în textele scrise; această restituire 
incompletă a Antichității nu putea fi decât foarte artifi- 
cială de vreme ce era alcătuită din forme care încetaseră 
de secole să mai trăiască cu adevărat. Științele medievale 
tradiționale, după câteva ultime manifestări situate aproxi- 
mativ în această perioadă, au dispărut fără urmă, ase- 
meni științelor civilizațiilor străvechi, înghițite odinioară 
de cataclisme; de această dară însă nimic nu avea să le 
mai înlocuiască. De atunci n-au mai existat decât filo- 
zofia și știința „profană“, adică negarea adevăratei inte- 
lectualități, limitarea cunoașterii la nivelul său cel mai 
de jos, studiul empiric și analitic al faptelor separate de 
orice principiu, dispersarea într-o mulțime nesfârșită de 
detalii nesemnificative, acumularea de ipoteze fără temei, 

ce se distrug neîncetat unele pe altele, îngrămădirea de 
perspective fragmentare lipsize de coerență și capabile să 
ducă doar la aplicaţii practice, care constituie de alfel 
unica superioritate efectivă a civilizației moderne, prea 
puțin demnă de invidie; această superioritate a ajuns să 
sufoce orice altă preocupare, imprimând civilizației Renaș- 
terii caracterul pur măterial care ne-o înfățișează ca pe 
o adevărată monstruozitate. 

E uimitoare repeziciunea cu care civilizația medievală 
a căzut în cea mai deplină uitare; oamenii secolului al 
XVII-lea nu mai aveau nici cea mai vagă idee despre ea, 
iar monumentele acelei epoci nu le mai spuneau nimic 
nici sub aspect intelectual și nici măcar sub aspect estetic; 
ne putem da astfel seama cât de mult se schimbase men- 
calitatea oamenilor în acest interval. Nu vom studia aici 
factorii, fără îndoială complecși, care au concurat la 
această schimbare, atâr de radicală încât e greu de admis 
că s-ar fi putut produce spontan, fără intervenţia unei 
voințe directoare, a cărei natură exactă rămâne, prin forța 
lucrurilor, enigmatică; există în această privință împre- 
Jurări cu totul stranii, așa cum €, de pildă vulgarizarea, 
la un moment dat, a anumitor lucruri — prezentate ca 
noi descoperiri - dar cunoscute în realitate de foarte 
mulză vreme, fără a fi fost însă făcute publice, din cauza 
inconvenientelor ce riscau să depășească avantajele unei 
cunoașteri generale€ E de asemenea neverosimil ca legenda 


$* Nu vom aminti decât două dintre faptele de acest gen care 
vor avea consecințe din cele mai grave; pretinsa invenţie a tipa- 
rului, pe care chinezii îl cunoșteau dinaintea erei creștine, și des- 
coperirea „oficială“ a Americii, cu care în tot Evul Mediu existase 
o comunicare mult ma: puternică decât se poate bănui. 

ce face din Evul Mediu o epocă de „tenebre“, ignoranță 
și barbarie să se fi născut și să se fi impus singură, iar 
falsificarea istoriei întreprinsă de lumea modernă să se 
fi realizat fără vreo intenție prealabilă; nu vom înainta 
însă în examinarea acestei chestiuni fiindcă, oricare ar 
fi fost modul în care s-au petrecut evenimentele, acum 
ne interesează constatarea rezultatului. 

Există un termen care a fost pus la loc de cinste de 
către Renaștere și care anticipa, într-o formă restrânsă, 
întreg programul civilizaţiei moderne: e vorba de cuvân- 
tul „umanism“. Era într-adevăr necesar ca totul să fie 
redus la proporții exclusiv umane, ca orice principiu de 
ordin superior să fie ignorat și, simbolic vorbind, se cuve- 
nea să se întoarcă spatele cerului sub pretextul cuceririi 
pământului; grecii, care erau luați drept călăuză, nu 
merseseră niciodată atâr de departe în acest sens, nici 
măcar în epoca celei mai mari decadențe intelectuale; 
cel puţin, ei nu puseseră niciodată preocupările utilitare 
pe primul plan, așa cum avea să se întâmple în curând 
cu modernii. „Umanismul“ era deja o primă formă a ceea 
ce a devenit „laicismul“ contemporan; voind să reducă 
cotul la măsura omului, luat ca scop în sine, epoca mo- 
dernă a ajuns să coboare, etapă cu etapă, până la aspectele 
inferioare ale omului și a sfârșit prin a nu mai căuta decât 
satisfacerea nevoilor inerente laturii materiale a firii sale, 
o căutare cu totul iluzorie, de altfel, căci creează neîn- 
cetat mai multe nevoi artificiale, decât poate satisface. 

Va pacurge oare lumea modernă toată această pantă 
fatală, sau, așa cum s-a întâmplat cu decadenţa lumii gre- 
co-latine, se va produce o nouă redresare, și de astă dată, 
înainte ca fundul prăpastiei în care această lume e târâtă 
să fi fost atins? Se pare că o oprire la mijloc de drum 

nu mai e cu putință și că, după toate indicaţiile oferite 
de doctrinele tradiționale, am intrat într-adevăr în ulti- 
ma fază a lui Ka/i- Yga, în perioada cea mai întunecată 
a acestei „vârste sumbre“, în acea stare de disoluție din 
care nu mai există ieșire decât printr-un cataclism, fiindcă 
nu de o simplă redresare e acum nevoie, ci de o reîn- 
noire totală. Dezordinea și confuzia domnesc în toate 
domeniile; ele au atins un punct care depășește cu mult 
tot Ceea ce s-a petrecut înainte și, pornind din Occident, 
amenință acum să invadeze lumea întreagă; știm bine 
că triumful lor nu poate fi niciodată decât aparent și tre- 
cător dar, manifestându-se cu o asemenea intensitate, 
el pare să fie semnul celei mai grave crize pe care umani- 
tatea a avut-o de traversat în tot cursul ciclului său actual. 
N-am ajuns oare în acea epocă înfricoșătoare, vestită de 
Cărţile Sfinte ale Indiei, „în care castele se vor amesteca, 
iar familia însăși nu va mai exista“? E de ajuns să privim 
în jur ca să ne convingem că aceasta e, într-adevăr, starea 
lumii actuale și ca să constatăm pretutindeni profunda 
decădere pe care Evanghelia o numește „urâciunea pus- 
tiirii“. Nu trebuie să ne ascundem nouă înșine gravitatea 
situaţiei, ci se cuvine s-o privim așa cum este, fără nici 
un fel de „optimism“, dar și fără nici un fel de „pesi- 
mism“ pentru că, după cum spuneam mai înainte, sfâr- 
șitul vechii lumi va fi totodată începutul unei lumi noi. 

Se pune acum următdarea întrebare: care e rațiunea 
de a fi a unei perioade ca aceea în care trăim astăzi? În 
fond, oricât de anormale ar fi în sine condiţiile actuale, 
ele trebuie totuși să-și regăsească locul în ordinea gene- 
rală a lucrurilor, acea ordine care, după o formulă ex- 
trem-orientală, e alcătuită din suma tuturor dezordinilor; 
oricât de penibilă și de tulbure ar fi această epocă, ea 

trebuie să aibă totuși, ca și toate celelalte, locul său în 
dezvoltarea umană; chiar faptul că a fost prevăzută de 
doctrinele tradiţionale constituie, în această privinţă, o 
indicație suficientă. Cele spuse despre mersul general 
alunui ciclu de manifestare, care se materializează în mod 
progresiv, explică și starea actuală a lucrurilor, arătând 
limpede că ceea ce este anormal și dezordonat, dintr-un 
punct de vedere particular, e, de fapt, consecința unei 
legi care se încadrează într-o altă perspectivă - superi- 
oară, mai vastă. Vom mai adăuga, fără a insista, că, ase- 
menea oricărei schimbări de stare, trecerea de la un ciclu 
la celălalt nu se poate împlini decât în obscuritate; avem 
aici de-a face cu încă o lege extrem de importantă, ale 
cărei aplicaţii sunt multiple; tocmai de aceea, o expu- 
nere mai detaliată ne-ar duce mult prea departe. 

Mai e încă ceva: epoca modernă trebuie să corespundă 
în mod necesar dezvoltării anumitor posibilități care erau 
incluse, încă de la origini, în potențialitatea actualului 
ciclu; oricât de Jos s-ar fi situat aceste posibilități în ierar- 
hia întregului, ele trebuiau să iasă la lumină și să se mani- 
feste conform rangului propriu. De aceea, o caracteristică 
a ultimei faze a ciclului constă, conform tradiţiei, în exploa- 
tarea a tot ceea ce a fost neglijat ori respins în cursul faze- 
lor precedente; și așa stau efectiv lucrurile, căci civilizația 


7 Această lege era reprezentată, în misterele eleusine, prin 
simbolismul bobului de grâu; alchimiștii o închipuiau prin „pu- 
trefactio“ și prin culoarea neagră care marchează începutul „Ma- 
rii Opere“; ceea ce misticii creştini numesc „noaptea întunecată 
a sufletului“ nu e decât aplicarea ei la dezvoltarea spirituală a 
fiinţei care se înalță către stările superioare; multe alte concor- 
danțe ar mai putea fi ușor de semnalat. 

modernă trăiește, într-un fel, din ceea ce nu au accep- 
tat civilizațiile anterioare. Pentru a ne convinge, e de 
ajuns să luăm în consideraţie modul în care reprezen- 
tanţii unor vechi civilizaţii orientale perpetuate până în 
zilele noastre privesc științele occidentale și aplicațiile 
lor industriale. Aceste cunoștințe inferioare, atât de lip- 
site de sens în ochii celor ce posedă o cunoaștere de alt 
ordin, trebuiau totuși să se „realizeze“, iar acest lucru 
nu se putea întâmpla decât într-un stadiu în care adevă- 
rata intelectualitate ar dispărea; cercetările, cu pretenții 
exclusiv practice, în sensul cel mai: îngust al cuvântului, 
puteau fi întreprinse doar la extrema opusă spiritualității 
primordiale, de către niște oameni atât de cufundați în 
materie încât să nu mai conceapă nimic dincolo de ea; e 
vorba de adevăraţi sclavi ai materiei, tot mat aserviți pe 
măsură ce vor s-o folosească mai mult, de oameni târâți 
astfel într-o agitaţie crescândă, fără nici o regulă sau țintă, 
condamnaţi să se rătăcească în multiplicitate, până la 
disoluția finală. 

Aceasta este, în linii mari și redusă la esență, adevărata 
explicaţie a lumii moderne; dar explicaţia, o spunem în 
mod ferm, nu reprezintă nicidecum o justificare. O 
nenorocire inevitabilă rămâne totuși o nenorocire; și, 
chiar dacă dintr-un rău urmează un bine, asta nu absolvă 
răul de adevăratul său caracter; folosim aici, fără îndo- 
ială, termenii de „bine“ și de „rău“ doar pentru a ne face 
mai ușor înțeleși, fără a le da vreo semnificatie specific 
„morală“. Dezordini parţiale nu pot să nu existe, deoa- 
rece sunt elemente necesare ale ordinii totale; dar, în 
ciuda acestui lucru, o epocă de dezordine este, în ea însăși, 
un soi de monstruozitate care, deși reprezintă consecinţa 
anumitor legi naturale, e totuși o deviere, un fel de 

eroare; ea se aseamănă cu un cataclism care, chiar dacă 
rezultă din curgerea firească a lucrurilor, e totuși, privit 
izolat, o tulburare, o anomalie. Civilizaţia modernă, ca 
orice alt lucru, are raţiunea ei de a fi, iar, dacă această 
civilizație este încheierea unui ciclu, atunci putem spune 
că ea e într-adevăr ceea ce trebuie să fie, că survine la 
locul și timpul potrivit; ea va trebui însă judecată după 
cuvântul Evangheliei, adeseori prost înțeles: „Sminteală 
trebuie să fie, însă vai de cel prin care vine sminteala!“ 


Capitolul II 


OPOZIŢIA DINTRE ORIENT 
ȘI OCCIDENT 


Una dintre caracteristicile lumii moderne este sciziunea 
care se remarcă între Orient și Occident; cu toate că 
ne-am ocupat deja în mod deosebit de această chestiune, 
e necesar să revenim asupra ei pentru a preciza unele 
aspecte și pentru a risipi câteva neînțelegeri. E adevărat 
că au existat întotdeauna civilizaţii diverse și multiple, 
care s-au dezvoltat în mod specific, într-un sens conform 
cu aptitudinile unui anumit popor ori ale unei anumite 
rase. Dar distincție nu înseamnă opoziție. Există civili- 
zaţii ale căror forme, mult diferite unele de altele, sunt 
totuși oarecum echivalente tocmai pentru că sunt 
întemeiate pe aceleași principii fundamentale, aplicate 
la circumstanţe deosebite. Așa se întâmplă cu toate civi- 
lizaţiile pe care le putem numi normale sau tradiționale; 
între ele nu există o opoziţie esențială, iar divergențele, 
dacă apar, sunt exterioare și superficiale. O civilizație, 
care, dimpotrivă, nu recunoaște nici un principiu supe- 
rior, care e bazată chiar pe negarea principiilor își supri- 
mă, prin această negare, orice posibilitate de înțelegere 
cu celelalte civilizații; o înțelegere, pentru a fi într-adevăr 
profundă și eficace, nu poate porni decât de sus, adică 
exact de la ceea ce lipsește unei asemenea civilizații 
anormale și deviate. În lumea de astăzi se află, de o 
parte, toate civilizațiile care au rămas fidele spiritului 

tradiţional - adică cele orientale — și, de partea cealaltă, 
o civilizaţie efectiv antitradițională, și anume civilizaţia 
occidentală modernă. 

Uni au contestat totuși împărțirea omenirii în Orient 
și Occident, afirmând că ea nu ar corespunde unei reali- 
tăți; în ce privește însă epoca actuală, această separare 
e evidentă. Toată lumea trebuie să fie de acord că există 
o civilizaţie occidentală, comună Europei și Americii, 
independent de judecata de valoare formulată despre 
această civilizație. În ceea ce privește Orientul, lucrurile 
nu sunt atât de simple, căci acolo există efectiv nu una, 
ci mai multe civilizaţii orientale; dar, pentru ca distincția 
și chiar opoziția dintre Orient și Occident să fie pe deplin 
justificată, e suficient faptul că toate aceste civilizaţii po- 
sedă anumite trăsături comune, acelea caracteristice unei 
civilizaţii tradiționale, trăsături cu totul absente în civili- 
zaţia occidentală. Aceasta e într-adevăr situaţia, iar carac- 
terul tradițional e realmente comun tuturor civilizațiilor 
orientale. Vom reaminti, pentru a fixa mai bine ideile, 
împărțirea generală adoptată de noi care, deși aparent 
simplificatoare în ceea ce privește detaliile, rămâne exactă 
în linii mari: Extremul Orient, reprezentat în mod esen- 
țial de civilizația chineză; Orientul Mijlociu, de cea hin- 
dusă; Orientul Apropiat de civilizaţia islamică. Se cuvine 
să spunem însă că cea din urmă ar trebui socotită, în multe 
privințe, mai degrabă ca un intermediar între Orient 
și Occident, deoarece mare parte din trăsăturile sale carac- 
teristice o apropie de ceea ce a fost civilizaţia occidentală 
a Evului Mediu; privit însă în raport cu Occidentul 
modern, Islamul i se opune la fel ca și civilizațiile pro- 
priu-zis orientale, în rândul cărora se află, din punct de 
vedere al caracterului tradițional. 

E esențial să insistăm asupra acestui punct: opoziția 
dintre Orient și Occident nu avea temei când existau 
și în Occident civilizaţii tradiționale; ea are sens numai 
dacă e vorba de Occidentul modern, căci opoziţia se 
referă la moduri spirituale și nu la entităţi geografice 
delimitate mai mult ori mai puţin precis. În anumite 
epoci, dintre care cea mai apropiată de noi e Evul Mediu, 
spiritul occidental se apropia mult mai mult, în aspec- 
tele sale esențiale, de ceea ce mai este și astăzi spiritul orien- 
tal decâr de spiritul occidental al timpurilor moderne; 
civilizația occidentală era atunci comparabilă cu cele 
orientale din aceleași motive pentru care acestea pot fi 
comparate între ele. În cursul ultimelor secole s-a petre- 
cut o schimbare considerabilă, mult mai gravă decât 
toate devierile manifestate vreodată în epoci de deca- 
dență; schimbarea aceasta a devenit o adevărată inver- 
sare a direcției în care se concentrează activitatea umană, 
iar singurul loc unde a apărut este lumea occidentală. 
Prin urmare, atunci când vorbim de spiritul occidental, 
referindu-ne la cel existent în momentul de faţă, îl de- 
semnăm exclusiv pe cel modern; și, deoarece spiritul 
celălalt nu s-a menținut decât în Oriens, îl putem numi, 
ținând seama de condiţiile actuale, spirit oriental. Acești 
doi termeni nu exprimă, până la urmă, decât o situație 
de fapt; și, deși e evident că unul aparţine efectiv Occi- 
dentului dată fiind apariţia lui în cursul istoriei recente, 
nu vom avansa totuși nici o ipoteză despre proveniența 
celuilalt, cel care a fost odinioară comun Orientului și 
Occidentului și a cărui origine se confundă, la drept vor- 
bind, cu cea a umanității înseși. Acela e spiritul ce poate 
fi calificat drept normal, măcar pentru faptul că a inspi- 
rat toate civilizațiile cunoscute nouă, în afara uneia sin- 
gure: civilizaţia occidentală modernă. 

Câţiva dintre cei care nu și-au dat probabil osteneala 
să ne citească vreuna dintre cărți au socotit că pot să ne repro- 
șeze afirmarea unei origini orientale comune tuturor 
doctrinelor tradiționale, inclusiv a Antichității occiden- 
tale, care și-ar fi primit întotdeauna luminile din Orient; 
n-am Scris niciodată așa ceva și nici măcar ceva care ar 
sugera o asemenea opinie, pentru simplul motiv că soco- 
tim O asemenea afirmaţie cu totul falsă. Chiar datele tra- 
ditionale se opun net unei aserțiuni de acest fel: ele afirmă 
în mod clar că tradiția primordială a ciclului actual pro- 
vine din regiuni hiperboreene; au existat apoi mai multe 
curente secundare, corespunzătoare unor perioade di- 
verse, unul dintre cele mai importante — cel puţin printre 
cele ale căror vestigii sunt discernabile - fiind incontes- 
tabil acela care s-a îndreptat dinspre Occident către Orient. 
Toate aceste date se leagă însă de perioade extrem de 
îndepărtate, numite de obicei „preistorice“, pe care nu 
le avem în vedere; ceea ce vrem să afirmăm în primul 
rând e doar că depozitul tradiției primordiale a fost trans- 
ferat încă din vremuri îndepărtate în Orient, unde se 
află astăzi formele doctrinare cele mai apropiate de această 
tradiţie; apoi trebuie spus că, în actuala stare de lucruri, 
adevăratul spirit tradiţional, cu tot ceea ce implică el, 
nu mai are reprezentanţi autentici decât în Orient. 

Pentru a completa această lămurire, trebuie să mai 
explicăm, fie și pe scurt, anumite idei ivite în diverse 
medii contemporane și referitoare la reconstituirea unei 
„tradiţii occidentale“; singurul lor interes constă în sem- 
nalarea insatisfacţiei unei minorități față de negativismul 
modern, a nevoii ei de altceva care să depășească posibi- 
lităile oferite de epoca modernă, a aspiraţiei către o reîn- 
toarcere la tradiţie, sub o formă sau alta, ca unic mijloc 

de ieșire din criza actuală. Din păcate, „tradiționalismul“ 
nu e nicidecum același lucru cu adevăratul spirit tradi- 
țional; el poate fi, și de cele mai multe ori chiar e, doar 
o tendinţă, o aspirație mai mult ori mai puțin vagă, neîn- 
soţită de cunoștințe reale; trebuie spus că, în confuzia 
mentală din vremea noastră, un asemenea tip de aspirație 
duce mai ales la concepții fanteziste și himerice, lipsite, de 
orice temei solid. În absența unei tradiţii autentice, drept 
sprijin sunt invocate pseudotradiţii inexistente, tot atât 
de străine de adevăratele principii pe cât este concepția 
căreia vor să-i fie substituite; haosul modern se reflectă, 
în întregime, în aceste construcţii și, oricare ar fi inten- 
ţiile autorilor lor, singurul rezultat obținut e o nouă con- 
tribuţie la dezechilibrul general. Nu vom menţiona, în 
acest sens, decât pretinsa „tradiție occidentală“ însăilată 
de anumiţi ocultiști din elementele cele mai: disparate 
pentru a concura o tot atât de imaginară „tradiţie orien- 
tală“ susținută de mediile teozofice; am insistat destul 
asupra lucrurilor acestora cu alte prilejuri, de aceea pre- 
ferăm să trecem la examinarea altor câtorva teorii, mai 
vrednice de atenţie, dat fiind că au măcar dorinţa de a 
apela la tradiţii cu adevărat reale. 

Ne refeream, adineaori, la curentul tradițional provenit 
din regiunile occidentale căruia legendele antice despre 
Arlantida îi precizează originea; după dispariţia acestui 
continent - ultimul mare cataclism al trecutului — restu- 
rile tradiţiei sale par să fi fost transportate către alte regiuni 
unde s-au amestecat cu tradiţii preexistente, și anume 
cu ramuri ale marii tradiţii hiperboreene; e foarte posibil 
ca mai ales doctrinele celților să fie produsele unei ase- 
menea fuziuni. Departe de a contesta acest transfer, tinem 
totuși să atragem atenția asupra următoarelor aspecte: 

forma propriu-zis „atlanteană“ a dispărut cu mii de ani 
în urmă odată cu civilizaţia căreia îi aparținea, ea însăși 
distrusă în urma unei devieri comparabile, în multe pri- 
vinţe, cu devierea pe care o înregistrăm în zilele noastre; 
diferența dintre ele, foarte importantă de altfel, constă 
în faptul că umanitatea nu intrase încă pe atunci în Aa/i- 
Yuga, amintim, de asemenea, că această tradiție nu cores- 
pundea decât unei perioade secundare a ciclului nostru 
și că am greşi dacă am identifica-o cu tradiția primordială 
din care pornesc toate celelalte, singura care dăinuie de 
la început și până la sfârșit. Nu e momentul să expunem 
aici toate datele care ne îndreptățesc să facem aceste afir- 
maţii; ne vom mărgini să reținem concluzia potrivit căreia 
e imposibil să renască astăzi o tradiţie „atlanteană“ sau 
să mai existe o filieră care să ducă, mai mult ori mai puțin 
direct, la ea. Interesant ar fi însă să căutăm originea ele- 
mentelor întâlnire în tradiţiile ulterioare, cu toate pre- 
cauţiile necesare evitării concluziilor fanteziste; dar o 
asemenea cercetare nu poate duce totuși la reînvierea 
unei tradiţii care n-ar fi adaptată la nici una dintre con- 
diiile actuale ale lumii noastre. 

Sunt alții care se pretind atașați „celtismului“; o va- 
riantă care, inspirându-se dintr-o zonă tradițională mai 
apropiată de noi, poate părea adepților ei ceva mai ușor 
realizabilă; unde vor găsi totuși, astăzi, „celtismul“ în 
stare pură și încă înzestrat cu suficientă vitalitate pentru 
a putea constitui un punct de sprijin? Nu ne referim, 
firește, la cele câteva reconstituiri arheologice sau pur 
„Literare“ existente; e vorba de cu totul altceva. Elemente 
celtice ușor de recunoscut și încă utilizabile au ajuns, 
într-adevăr, până la noi prin diverși intermediari; ele 
sunt însă departe de a reprezenta integral o tradiție și, 

lucru curios, în țările unde a fiintțat odinioară tradiţia cel- 
tică, ea este mult mai necunoscută decât tradițiile legate 
de civilizații cu totul străine acestor locuri; acest feno- 
men nu dă oare de gândit nici măcar celor lipsiti de idei 
preconcepute? Vom spune chiar mai mult: toate cazu- 
rile similare, în care avem de-a face cu vestigii ale unor 
civilizații dispărute, pot fi lămurite doar prin compa- 
rarea cu elemente analoage din cadrul unor civilizaţii 
tradiționale încă vii; situaţia Evului Mediu e aceeași; căci 
și el conţine multe aspecte a căror semnificație e cu 
desăvârșire pierdută pentru occidentalii moderni. Con- 
tactul cu tradiţii al căror spirit s-a păstrat e singurul mij- 
loc de a însufleți ceea ce mai poate fi înviat din aceste 
vestigii; acesta e, așa cum am mai spus, unul dintre cele 
mai mari servicii pe care Orientul l-ar putea face Occi- 
dentului. Nu negăm supraviețuirea unui anumit „Spirit 
celtic“ care se poate manifesta încă sub diferite forme, 
așa cum s-a și întâmplat deja în diferite epoci; dar ni se 
pare cu totul îndoielnică, ba chiar neverosimilă, afir- 
maţia plină se siguranță, însă nedovedită, că subzistă 
centre spirituale conservând integral tradiţia druidică. 

Adevărul e că elementele celtice care au supravietuit 
au fost asimilate, în cea mai mare parte, de către creș- 
tinism, în timpul Evului Mediu; legenda „Sfântului 
Graal“ și tot ceea ce se leagă de ea constituie, în această 
privință, un exemplu deosebit de convingător și semni- 
ficativ. Socotim de altfel că, dacă o tradiţie occidentală 
ar reuși să se reconstituie, ea ar lua negreșit o formă 
exterioară religioasă, în cel mai strict sens al cuvântului; 
iar această formă nu poate fi decât cea creștină, pe de o 
parte, fiindcă alte forme sunt de mult timp străine men- 
talității occidentale, iar pe de altă parte, fiindcă numai 

Creștinismul, mai exact Catolicismul, conţine încă, în 
Occident, ceea ce a supraviețuit din spiritul tradițional. 
O tentativă „tradivionalistă“ care nu ține seama de acest 
lucru e sortită inevitabil eșecului, fiind lipsită de funda- 
ment. Nu te poți sprijini evident, decât pe ceea ce există 
efectiv; deci, acolo unde lipsește continuitatea nu pot 
exista decât reconstituiri artificiale și fără viabilitate; dacă 
se va obiecta că azi Creștinismul nu mai este înțeles cu 
adevărat și în profunzime, vom răspunde că el a păstrat 
rotuși în forma sa tot ceea ce e necesar pentru a constitui 
baza de refacere a unei tradiţii autentice. Tentativa cea 
mai puţin himerică, singura care nu are de înfruntat 
imposibilul, ar viza deci reconstituirea unei situații com- 
parabile cu cea existentă în Evul Mediu, nuanțată desigur 
de diferențele impuse datorită modificării circumstan- 
țelor; în ce privește recuperarea a tot ceea ce s-a pierdut 
definitiv în Occident, e nevoie să se facă apel la tradiţiile 
conservate integral, așa cum spuneam mai Sus, și apoi 
să se realizeze adaptări operabile doar de către niște elite 
intelectuale solid constituite. 'Toate aceste lucruri, afir- 
mate de noi adeseori, trebuie totuși neincetat reluate 
pentru a stăvili numeroasele fantezii inconsistente care 
proliferează în zilele noastre și pentru a înțelege că, dacă 
tradiţiile orientale pot fi asimilate în formele lor proprii 
de către o elită care ar trebui să se situeze, prin definiție, 
„dincolo de orice forme, ele nu vor putea fi niciodată recep- 
tate așa cum se cuvine (exceptând unele transformări 
cu totul neprevăzute) de către majoritatea occidentalilor, 
căci ele n-au fost făcute pentru ei. Date fiind cele spuse 
mai Sus, în cazul în care o elită occidentală va ajunge să 
se constituie, ea va avea neapărat nevoie, pentru a-și îm- 
plini funcția, de cunoașterea reală a doctrinelor orientale; 

dar cei mulți, cei care vor trebui doar să culeagă fructul 
muncii acestei elite, vor putea foarte bine să nu con- 
știentizeze câtuși de puţin aceste lucruri, fără ca, din acest 
motiv, influența resimţită aproape inconștient și trans- 
misă prin mijloace ce le rămân inaccesibile, să fie mai 
puţin reală ori mai puţin eficace. Am afirmat întotdea- 
una aceste lucruri, dar am crezut de cuviinţă să le reluăm 
aici cu toate precizările posibile pentru că, deși nu ne 
așteprăm să fim pe deplin înteleși de roată lumea, ținem 
cel puţin să nu ni se atribuie intenţii pe care nu le-am 
avut niciodată. 

E bine să lăsăm însă de o parte orice anticipare, căci 
ceea ce ne preocupă este mai ales starea prezentă de lu- 
cruri; să revenim deci încă o clipă la ideile reconstituirii 
unei „tradiții occidentale“, așa cum se manifestă ele în 
jurul nostru. Pentru a arăta că ceva nu e „în ordine“, 
dacă ne putem exprima astfel, ar fi de ajuns o singură 
remarcă: toate aceste idei sunt concepute într-un spirit 
ostil, mai mult sau mai puţin mărturisit, faţă de Orient. 
Chiar cei ce caută să se sprijine pe Creștinism se lasă 
influențați uneori de această tendință; ei par să caute în 
primul rând vădirea unor opoziții care, în fond, sunt 
cu totul inexistente; ne-a fost dat să auzim, de exemplu, 
o părere absurdă care susține că, deși anumite lucruri 
se găsesc atât în Creștinism, cât și în doctrinele orientale 
și sunt exprimate de armnândouă în forme aproape iden- 
tice, ele nu au totuși aceeași semnificație în ambele 
cazuri, ba sunt chiar contrare unul altuia. Cei ce emit 
afirmaţii de acest tip dovedesc că, oricare le-ar fi preten- 
ţiile, n-au înaintat prea mult în înţelegerea doctrinelor 
tradiționale de vreme ce n-au ajuns să întrezărească iden- 
titatea fundamentală disimulată de diferențele formelor 

exterioare și, mai mult, că se încăpățânează să o nege 
chiar atunci când ea este evident vizibilă. Asemenea oa- 
meni iau în considerație, chiar și în cazul Creștinismului, 
numai aspectul exterior, acesta neputând să se substituie 
unei adevărate doctrine tradiționale - prin definiţie capa- 
bilă să asigure o sinteză completă la orice nivel; unor 
oameni de acest fel le lipsește principiul și sunt afectați, 
mai mult decât și-o pot închipui, tocmai de spiritul mo- 
dern împotriva căruia ar vrea să reacționeze; atunci când 
folosesc, din întâmplare, cuvântul „tradiţie“, e sigur că 
nu-i dau același înteles ca noi. 

În confuzia mentală caracteristică epocii noastre, 
cuvântul „tradiţie“ e folosit în mod nediferențiat pentru 
tot soiul de lucruri, deseori lipsite de importanță, de 
pildă, pentru obiceiuri restrânse și de dată recentă; am 
semnalat același abuz altădată în ceea ce privește cuvân- 
tul „religie“. Aceste devieri de limbaj ar trebui să stâr- 
nească neîncredere, fiind un semn de degenerescență a 
ideilor cărora le corespund; nu e de ajuns să te intitulezi 
„tradiționalist“ ca să știi, fie și aproximativ, ce este tra- 
diţia în adevăratul ei sens. În ceea ce ne privește, refuzăm 
categoric să numim astfel vot ceea ce este de ordin pur 
omenesc; e cazul, de pildă, să spunem toate acestea acum 
când întâlnim o expresie cum e cea de „filozofie tra- 
dițională“. Filozofia, chiar dacă este într-adevăr tot ceea 
ce poate ea să fie, nu are totuși dreptul la acest titlu, 
fiindcă ține pe de-a-ntregul de domeniul rațiunii - chiar 
dacă nu neagă ceea ce o depășește — și pentru că e o con- 
strucţie a individului uman neîntremeiată pe nici un fel 
de revelație ori inspiraţie, deci, într-un cuvânt, pentru 
că este esențialmente „profană“. De altfel, în ciuda orică- 
ror iluzii cu care se mai amăgesc unii dintre contemporanii 

noștri, nu O știință „livrescă“ poate să redreseze menta- 
litatea unei rase și a unei epoci; e nevoie de cu totul 
aliceva decâr de speculaţia filozofică sortită, prin însăși 
natura ei, și chiar în cazul cel mai favorabil, să rămână 
la suprafața lucrurilor, și să fie ceva mai degrabă verbal 
decât ceva real. Pentru a restaura tradiția pierdută, pen- 
tru a-i da din nou viatţă'cu adevărat, e nevoie de contactul 
cu spiritul tradiţional viu, cel care, așa cum am spus, 
nu se mai păstrează pe deplin decât în Orient; dar înainte 
de toate, e nevoie ca Occidenrul însuși să aspire către 
o întoarcere a acest spirit tradițional, chiar dacă aspiraţia 
singură nu e suficientă. Cele câteva manifestări ale reac- 
iei „antimoderne“, de altfel destul de limitată, după 
părerea noastră, nu pot decâr să ne întărească această 
convingere; reacția de care am vorbit este excelentă sub 
raport critic și prin ceea ce neagă, dar este încă foarte 
departe de restaurarea adevăratei intelectualităţi, dezvol- 
tându-se numai în limitele unui orizont mental îngust. 
E totuși ceva și anume, indiciul unei stări de spirit cu 
desăvârșire absente până de curând; dacă occidentalii nu 
mai sunt unanim mulțumiți de dezvoltarea exclusiv mate- 
rială a civilizației moderne, înseamnă poate că pentru 
ei mai rămâne încă o speranţă de salvare. 

Oricum, dacă Occidentul va reveni, într-un fel sau 
altul, la propria sa tradiue, opoziţia cu Orientul se va 
rezolva de la sine și va dispărea, fiindcă se datorește exclu- 
siv devierii occidentale, fiind în realitate doar opoziţia 
dintre spiritul tradițional și spiritul antitradițional. 
Așadar, contrar bănuielilor celor la care făceam aluzie 
putin mai înainte, unul dintre primele rezultate ale întoar- 
cerii la tradiție ar fi posibilitatea imediată a unei înțe- 
legeri cu Orientul, o înțelegere asemănătoare cu cea care 

există între toate acele civilizaţii ce posedă elemente 
comparabile sau echivalente, și numai între acestea, căci 
ele constituie singurul teren pe care această înțelegere 
poate fi realizată. Adevăratul spirit tradițional, oricare 
ar fi forma pe care o îmbracă, e pretutindeni și mereu 
același; diversele forme special adaptate unor anume 
condiţii mentale, unor anume circumstanțe de timp și 
Joc, nu sunt decât expresii ale unuia și aceluiași adevăr; 
insă trebuie să ai capacitatea de a te plasa la nivelul inte- 
lectualitășii pure pentru a descoperi această unitate fun- 
damentală sub aparenta multiplicitate a formelor. La 
acest nivel se situează de alfel principiile din care decurg 
în mod firesc celelalte lucruri în chip de consecinţe ori 
aplicații mai apropiate sau mai îndepărtate; de aceea, o 
înțelegere într-adevăr profundă, una reală, trebuie să 
pornească neapărat de la acordul asupra principiilor, căci 
ele conțin esenta; de îndată ce principiile sunt înțelese, 
acordul asupra celorlalte lucruri vine de la sine. 
Într-adevăr, cunoașterea principiilor - cunoașterea 
prin excelență - cunoașterea metafizică în adevăratul 
sens al cuvântului este universală asemenea principiilor 
însele și liberă de orice contingenţe individuale, care-și 
fac simțită prezența de îndată ce ajungem în domeniul 
aplicațiilor; ca atare, acest domeniu pur intelectual e 
singurul care nu necesită un efort de adaptare pentru 
mentalități diferite. Pe deasupra, dacă se realizează o 
astfel de armonizare, dezvoltarea rezultatelor ei antre- 
nează automat acordul la toate celelalte niveluri pentru 
că, după cum spuneam, de aici pornește totul, în mod 
mai mult ori mai puţin nemijlocit; dimpotrivă, acordul 
obținut într-un domeniu particular și în afara princi- 
piilorva fi întotdeauna foarte instabil și precar, asemănător 

mai degrabă cu un aranjament diplomatic decât cu o 
întelegere reală. O asemenea întelegere nu se poate opera 
cu adevărat, insistăm, decât venind de sus și nu de jos, 
traiect care are două semnificații: în primul rând, trebuie 
pornit de la ceea ce este mai înalt, adică de la principii, 
pentru a coborit apoi treptat la diverse niveluri de apli- 
cație respectând însă 'în mod riguros dependenţa lor 
ierarhică; iar această lucrare, prin însăși caracterul ei, 
nu poate fi întreprinsă decât de o elită, în acceptia cea 
mai adevărată și mai deplină a cuvântului: ne referim 
în mod exclusiv la o elită intelectuală, căci pentru noi 
nici nu există O alta, toate distincțiile sociale exterioare 
fiind absolut fără nici o importanţă din punctul de vedere 
în care ne situăm. 

Din aceste câteva consideraţii, se înțelege ce anume 
lipsește civilizației occidentale moderne pentru a fi o 
civilizație normală și completă nu numai în privința 
posibilității de apropiere efectivă față de civilizațiile 
orientale, ci și în privința potențelor sale interioare; cele 
două chestiuni sunt în fond atât de intim legate încât, 
din motivele pe care le-am invocat, ele nu constituie 
decât una singură. Va trebui să arătăm acum în mod 
detaliat în ce constă spiritul antitradițional, mai exact 
spiritul modern, și care sunt consecințele sale inerente, 
consecințe ce determină, după e) logică implacabilă, cursul 
evenimentelor actuale; se impune însă o ultimă reflexie. 
A fi, în mod hotărât, „antimodern“ nu înseamnă deloc 
a fi „antioccidental“, dacă se poate folosi acest cuvânt; 
dimpotrivă, această atitudine înseamnă a face singurul 
efort eficace pentru salvarea Occidentului din propria 
lui dezordine; pe de altă parte, orice oriental credincios 
propriei tradiţii se situează pe aceeași poziţie ca și noi; 

există, cu siguranță, mult mai puţini adversari ai Occi- 
dentului ca atare, adversitate fără nici un sens de altfel, 
decât ai Occidentului identificat cu civilizația modernă. 
Se aud astăzi voci care vorbesc de o „apărare a Occi- 
dentului“, ceea ce este foarte ciudat pentru că, așa cum 
vom vedea în continuare, Occidentul e cel care amenință 
să cotropească și să târască lumea în vârtejul activității 
sale dezordonate; e ciudat, spuneam, și cu totul neîn- 
dreptățit ca apărarea să fie orientată, după cum înțeleg 
unii, cu mici excepții, împotriva Orientului; adevăratul 
Orient nu are nici cea mai mică intenţie de a ataca sau 
domina pe nimeni, nu cere decât liniște și independență, 
ceea ce, trebuie s-o recunoaștem, este legitim. Occiden- 
tul, în schimb, are o acută nevoie de a fi apărat, dar 
numai de el însuși, de propriile sale tendinţe care, îm- 
pinse până la capăt, îi vor aduce declinul și distrugerea; 
va trebui deci să vorbim despre o „reformă a Occiden- 
tului“ și anume despre una care - fiind ceea ce trebuie 
să fie, adică o adevărată restaurare tradițională — va an- 
trena în mod firesc apropierea de Orient. Noi înșine 
nu cerem decât să contribuim, pe măsura propriilor 
noastre posibilități, la această reformă și la această apro- 
piere, cât mai este încă timp, dacă mai este, și dacă rezul- 
tatul se mai poate obţine înaintea catastrofei finale, spre 
care civilizația modernă se îndreaptă cu pași mari; dar, 
chiar de-ar fi prea târziu pentru evitarea catastrofei, munca 
întreprinsă în vederea acestei încercări n-ar fi zadarnică; 
ea ar pregăti acea „discriminare“, oricât de îndepărtată, 
invocată la început și ar asigura păstrarea elementelor 
ce vor scăpa de naufragiul actualei lumi, pentru a cons- 
titui germenii celei viitoare. 


Capitolul III 
CUNOAȘTERE ȘI ACŢIUNE 


Vom lua acum în consideraţie unul dintre principalele 
aspecte ale opoziţiei existente astăzi între spiritul orien- 
tal și cel occidental, opoziţie care, într-o perspectivă mai 
generală este, conform explicațiilor precedente, una între 
spiritul tradițional și cel antitradiţional. Dintr-un anu- 
me punct de vedere, fundamental de altfel, opoziţia 
aceasta apare ca fiind cea între contemplaţie și acțiune 
sau, mai exact, între locurile pe care se cuvine să le aibă 
acești doi termeni. Raportul dintre ei poate fi considerat 
în câteva moduri diferite: de exemplu, sunt oare acești 
termeni două contrarii, așa cum se credea adesea, sau 
mai degrabă doi termeni complementari? Oare relația 
lor nu e, în realitate, una de subordonare și nicidecum 
una de coordonare? Aceste aspecte diferite ale chestiunii 
constituie tot atâtea puncte de vedere, foarte inegale ca 
importanţă de altfel, dar care sunt îndreptățite fiecare 
în parte în anumite privințe și care corespund unor nive- 
luri diferite de realitate. 

În primul rând, punctul de vedere cel mai superficial 
și cel mai periferic constă în a opune pur și simplu con- 
templaţia acţiunii, considerându-le contrare în sensul 
propriu al cuvântului. Opoziția lor există, în mod in- 
contestabil la nivelul aparențelor; totuși, dacă ar fi 

ireducribilă, contemplația și acțiunea n-ar putea să apară 
niciodată împreună ca urmare a incompatibilităţii lor 
radicale. Dar de fapt lucrurile nu stau așa; nu există în 
mod normal nici un popor și nici măcar un individ care 
să fie exclusiv contemplativ sau exclusiv activ. Există 
doar două tendințe din care una e în mod necesar predo- 
minantă, ceea ce face ca dezvoltarea ei să impieteze apa- 
rent asupra celeilalte — pentru simplul motiv că activitatea 
umană, în sensul ei cel mai general, nu poate fi exersată 
în mod egal și simultan în toate domeniile și direcțiile. 
Se creează astfe! impresia unei opoziții între termeni 
contrari sau așa-zis contrari, căci în fond ei se pot con- 
cilia; acest lucru e valabil de alrfel pentru orice contrarii, 
care încetează să aibă acest caracter de îndată ce, pentru 
a-i judeca, ne ridicăm deasupra nivelului la care se mani- 
festă realmente opoziţia lor. Cine vorbește de opoziție 
sau contrast, vorbește implicit despre dizarmonie sau 
dezechilibru care ţin, așa cum am arătat, doar de un 
punct de vedete relativ, particular și limitat. 

Dacă socotim însă contemplaţia și acțiunea comple- 
mentare, adoptăm un punct de vedere mai profund și 
mai adevărat decât cel precedent, pentru că în acest caz 
opoziţia este conciliată și rezolvată, cei doi termeni 
echilibrându-se unul pe celălalt. Ar fi vorba, se pare, de 
două elemente la fel de necesare ce se completează și se 
sprijină reciproc, constituind în fond dubla activitate, 
interioară și exterioară, a uneia și aceleiași ființe, fie că 
e vorba de omul particular, fie de umanitatea în ansam- 
blul ei. Această concepție e în mod cert mai armonioasă 
și mai satisfăcătoare decât prima; totuși, dacă ne-am măr- 
gini la ea, corelația stabilită ne-ar îndemna să plasăm 

contemplaţia și acțiunea pe același plan, astfel încât nu 
ne-ar rămâne decât să le păstrăm în echilibru, fără a mai 
pune problema superiorității uneia față de cealaltă; or, 
problema superiorității se pune foarte pregnant și s-a 
pus mereu, oricare ar fi sensul ales pentru rezolvarea 
ei, ceea ce arată că al doilea punct de vedere nu e încă 
suficient pentru o lămurire deplină a chestiunii. 

Importantă în acest caz nu este predominanța faptică, 
predominanță ce ține de temperament sau de rasă, ci 
cea pe care am putea-o numi predominanţa de drept, cele 
două nefiind corelate decât până la un anumit punct. 
Când una dintre tendinţe e socotită superioară, se caută, 
cât mai mult cu putință, dezvoltarea ei, de preferință 
pe seama celeilalte; dar locul deținut de contemplație 
și acțiune în ansamblul vieții unui om sau a unui popor 
va depinde, în mare parte, la nivel faptic, de natura spe- 
cifică a individului sau a poporului, fiindcă posibilitățile 
particulare ale fiecăruia sunt, în acest caz, hotărâtoare. 
E limpede că aptitudinea contemplativă e mai răspândită 
și mai dezvoltată in Onent și poate nicăieri mai pregnant 
ca în India, care reprezintă de aceea, prin excelență, ceea 
ce am numit spiritul oriental. 

Pe de altă parte, e incontestabil că aptitudinea pentru 
acțiune sau tendința inspirată de ea este predominantă, 
în general, la popoarele occidentale, la marea majoritate 
a membrilor lor; făcând abstracţie de exagerarea și devie- 
rea pe care această predispoziţie pentru acțiune o înre- 
gistrează astăzi, ea rămâne totuși predominantă în 
Occident, astfel încât contemplaţia nu va putea fi aici 
decât îndeletnicirea unei elite foarte restrânse; de aceea, 
în India se spune că, dacă Occidentul ar reveni la sta- 
rea sa normală și ar avea parte de o organizare socială 

stabilă, el ar număra mulți Ashatriya, dai puţini Brâpmani.! 
Constituirea efectivă a unei asemenea elite, ca și recu- 
noașterea supremaţiei ei, ar fi totuși suficiente pentru 
ca totul să reintre în ordine; puținătatea numerică nu 
e în această situație un factor decisiv pentru că puterea 
spirituală nu se sprijină pe număr, guvernat de legea 
materiei; trebuie de altfel remarcat că în Antichitate și 
mai ales în Evul Mediu predispoziția spre acţiune, fi- 
rească la occidentali, nu i-a împiedicat să recunoască 
superioritatea contemplației, adică a inteligenței pure; 
de ce nu se întâmplă la fel și în epoca modernă? Poate 
fiindcă, dezvoltându-și peste măsură facultățile de acți- 
une, occidentalii au ajuns să își piardă intelectualitatea 
și au inventat, drept consolare, teorii care pun acțiunea 
mai presus de toate mergând până acolo încât neagă — 
de pildă „pragmausmul“ - orice valoare exterioară aces- 
tei sfere. Sau poate, dimpotrivă, acest mod de a vedea 
lucrurile a prevalat și a dus mai pe urmă la atrofierea 
intelectuală pe care o constatăm astăzi. În amândouă ipo- 
tezele (ca și într-o a treia, care consideră cauza acestei 
situații ca pe o combinaţie a primelor două) rezultatele 
sunt exact aceleași; starea la care s-a ajuns cere o reacție 
promptă, iar Orientul poate interveni chiar acum, repe- 
tăm, pentru a da ajutor Occidentului dacă, bineînțeles, 
acesta acceptă; nu pentru a-i impune concepţii care-i 
sunt străine, cum par să se teamă unii, ci pentru a-i faci- 
lira regăsi rea propriei tradiții, al cărei sens la pierdut. 


1 Contemplația și acțiunea sunt, într-adevăr, funcțiile spe- 
cifice ale primelor două caste, Brâhmanii și Kshatriya, raporturile 
dintre ele fiind în același timp raporturile dintre autoritatea spi- 
rituală și puterea temporală; nu ne propunem însă să tratăm aici 
acest aspect al chestiunii, aspect care ar merita un studiu special. 

Antiteza dintre Orient și Occident s-ar putea carac- 
teriza, în situația actuală, prin menținerea superiorității 
contemplaţiei asupra acțiunii în Orient și prin poziţia 
contrară a Occidentului, care consideră acțiunea supe- 
rioară contemplaţiei. Nu mai e vorba aici de o relație 
de coordonare între doi termeni - ca în cazul opoziţiei 
sau complementarității -, fiecare cu rațiunea sa de a fi 
și cu dreptul lui de a fi acceptate, măcar ca expresie a 
unui adevăr relativ; deoarece relația de subordonare e 
ireversibilă prin însăși natura sa, cele două concepții sunt 
realmente contradictorii, deci se exclud una pe alta, astfel 
încât odată ce subordonarea e admisă, una dintre concep- 
ţii e, în mod necesar, adevărată, iar cealaltă falsă. Înainte 
de a intra în miezul chestiunii, trebuie să mmai observăm 
că, spre deosebire de spiritul menţinut în Orient care, 
după cum am mai spus-o, e cel al tuturor timpurilor, 
celălalt spirit s-a ivit într-o epocă extrem de recentă, fapt 
care ne sugerează deja, chiar dincolo de oricare alte 
considerente, că este vorba de o anomalie. Impresia e 
confirmată de exagerarea cu care spiritul occidental mo- 
dern își urmează tendința specifică, întrucât el nu se 
mărginește să proclame cu orice prilej superioritatea 
acţiunii, ci ajunge să o transforme în preocupare exclu- 
sivă, negând cu desăvârșire valoarea contemplației, a cărel 
adevărată natură ori nu o înţelege, ori o ignoră. Dim- 
potrivă, doctrinele orieatale afirmă net superioritatea, 
ba chiar transcendenţa contemplaţiei în raport cu acţiu- 
nea, dar acordă în același timp acesteia locul său legitim 
și-i recunosc, în modfiresc, importanţa în ordinea con- 


tingențelor umane.? 


2 Cei care au îndoieli asupra importanței efective, chiar dacă 
relative, pe care doctrinele tradiționale ale Orientului și mai ales 

Doctrinele orientale, ca și cele vechi occidentale, con- 
sideră contemplaţia superioară acțiunii, la fel cum imua- 
bilul e superior schimbării.? Deoarece acțiunea nu e 
decât o modificare trecătoare și momentană a ființei, 
ea nu poate conține în sine propriul său principiu și 
rațiunea sa suficientă; dacă nu ține de un principiu situat 
dincolo de domeniul său contingent, acțiunea nu e decât 
o pură iluzie; principiul din care decurg întreaga reali- 
tate, existența și însăși posibilitatea ei de a fi nu se poate 
afla decât în contemplaţie sau, dacă preferăm acest ter- 
men, în cunoaștere, cele două fiind dacă nu sinonime 
cel puțin foarte apropiate, de vreme ce cunoașterea și 
operaţia care conduce către ea sunt absolut inseparabile.* 
Tot așa schimbarea, în accepţia cea mai generală, este 
ininteligibilă și contradictorie, deci imposibilă fără un 
principiu în care să își aibă sursa, principiu care, prin 
însăși natura sa, nu i se poate supune și este deci imuabil; 
de aceea, în Antichitatea occidentală Aristotel afirma 
necesitatea „motorului imobil“ al tuturor lucrurilor. În 


cea a Indiei o acordă acțiunii se pot convinge de această poziţie 
urmărind concepţia din Bhagavad-Gita; trebuie să ţinem seama 
însă, pentru a-i înțelege bine sensul, că e vorba de o carte desti- 
nată în mod special castei Ashatriya. 

3 În virtutea acestui raport, se spune că Brâhman-ul este tipul 
de ființă stabilă, iar Ksharriya tipul de fiinţă mobilă sau schim- 
bătoare; toate fiinţele acestei lumi sunt, conform naturii lor, în 
relaţie esențială cu unul dintre cele două tipuri pentru că există 
o perfectă corespondenţă între ordinea cosmică și cea umană. 

+ Acţiunea este prin excelență, momentană; de aceea, în dome- 
niul ei, rezultatele sunt intotdeauna separate de cauza ce le pro- 
duce, pe când cunoaşterea își poartă, dimpotrivă, fructul în sine 
Ni 
însăși. 

Taport cu acţiunea, cunoașterea joacă tocmai rolul de 
„rotor imobil“; e evident că prima aparţine în întregime 
domeniului schimbării, al „devenirii“, și că numai 
cunoașterea poate oferi ieșirea din această lume și din 
limitările ei inerente; atunci când cunoașterea atinge imua- 
bilul, adică este cunoaștere a principiilor sau cunoaștere 
metafizică - deci cunoașterea prin excelență - ea dobân- 
dește imutabilitatea, fiindcă orice cunoaștere adevărată 
se identifică, în mod esential, cu obiectul său. E tocmai 
ceea ce ignoră occidentalii moderni, al căror orizont se 
reduce, în materie de cunoaștere, la cunoașterea rațio- 
nală și discursivă, deci indirectă și imperfectă, o cunoaș- 
tere care ar putea fi numită reflectată; mai mult, ei nu 
mai apreciază această cunoaștere inferioară decât în mă- 
sura în care se arată imediat utilă unor scopuri practice; 
angajați în acţiune până la negarea a tot ceea ce o depă- 
șește, ei nu realizează că acțiunea însăși degenerează, din 
pricina separării ei de principiu, într-o agitaţie tot atât 
de sterilă pe cât este de vană. 

Aceasta este, de fapt, caracteristica epocii moderne: 
nevoie de agitaţie continuă, de schimbare neîncetată, de 
viteză mereu accelerată, asemănătoare celei cu care se 
desfășoară evenimentele însele. E vorba de dispersia 
într-o multiplicitate care nu mai păstrează nici măcar 
conștiința vreunui principiu superior, unificator; este, 
în viața curentă, ca și în concepțiile științifice, o analiză 
împinsă până la extrem, o fragmentare la nesfârșit, o ade- 
vărată dezagregare a activităţii umane pe toate nivelurile 
în care se exercită; de aici, lipsa de aptitudine pentru 
sinteză, neputința oricărei concentrări, atât de izbitoare 
în ochii orientalilor. Acestea sunt, toate, consecințele 
firești și inevitabile ale unei materializări din ce în ce 

mai accentuate, căci materia înseamnă în primul rând 
multiplicitate și diviziune și de aceea, o spunem în trea- 
căt, tot ce pornește de aici generează doar conflicte și 
lupte de tot soiul, între popoare ca și între indivizi. Pe 
măsura cufundării în materie, elementele de diviziune 
și de opoziţie se accentuează și se amplifică; invers, pe 
măsura înălțării către spiritualitatea pură, se tinde tot 
mai mult spre unitate, care poate fi deplin realizată nu- 
ma! prin conștiința principulor universale. 

Cel mai straniu e că mișcarea și schimbarea au ajuns 
să fie cultivate ca scopuri în sine și nu în vederea unei 
finalități exterioare lor - urmare directă a absorbției 
tuturor facultăților umane în interesul față de acțiunea 
exterioară, al cărei caracter momentan tocmai îl sem- 
nalam. E vorba aici tot de dispersie, dar sub un alt aspect 
și într-un stadiu mult mai avansat: am putea-o numi ten- 
dință către instantaneitate, a cărei limită este o stare de 
dezechilibru total; o dată atins, acest dezechilibru ar coin- 
cide cu disoluția finală a lumii; iată încă unul dintre sem- 
nele cele mai clare ale ultimei perioade din Ka/i- Yuga. 

Lucrurile se petrec la fel și în domeniul științific: avem 
de-a face cu o cercetare pentru cercetare, mai degrabă 
chiar decât pentru rezultatele parțiale și fragmentare pe 
care le poate obține, cu o succedare, din ce în ce mai 
rapidă, a unor teorii și ipoteze lipsite de temei care, abia 
construite, se prăbușesc pentru a fi înlocuite cu altele 
ce vor dura și mai puţin — un adevărat haos în care e 
zadarnic să cauţi vreun element definitiv stabil, căci totul 
e o acumulare monstruoasă de fapte și detalii, ce nu pot 
dovedi și nu pot însemna nimic. Ne referim fără îndoială 
la speculaţia științifică, în măsura în care ea mai există; 
în ceea ce privește aplicațiile practice, rezultatele sunt 

incontestabile și lucrul e ușor de înțeles dat fiind că apli- 
caţiile sunt nemijlocit plasate în domeniul material, sin- 
gurul în care omul modern se poate lăuda cu o reală 
superioritate. E deci de așteptat ca descoperirile, ori mai 
bine zis invențiile mecanice și industriale să-și continue 
dezvoltarea și înmulțirea accelerată până la sfârșitul 
vârstei actuale; și cine știe dacă nu cumva pericolul de 
distrugere pe care îl poartă cu ele nu va fi unul dintre prin- 
cipalii agenţi ai catastrofei ultime, în ipoteza că lucru- 
rile vor evolua în așa fel încât aceasta să nu mai poată 
fi evitată? 

Oricum starea actuală dă, în general, impresia unei 
totale lipse de stabilitate; dar, în vreme ce câțiva contem- 
porani simt pericolul și încearcă să reacționeze, cea mal 
mare parte a lor se complac în această dezordine, care 
e imaginea exteriorizată a propriei lor mentalități. Există, 
într-adevăr, o corespondență exactă între o lume unde 
totul pare să fie pură „devenire“, unde imuabilul și per- 
manentul nu-și mai găsesc loc și între starea de spirit a 
oamenilor pentru care întreaga realitate constă în această 
„devenire“ implicând negarea adevăratei cunoașteri ca 
și a obiectului ei: principiile transcendente și universale. 
Mai mult chiar: lumea modernă neagă orice fel de cu- 
noaștere reală, la orice nivel și în orice ordine, fie ea și 
relativă, de vreme ce, așa cum spuneam mai sus, relativ 
fără absolut, contingent fără necesar, schimbare fără 
imuabil, multiplicitate fără unitate sunt ininteligibile și 
imposibile; „relativismul“ conţine o contradicție lăun- 
trică iar intenția de a reduce totul la schimbare conduce 
logic la negarea existenţei schimbării; acesta e sensul fai- 
moaselor argumente ale lui Zenon din Eleea. Trebuie 
să spunem, ca să nu apară exagerări, că teoriile care pun 

accentul pe schimbare nu sunt apanajul exclusiv al tim- 
purilor moderne, câteva exemple pot fi găsite și în filo- 
zofia greacă: cel mai cunoscut e acela al „curgerii 
universale“ a lui Heraclit; exagerările i-au făcut pe eleați 
să combată aceste concepții, ca și pe cele ale atomiștilor, 
printr-un soi de reducere la absurd. Chiar și în India se 
poate întâlni ceva asemănător, dar bineînteles dintr-un 
alt punct de vedere decât cel al filozofiei: unele școli 
budiste prezintă același caracter, printre tezele lor princi- 
pale numărându-se și cea a „disolubilității tuturor lucru- 
rilor“. Dar pe atunci asemenea teorii constituiau doar 
excepții și astfel de revolte împotriva spiritului tradiţio- 
nal, prezente în tot cursul perioadei Ka/;- Yuga, nu aveau 
în fapt decât o influență limitată; noutatea constă deci 
în generalizarea concepţiilor de acest tip, așa cum se 
manifestă ea în Occidentul contemporan. 

Trebuie, de asemenea, notat că, sub influența ideii 
foarte recente de „progres“, „filozofiile devenirii“ au luat 
în epoca modernă o formă specială pe care n-o aveau 
teoriile asemănătoare ale anticilor: e vorba de ceea ce 
putem numi într-o manieră generală „evoluţionism“, 


* La puţin timp după ivirea sa, Budismul s-a asociat în India 
cu una dintre principalele manifestări ale revoltei castei Ksharrya 
impotriva autorităţii Brzbmanilor;; e ușor de înțeles, ținând seama 
de indicațiile precedente, că există în genere o legătură foarte 
directă între negarea oricărui principiu imuabil și negarea auto- 
rității spirituale, între reducerea oricărei realități la „devenire“ 
și afirmarea supremaţiei puterii temporale al cărei domeniu pro- 
priu e lumea acțiunii; se poate constata că apariţia doctrinelor 
„naturaliste“ sau antimetafizice are intotdeauna loc atunci când 
elementul ce reprezintă puterea temporală începe să predomine, 
într-o civilizaţie, față de acela care reprezintă autoritatea spirituală. 

chiar dacă el e susceptibil de variante multiple. Nu vom 
reveni asupra remarcilor expuse în această chestiune cu 
alte prilejuri; amintim doar că orice concepţie care nu 
admite nimic în afara „devenirii“ e, datorită acestui fapt, 
o concepție „naturalistă“, care presupune negarea expli- 
cită a tot ceea ce se află dincolo de natură, adică a dome- 
niului metafizic, domeniu al principiilor imuabile și 
eterne. Semnalăm, de asemenea, în legătură cu teoriile 
antimetafizice moderne, că ideea bergsoniană a „duratei 
pure“ corespunde exact dispersiei în instantaneitate de 
care vorbeam mai sus; pretinsa intuiție modelată de 
fluxul neîncetat al lucrurilor sensibile, departe de a putea 
fi instrumentul unei adevărate cunoașteri, reprezintă în 
realitate disoluția oricărei cunoașteri posibile. 

Ceea ce ne determină să repetăm, pentru că e absolut 
necesar să îndepărtăm orice echivoc asupra acestui punct 
esenţial, că intuiţia intelectuală, singura care conduce 
către adevărata cunoaștere metafizică, nu are absolut 
nimic comun cu cealaltă intuiţie, despre care vorbesc 
unii filozofi contemporani; cea de-a doua e de ordin 
sensibil și deci infraraţională, în timp ce prima e 
inteligență pură și, drept urmare, e suprarațională. Însă 
modernii, care în ordinea inteligenței nu mai cunosc 
nimic superior rațiunii, nu pot concepe ce anume este 
intuiţia intelectuală; pe când doctrinele antice și medie- 
vale, chiar cele cu caracter filozofic - neapelând deci 
efectiv la această intuiţie - îi recunoșteau fără ezitare 
existența și supremaţia asupra tuturor celorlalte facultăți 
umane. De aceea nu a existat până la Descartes „raţio- 
nalism“; e încă o chestiune specific modernă, strâns legată 
de altfel de „individualism“, căci nu e decât negarea ori- 
cărei facultăți de ordin supraindividual. Atâta vreme cât 

occidentalii se vor încăpățâna să disprețuiască ori să nege 
intuiţia intelectuală, ei nu vor putea recupera tradiția 
în adevăratul sens al cuvântului și nici nu se vor putea 
înțelege cu reprezentanţii autentici ai civilizaţiilor orien- 
tale, unde totul atârnă de această intuiție imuabilă și 
infailibilă în sine, unic punct de plecare al oricărei dez- 
voltări conforme cu normele tradiției. 


Capitolul IV 
ȘTIINȚĂ SACRĂ ȘI ȘTIINȚĂ PROFANĂ 


Spuneam tocmai că în civilizațiile cu caracter 
tradițional intuiţia intelectuală se află la obârșia tuturor 
lucrurilor; doctrina metafizică pură constituie, cu alte 
cuvinte, esenţialul de care depinde tot restul în chip de 
consecințe ori aplicaţii la diverse niveluri ale realității 
contingente. Așa se întâmplă și în ceea ce privește insti- 
tuţiile sociale; iar lucrul e la fel de valabil și pentru 
științe, adică pentru cunoștințele referitoare la domeniul 
relativului, care, în asemenea civilizaţii, sunt socotite 
drept simple dependențe, prelungiri sau reflexe ale cu- 
noașterii absolute, situată la nivelul principiilor. Adevă- 
rata ierarhie este, astfel, mereu și în toate, respectată: 
relativul nu e socotit inexistent, ceea ce ar fi absurd, ci 
e luat în consideraţie în măsura în care o merită și la 
locul care i se cuvine, anume unul secundar și subordo- 
nat; chiar în domeniul relativului există de altfel trepte 
foarte diferite, după cum este vorba de lucruri mai mult 
ori mai puțin depărtate de domeniul principiilor. 

În ceea ce privește științele, există deci două concep- 
ţii radical deosebite și chiar incompatibile, pe care le 
putem numi concepția tradițională și concepția modernă; 
am avut adeseori prilejul să facem aluzie a acele „științe 
tradiționale“ existente în Antichitate și în Evul Mediu, 

prezente și astăzi în Orient, dar complet străine occi- 
dentalilor din zilele noastre. Trebuie adăugat că fiecare 
civilizație a avut propriile „științe tradiționale“, cu un 
caracter specific, fiindcă aici nu mai suntem situați în 
ordinea principiilor universale, la care se referă doar 
metafizica pură, ci în ordinea adaptărilor unde, tocmai 
pentru că este vorba de un domeniu contingent, trebuie 
să se țină seama de ansamblul condiţiilor specifice, men- 
tale și altele, ale unui popor anume, ba am spune chiar 
de caracteristicile unei perioade determinate din exis- 
tența acelui popor, fiindcă, așa cum am văzut, există epoci 
în care „readaptările“ devin necesare. Aceste „readaptări“ 
nu sunt decât schimbări de formă, care nu alterează nici- 
decum esența tradiției; în ceea ce privește doctrina meta- 
fizică, numai expresia ei poate suferi modificări, într-un 
mod oarecum asemănător cu trecerea unui text, prin 
traducere, dintr-o limbă într-alta; oricare ar fi însă for- 
mele pe care le ia metafizica pentru a se exprima, în 
măsura în care acest lucru e cu putință, ea este totuși 
absolut unică, la fel cum și adevărul e unic. Trecând la 
aplicații, situația este, firește, diferită: științele ca și insti- 
tuțiile sociale se situează în lumea formelor și a multi- 
plicității; de aceea, putem spune că forme deosebite 
constituie științe într-adevăr deosebite, chiar dacă au, 
cel puţin parțial, același obiect. Logicienii obișnuiesc să 
privească o știință ca fiind pe de-a-ntregul definită de 
obiectul ei, ceea ce reprezintă o inexactitate datorată unui 
exces de simplificare; punctul de vedere din care obiec- 
tul e considerat trebuie să intre și el în definiția unei 
științe. Există o multitudine nesfârșită de științe posi- 
bile; mai multe științe pot studia aceleași lucruri, dar sub 
aspecte atât de diferite, folosind, drept urmare, metode 

și urmărind scopuri atât de deosebite, încât ajung să cons- 
tituie științe efectiv distincte. Această ramificare poate 
să se ivească chiar în cazul „științelor tradiţionale“ pro- 
prii diverselor civilizaţii care, deși comparabile între ele, 
rămân totuși imposibil de asimilat unele altora și ade- 
seori n-ar putea fi desemnate prin aceleași nume decât 
în mod abuziv. Se înțelege de la sine că diferenta e și 
mai considerabilă, dacă în locul unui paralelism între 
științe tradiționale având, cel puţin, același caracter fun- 
damental, vrem să comparăm în general aceste științe 
cu cele modelate de concepţia modernă; la prima vedere, 
s-ar părea câteodată că obiectul e același și de-o parte, și 
de alta; totuși, cunoașterea obținută de aceste două feluri 
de științe asupra aceluiași obiect este atât de deosebită, 
încât ezităm, după un studiu mai amănunţit, să le afir- 
măm, fie și numai sub unele aspecte, identitatea. 

E poate nevoie de câteva exemple pentru a înțelege 
mai bine la ce ne referim: vom considera mai întâi un 
exemplu de largă întindere, cel al „fizicii“, așa cum e 
înţeleasă de către antici și de către moderni; nici nu e 
nevoie să ieșim din lumea occidentală pentru a surprinde 
diferența profundă care separă cele două concepții. 
Termenul de „fizică“, în accepţia sa primă și etimologică, 
nu înseamnă altceva decât „știință a naturii“ fără nici o 
restricție, deci știința care se referă la legile cele mai gene- 
rale ale „devenirii“, căci „natură“ și „devenire“ sunt, în 
fond, sinonime, așa cum le și considerau grecii și, în mod 
special, Aristotel; dacă există științe mai particulare care 
se referă la același nivel al realităţii, ele nu constituie 
deci decât „specificații“ ale fizicii pentru un anume dome- 
niu mai precis determinat. Devierea pe care modernii 
au impus-o acestui cuvânt, folosindu-l pentru a desemna 

în mod exclusiv o știință particulară printre alele, toate 
științe ale naturii, este ea însăși destul de semnificativă, 
căci se leagă de fragmentarea pe care am semnalat-o deja, 
ca O caracteristică a științei moderne, se leagă de acea 
„specializare“ generată de spiritul analitic și împinsă 
până la neputinţa de a mai concepe, pentru cei care îi 
suportă influenta, vreo știință care să aibă drept obiect 
natura în ansamblul ei. S-au remarcat adesea unele incon- 
veniente ale „specializării“ și mai ales îngustimea de 
vederi inerentă unei asemenea segmentări, însă chiar și 
cei care realizau cel mai acut situația s-au resemnat, 
pare-se, s-o considere ca pe un rău necesar, ca pe o con- 
secință inevitabilă a acumulării cunoștințelor de detaliu, 
imposibil de asimilat și stăpânit dintr-o singură privire, 
de către un om; nu s-a înteles că, pe de o parte, cunoș- 
tinţele de detaliu sunt nesemnificative în ele însele și, 
ca atare, nu merită să le fie sacrificată cunoașterea sinte- 
tică, aceasta fiind, chiar atunci când se mărginește la 
domeniul relativului, de ordin mult mai înalt; pe de altă 
parte, nu s-a înțeles că neputința de a unifica multi- 
plicitatea unor asemenea date provine numai din faptul 
că ele nu au fost raportate la un principiu superior și 
din încăpățânarea cu care au fost abordate lucrurile 
pornind de jos și din exterior, deși ar fi trebuit ca pro- 
cedeul să fie tocmai invers pentru a se obține o știință 
cu reală valoare speculativă. 

Dacă vom compara fizica veche, nu cu ceea ce moder- 
nii denumesc acum prin acest termen, ci cu ceea ce ar 
trebui să-i corespundă în realitate — și anume ansamb- 
lul științelor naturii, așa cum sunt actualmente consti- 
tuite —, vom nota, ca primă diferență, divizarea în multiple 
„specialități“, aproape străine unele de alele. E însă 

latura cea mai exterioară a chestiunii și nu trebuie să 
credem că reunirea tuturor acestor științe speciale ar 
duce la un echivalent al fizicii vechi. Diferenta esențială, 
cea care le separă net, este punctul de vedere cu totul 
deosebit al celor două concepţii: cea tradițională leagă, 
după cum spuneam,.orice știință de principii, conside- 
rând-o aplicație particulară a acestora; această legătură 
e, în schimb, refuzată de concepția modernă. Pentru 
Aristotel, „fizica“ era „secundă“ în raport cu metafizica, 
depinzând de ea ca o aplicaţie în domeniul naturii a unor 
principii superioare naturii reflectate în legile ei; 
același lucru e valabil și pentru „cosmologia“ medievală. 
Concepţia modernă are în schimb pretenția de a asigura 
științelor un statut de independență fie negând tot ceea 
ce le depășește, fie declarând această zonă „incognos- 
cibilă“ și refuzând, ca atare, să ţină cont de ea - ceea ce 
duce practic la o negare; negația exista de altfel, implicit, 
cu mult înainte ca ea să fie propusă ca o teorie sistema- 
tică sub numele de „pozitivism“ ori „agnosticism“, întru- 
cât putem spune că ea constituie punctul de plecare al 
științei moderne. Dar abia în secolul al XIX-lea oame- 
nii și-au făcut din ignoranță un merit = căci a te proclama 
„agnostic“ nu înseamnă altceva - și, mai grav, au avut 
pretenția să interzică tuturor cunoașterea a ceea ce ei 
înșiși ignorau; iată o etapă nouă în decăderea intelectuală 
a Occidentului. 

Sub pretextul de a le asigura independența, concepția 
modernă a separat radical științele de orice principiu supe- 
rior și le-a privat astfel de orice semnificație profundă, 
și chiar de orice interes real din punctul de vedere al 
cunoașterii; închizându-le într-un domeniu iremediabil 

mărginit, ea nu poate ajunge decât într-un impas.! Dez- 
voltarea în interiorul acestui domeniu nu reprezintă, 
de altfel, nici măcar o aprofundare, cum par să creadă unii; 
dimpotrivă, ea rămâne superficială și constă doar într-o 
dispersie în detaliu - pe care am semnalat-o deja -, într-o 
analiză sterilă și penibilă care poate fi continuată la nes- 
fârșit fără a se înainta însă pe calea adevăratei cunoașteri. 
Trebuie spus că o asemenea știință nu e cultivată de occi- 
dentali pentru ea însăși: ceea ce urmăresc ei în general 
nu e o cunoaștere, chiar inferioară, ci niște aplicaţii prac- 
tice. Pentru a ne convinge că lucrurile stau așa e de ajuns 
să remarcăm Că majoritatea contemporanilor noștri con- 
fundă știința cu industria și că sunt numeroși cei pentru 
care inginerul reprezintă tipul însuși al savantului; dar 
atingem astfel o chestiune pe care o vom trata în curând 
mai pe larg. 

Știința constituită în manieră modernă n-a pierdut 
numai în profunzime ci, am putea spune, și în soliditate; 
raportându-se la principii, ea participă la imutabilitatea 
acestora în măsura în care i-o permitea obiectul ei spe- 
cific; izolată însă în lumea devenirii, ea e lipsită cu totul 
de stabilitate, e incapabilă să-și mai găsească un punct 
fix de sprijin; deoarece nu pornește de la certitudini 


! Ceva analog se întâmplă la nivel social, unde modernii au 
pretenţia să separe temporalul de spiritual; distincția e legitimă 
pentru că cele două noțiuni se referă la domenii diferite, așa cum, 
analog, se întâmplă cu metafizica și științele; însă, dintr-o eroare 
inerentă spiritului analitic, se uită că distincție nu înseamnă 
separare; iar separarea face ca puterea temporală să-și piardă legi- 
timitatea, ceea ce se poate spune, în ordine intelectuală, și des- 
pre științe. 

absolute, știința e redusă la probabilități și aproximaţii 
ori la construcţii pur ipotetice, fruct al fanteziei indi- 
viduale. De asemenea, chiar dacă ajunge, în mod acciden- 
tal și pe căi ocolite, la unele rezultate ce par să concorde 
cu anumite date ale vechilor „științe tradiționale“, ar fi 
greșit ca această concordanță să fie privită ca o confir- 
mare de care datele respective n-au de altfel nevoie; încer- 
carea de a concilia puncte de vedere total diferite este 
complet inutilă, la fel ca și cea de a stabili concordanțe 
între date tradiționale și teorii ipotetice care vor fi poate, 
în scurt timp, pe de-a-ntregul discreditate? Pentru știința 
actuală, lucrurile despre care este vorba nu pot să apar- 
țină decât domeniului ipotezelor, în timp ce pentru „ști- 
inele tradiționale“ ele erau cu totul altceva, căci decurgeau 
cu titlu de consecinţe certe din adevăruri cunoscute 
intuitiv, deci infailibil, la nivel metafizic? Credinţa că 
o teorie poate fi dovedită prin fapte este, de altfel, o ilu- 
zie proprie doar „experimentalismului“ modern; în rea- 
litate, aceleași fapte pot fi explicate prin mai multe teorii 
diferite; chiar promotori ai metodei experimentale, de 
pildă Claude Bernard, au recunoscut că nu pot inter- 
preta faptele decât cu ajutorul unor „idei preconcepute“, 


2 Aceeași observație e valabilă, din punct de vedere religios, 
pentru o „apologetică“ ce pretinde să se armonizeze cu rezul- 
tatele științei moderne, mufică total iluzorie, ce trebuie mereu 
refăcută, și care implică, de asemenea, marele pericol de a da 
impresia că facilitează solidarizarea religiei cu concepțiile schim- 
bătoare și efemere față de care aceasta trebuie să rămână total 
independentă. 

” E ușor să dăm câteva exemple în acest sens; vom cita, ca 
pe unul extrem de frapant, caracterul complet diferit al concep- 
ţiei despre eter în cosmologia hindusă și în fizica modernă. 

fără de care acestea rămân „fapte brute“, lipsite de orice 
semnificaţie și valoare științifică. 

Dar fiindcă a venit 6iba de „experimentalism“ vom 
profita de ocazie pentru a răspunde unei întrebări legate 
de acest subiect și anume: de ce științele propriu-zis expe- 
rimentale s-au dezvoltat în cadrul civilizației moderne 
cu o amploare pe care n-au avut-o nicicând în alte civi- 
lizaţii? Răspunsul este că aceste științe experimentale 
sunt științe ale lumii sensibile, ale materiei, științe care 
permit aplicaţii practice imediate, dezvoltarea lor, înso- 
ţită de ceea ce am numi „superstiţia faptului“, corespunde 
tendințelor specific moderne; epocile anterioare, în 
schimb, nu au considerat aceste calități destul de intere- 
sante pentru a neglija, în favoarea lor, cunoștințele de 
ordin superior. Vrem să ne facem bine înțeleși: nu avem 
nicidecum de gând să declarăm că o cunoaștere, fie ea 
și de ordin inferior, ar fi ilegitimă în sine; ilegitim e doar 
abuzul produs atunci când întreaga activitate umană e 
absorbită de către un asemenea gen de preocupări, așa 
cum se întâmplă azi. E perfect posibil ca, într-o civili- 
zaţie normală, științele constituite prin metoda expe- 
rimentală să fie și ele, ca și celelalte, legate de principii, 
ceea ce le-ar asigura o reală valoare speculativă; ele n-au 
apărut totuși ca atare, în primul rând pentru că atenţia 
s-a concentrat într-o cu totul altă direcţie, iar în al doilea 
rând deoarece chiar atunci când a fost vorba de studiul 
lumii sensibile, în măsura în care el a suscitat interes, 
datele tradiționale îngăduiau o cercetare mult mai ușor 
de realizat, bazată însă pe cu totul alte metode și pe un 
punct diferit de vedere. 

Spuneam la început că una dintre caracteristicile epocii 
actuale o constituie exploatarea a tot ceea ce a fost neglijat 

până acum ca fiind prea puţin important pentru a se 
impune în activitatea oamenilor, a tot ceea ce trebuia 
totuși dezvoltat până la sfârșitul ciclului actual, dat fiind 
că se numără printre posibilităile apte de manifestare 
în această perioadă; științele experimentale, ivite în ulti- 
mele secole, au exact acest regim. Există chiar printre știin- 
țele moderne unele care reprezintă, în accepție literală, 
„reziduuri“ ale vechilor științe, neînţelese astăzi; e vorba 
de partea lor cea mai de jos, izolată și desprinsă de întreg 
într-o perioadă de decadență, care s-a materializat în mod 
grosolan, servind apoi ca punct de plecare pentru o dez- 
voltare cu totul diferită, dezvoltare conformă cu tendin- 
țele moderne; s-a ajuns astfel la constituirea unor științe 
absolut străine de cele ce le-au precedat. E fals, de pildă, 
să spunem, așa cum se întâmplă în mod curent, că astro- 
logia și alchimia au devenit astronomia și, respectiv, chi- 
mia modernă, chiar dacă această opinie exprimă totuși o 
parte din adevăr din punct de vedere istoric, parte despre 
care am vorbit mai sus: într-adevăr, cele două științe 
moderne se trag, într-un anume sens, din cele vechi, dar 
nu printr-un proces de „evoluţie“ sau „progres“, așa cum 
se pretinde, ci prin degenerare; mai sunt însă necesare 
câteva explicaţii în această privință. 

Să remarcăm mai întâi că atribuirea de semnificații 
distincte termenilor de „astrologie“ și „astronomie“ e 
relativ recentă; grecii lefoloseau fără deosebire pentru 
a desemna ansamblul preocupărilor incluse astăzi în cei 
doi termeni. S-ar părea, așadar, la prima vedere, că e vorba 
și aici de una dintre diviziunile operate de „specializare“, 
instituite de atâtea ori între zone care nu erau la început 
decât părți ale unei științe unice; specific însă în acest 
caz e faptul că, în timp ce una dintre părți, reprezentând 

latura materială a științei în chestiune, se dezvolta de 
sine stătător, cealaltă parte a dispărut cu totul. O dovadă 
e faptul că nu se mai știe astăzi ce anume putea fi vechea 
astrologie, iar cei care au încercat s-o reconstituie nu au 
obținut decât niște contrafaceri: ei au conceput-o fie ca 
pe un echivalent al unei științe experimentale moderne, 
în care intervin statistica și calculul probabilităților - 
metode cu totul străine de punctul de vedere antic și 
medieval —, fie s-au străduit să o reconstituie ca pe O „artă 
divinatorie“, ceea ce a reprezentat doar o deviere a astro- 
logiei, pe cale de dispariție, deviere ce consta cel mult în 
aplicaţii de ordin inferior și prea puţin vrednice de inte- 
res, așa cum o dovedește și statutul pe care încă îl au aces- 
tea în civilizațiile orientale. 

Cazul chimiei e poate mai limpede și mai caracte- 
ristic; iar în ceea ce privește ignoranța modernilor față 
de alchimie, ea este cel puţin tot atât de mare ca și igno- 
ranţa față de astrologie. Adevărata alchimie era, în esență, 
o știință de ordin cosmologic aplicabilă în același timp 
și la nivel uman, în virtutea analogiei dintre „macrocos- 
mos“ și „microcosmos“; mai mult, alchimia era consti- 
tuită în mod special pentru a permite o transpunere în 
domeniul pur spiritual, ceea ce conferea învățămintelor 
ei o valoare simbolică și o semnificație superioară, făcând 
din ea unul dintre tipurile cele mai complete de „știință 
tradiţională“. Nu alchimia a dat naștere chimiei mo- 
derne - cu care nu are, în fond, nici o legătură —, ci o defor- 
mare a sa, o deviere în sensul cel mai strict al cuvântului, 
deviere ivită poate încă din Evul Mediu prin lipsa de 
înțelegere a unor oameni care, incapabili de a pătrunde 
adevăratul sens al simbolurilor, au interpretat totul lite- 
ral și, considerând că alchimia se referă la operaţii 

materiale, s-au lansat într-o experimentare mai mult sau 
mai puţin dezordonată. E vorba de cei pe care alchimiștii 
îi calificau ironic drept „suflători“ sau „arzători de căr- 
bune“, adevărați precursori ai chimiștilor actuali; știința 
modernă a fost construită, așadar, cu ajutorul resturilor 
vechilor științe, din materialele respinse de acestea și 
abandonate ignoranților și „profanilor“. Mai adăugăm 
că așa-zișii renovatori ai alchimiei, dintre care unii sunt 
contemporanii noștri, nu fac decât să prelungească devie- 
rea ei, prin cercetări tot atât de străine de adevărata alchi- 
mie tradițională pe cât sunt cele ale astrologilor, la care 
ne refeream mai sus, față de vechea astrologie; de aceea, 
putem afirma pe drept cuvânt că modernii au pierdut 
„științele tradiționale“ ale Occidentului. 

Ne oprim la aceste două exemple, deși am putea con- 
tinua, cu destulă ușurință, ilustrarea și în alte domenii; 
peste tot vom afla aceeași degenerare. Am putea arăta 
că psihologia, așa cum e ea înțeleasă astăzi — studiu al 
fenomenelor mentale ca atare -, constituie produsul natu- 
ral al empirismului anglo-saxon și al spiritului secolului 
al XVIII-lea; punctul de vedere adoptat de psihologie 
era atât de neînsemnat pentru cei vechi încât, chiar dacă 
îl luau din întâmplare în consideraţie, nu s-ar fi gândit 
niciodată să-l ridice la rangul unei științe speciale, întru- 
cât toate elementele sale valabile erau transformate și 
asimilate unor puncte de vedere superioare; la fel, mate- 
matica modernă nu reprezintă decât „coaja“ matematicii 
pitagoreice, latura sa exclusiv „exoterică“; ideea antică a 
numerelor a devenit cu desăvârșire ininteligibilă pentru 
spiritele moderne, căci, și în acest caz, partea superioară 
a științei, cea care, împreună cu caracterul tradițional, 
constituia valoarea sa intelectuală propriu-zisă, a dispărut 

cu desăvârșire; cazul este, de altfel, comparabil cu cel 
al astrologiei. O trecere în revistă a tuturor științelor 
ar fi însă, fără îndoială, fastidioasă; socotim că am lămu- 
rit îndeajuns natura schimbării aflate la originea știin- 
țelor moderne; schimbarea nu e un „progres“, ci un 
adevărat regres al inteligenței; vom reveni acum la consi- 
derații de ordin general asupra rolului „științelor tradi- 
ţionale“ și, respectiv, al celor moderne, precum și asupra 
diferenței profunde dintre destinația unora și a celorlalre. 

În concepția tradițională, o știință nu prezintă un inte- 
res în sine; primează funcţia ei de prelungire, ca ramură 
secundă a doctrinei care se întemeiază la rându-i pe 
metafizica pură.* Într-adevăr, chiar dacă orice știință e, 
fără îndoială, legitimă atunci când ocupă locul cuvenit 
naturii sale proprii, e de la sine înțeles că posedarea unei 
cunoașteri de ordin superior face să pălească interesul 
pentru cunoștințe inferioare; acestea nu subzistă decât 
în funcție de cunoasterea principiilor, în măsura în care, 
pe de o parte, știintele respective reflectă această cunoaș- 
tere într-un anumit domeniu contingent și, pe de altă 
parte, în măsura în care ele sunt capabile să ducă la 
aceeași cunoaștere a principiilor, care, în cazul aflat în 
discuție, nu trebuie niciodată pierdută din vedere ori 
sacrificată în favoarea unor considerații mai mult sau mai 
puțin accidentale. Acestea sunt cele două roluri com- 
plementare proprii „științelor tradirionale“: în primul 
rând, ca aplicații ale doctrinei, ele permit legătura dintre 
toate nivelurile realității și integrarea acestora în unitatea 


+ E ceea ce explică denumirea de „pveda, folosită în India 
pentru anumite „științe tradiționale“, indicând subordonarea lor 
în raport cu Veda — cunoașterea sacră prin excelență. 

sintezei atotcuprinzătoare; în al doilea rând, ele oferă, 
cel puţin unora și în conformitate cu propriile lor apti- 
tudini, o pregătire pentru O cunoaștere mai înaltă, o cale 
către dobândirea acesteia; repartiţia ierarhică a științelor 
tradiționale, alcătuită în funcţie de treptele existenţiale 
la care se referă, constituie un fel de scală a înălțării către 
intelectualitatea pură.5 E limpede că științele moderne 
nu pot îndeplini, indiferent de niveluri, nici unul dintre 
cele două roluri; de aceea, nu sunt și nici nu pot fi decât 
„știință profană“, în vreme ce „științele tradiționale“, 
prin legătura lor cu principiile metafizice, sunt încorpo- 
rate efectiv în „știința sacră“. 

Coexistenţa celor două roluri nu implică, de altfel, o 
contradicție și nici un cerc vicios, așa cum ar putea crede 
cei ce consideră lucrurile în mod superficial; e o chesti- 
une asupra căreia trebuie să insistăm încă puţin. S-ar putea 
spune că e vorba aici de două puncte de vedere: unul des- 
cendent, celălalt ascendent; primul corespunde unei dez- 
voltări a cunoașterii ce pleacă de la principii pentru a ajunge 
la aplicaţii tot mai îndepărtate de acestea, iar al doilea, unei 
dobândiri treptate a aceleiași cunoașteri, ce înaintează însă 
de la inferior către superior sau din exterior către interior. 
Problema nu e deci de a ști dacă științele trebuie să se 
constituie de jos în sus ori de sus în jos, nici dacă, pentru 

. 


3 În studiul nostru asupra Ezoterismului lui Dante am vorbit 
despre simbolismul scării ale cărei trepte corespund, în diverse 
tradiții, anumitor științe și, totodată, unor stări ale ființei; ceea 
ce implică în mod necesar că științele respective nu erau în nici 
un caz privite din punct de vedere „profan“, ca astăzi, ci dădeau, 
dimpotrivă, naștere unei transpuneri care le conferea caracter 
cu adevărat „inițiatic“. 

a fi posibile, ele trebuie să pornească de la cunoașterea 
principiilor ori, dimpotrivă, de la cea a lumii sensibile; 
e o problemă care se poate pune doar din punctul de 
vedere al filozofiei „profane“, care s-a și pus în acest do- 
meniu, mai mult sau mai puțin explicit, de către Antichi- 
tatea greacă; ea nu există însă pentru „știința sacră“, care 
nu pornește decât de la principiile universale. În acest 
context problema amintită nu mai are sens dat fiind 
rolul esențial al intuiției intelectuale, cea mai înaltă și 
nemijlocită dintre cunoașteri, absolut independentă de 
exercitarea oricărei facultăţi de ordin sensibil sau chiar 
rațional. Științele nu pot fi constituite în mod valabil, 
ca „științe sacre“, decât de către cei care posedă deplin 
cunoașterea principiilor în primul rând, singurii califi- 
cați pentru realizarea, în conformitate cu ortodoxia tra- 
dițională cea mai riguroasă, a tuturor adaptărilor impuse 
de circumstanţele temporale și spațiale. Dar, o dată 
aceste științe constituite, învățătura lor poate lua calea 
inversă: ele devin, într-un anume sens, „ilustrări“ ale 
doctrinei pure, în stare s-o facă mai accesibilă anumitor 
spirite; tocmai prin faptul că se referă la lumea multipli- 
Cităţii, științele amintite prezintă o diversitate aproape 
nesfârșită de puncte de vedere, pe măsura nu mai puțin 
întinsei diversități de aptitudini individuale specifice unor 
spirite al căror orizont e mărginit la aceeași lume a mul- 
ciplicității; căile posibile pentru atingerea cunoașterii pot 
fi extrem de variate, la nivelul cel mai de jos, dar se uni- 
fică tot mai mult pe măsura atingerii unor stadii supe- 
rioare. Nici una dintre treptele pregătitoare nu este absolut 
necesară, fiindcă ele reprezintă doar mijloace contin- 
gente, fără o măsură comună cu țelul ce trebuie atins; 
e chiar posibil ca unii dintre cei dominați de tendința 

contemplativă să se ridice la adevărata intuiţie intelec- 
tuală dintr-odată și fără ajutorul unor asemenea mij- 
loace$; acesta e însă un caz mai curând excepțional și, 
de obicei, avem de-a face cu ceea ce s-ar putea numi nece- 
sitatea respectării sensului ascendent. Putem folosi, pentru 
o mai bună întelegere, imaginea tradițională a „roții 
cosmice“: circumferința nu există, în realitate, decât prin 
centrul ei; dar ființele aflate pe circumferință trebuie 
să plece în mod obligatoriu de la ea, mai exact din punc- 
tul în care sunt plasate, și să urmeze raza pentru a ajunge 
la centru. De altfel, în virtutea corespondenței existente 
între toate nivelurile realităţii, adevărurile de ordin infe- 
rior pot fi considerate simboluri ale celor de ordin supe- 
rior și pot servi astfel drept „suport“ pentru dobândirea, 
în chip analogic, a cunoașterii celor din urmă”; e ceea 
ce conferă oricărei științe un sens superior sau „ana- 
gogic“, mai profund decât cel pe care îl are prin sine, 
care îi poate da caracterul de adevărată „știință sacră“. 

Orice știință poate avea acest caracter, indiferent de 
obiectul ei, cu singura condiție ca ea să fie constituită 
și considerată conform spiritului tradițional; contează 
aici numai gradul de importanță al științelor respecuve, 
corespunzător rangului ierarhic al realirăților diverse la 


4 De aceea doctrina hindusă spune că Br4bmanii trebuie să-și 
îndrepte fără încetare spiritul către cunoașterea supremă, în timp 
ce membrii castei Kshatriya trebuie să se dedice studiului succesiv 
al diverselor etape care duc la această cunoaștere. 

7 Rolul acesta îl joacă, de pildă, simbolismul astronomic atât 
de des folosit în diversele doctrine tradiționale; ceea ce spunem 
aici îngăduie să se întrevadă natura reală a unei ştiinţe ca vechea 
astrologie. 

care se referă ele; dar, oricare ar fi acest grad, potrivit 
concepției tradiționale, caracterul și funcţia științelor 
sunt, în esență, aceleași. Același lucru e valabil și pentru 
orice artă, în măsura în care ea poate avea o valoare 
simbolică propriu-zisă care-i dă posibilitatea de a furniza 
„suporturi“ pentru meditaţie și în măsura în care regulile 
sale, analog legilor ce constituie obiectul de studiu al știin- 
telor, sunt reflecții și aplicații ale principiilor funda- 
mentale; în orice civilizaţie normală există, astfel, „arte 
tradiționale“ la fel de cunoscute occidentalilor moderni 
ca și „științele tradiționale“*. Adevărul este că nu există 
în realitate un „domeniu profan“ care s-ar opune în 
vreun fel „domeniului sacru“; există doar un „punct de 
vedere profan“, care nu e nimic altceva decât punctul 
de vedere al ignorantei.? De aceea „știința profană“, cea 
a modernilor, poate fi pe drept cuvânt privită, precum 
am mai spus, ca o „cunoaștere ignorantă“: e vorba de 
o cunoaștere de ordin inferior, ce se rezumă la nivelul 
realității celei mai de jos și ignoră tot ceea ce o depășește: 
orice țel superior, ca și orice principiu ce i-ar putea asi- 
gura un loc legitim, oricât de modest, printre diversele 
niveluri ale cunoașterii integrale; închisă iremediabil în 


8 Arta constructorilor medievali e unul dintre exemplele extrem 
de remarcabile în privința acestor „arte tradiționale“, a căror 
practicare implică, de altfel, cunoașterea reală a științelor cores- 
punzătoare. 

? Pentru a ne convinge e de ajuns, să observăm că una din știin- 
țele cele mai „sacre“ - cosmogonia - care își are locul bine stabilit 
în toate Cărţile inspirate, inclusiv în Biblia ebraică, a devenit 
pentru moderni obiectul unor ipoteze absolut „profane“; dome- 
niul științei e același în cele două cazuri, dar punctul de vedere 
e total diferit. 

domeniul relativ și mărginit unde a dorit să se proclame 
independentă, drept care și-a tăiat singură orice comu- 
nicare cu adevărul transcendent și cunoașterea supremă, 
această cunoaștere nu mai este decât o știință inutilă și 
iluzorie care, la drept vorbind, nu vine de nicăieri și nu 
duce niciunde. 

Această expunere arată ce carențe grave are lumea 
contemporană în privinţa științei, precum și faptul că 
această știință, atât de apreciată astăzi, nu reprezintă decât 
o simplă deviere, un deșeu al științei veritabile care, pen- 
tru noi, se identifică total cu ceea ce am numit „știință 
sacră“ sau „știință tradițională“. Știința modernă pleacă 
de la limitarea arbitrară a cunoașterii la un anumit nivel 
particular — cel mai de jos dintre toate - și anume cel 
al realității materiale ori sensibile; din cauza acestei limi- 
tări și a consecințelor ei inerente, știința actuală a pierdut 
orice valoare intelectuală; acordăm aici intelectualității 
sensul ei deplin și refuzăm să împărtășim eroarea „rațio- 
nalistă“ care asimilează inteligența pură cu rațiunea, ceea 
ce înseamnă în fonda nega intuiţia intelectuală. La baza 
acestei erori, ca și a multor altor erori moderne, la baza 
oricărei devieri a științei — în sensul pe care l-am expus 
mai înainte — stă ceea ce putem numi „individualism“, 
identic cu spiritul antitradițional; manifestările lui mul- 
tiple din toate domeniile constituie unul dintre cei mai 
importanți factori de dezordine ai epocii noastre; tocmai 
pe el va trebui să-l examinăm acum mai îndeaproape. 


Capitolul V 
INDIVIDUALISMUL 


Înțelegem prin „individualism“ negarea oricărui prin- 
cipiu superior individualităţii și, ca urmare, reducerea civi- 
lizaţiei, în toate domeniile, la elemente exclusiv umane; 
e ceea ce Renașterea a desemnat prin „umanism“, așa 
cum am spus-o anterior, și ceea ce caracterizează foarte 
precis „punctul de vedere profan“ de care vorbeam adi- 
neaori. E vorba de unul și același lucru sub denumiri 
diverse: am spus, de asemenea, că spiritul „profan“ se 
confundă cu spiritul antitradiţional, în care se rezumă 
toate tendintele specific moderne. Fără îndoială, spiritul 
acesta nu e cu totul nou; el s-a manifestat și în alte epoci, 
în forme mai mult sau mai puțin pregnante, dar întot- 
deauna limitate și aberante care nu se extinseseră însă 
la întreaga civilizaţie, așa cum se întâmplă în Occidentul 
ultimelor secole. Până acum nu s-a mai pomenit o civili- 
Zaţie clădită în întregime pe ceva absolut negativ, pe ceva 
ce am putea numi o absență de principiu; această lipsă 
de temei constituie caracterul anormal al lumii moderne 
și face din ea un soi de monstruozitate, explicabilă numai 
dacă ne gândim că pune capăt unei perioade ciclice, după 
cum am explicat la început. Individualismul, așa cum 
tocmai l-am definit, este deci cauza determinantă a deca- 
denței actuale a Occidentului, dat fiind faptul că el suscită 

dezvoltarea exclusivă a posibilităților inferioare ale uma- 
nității, a căror extindere nu are nevoie de intervenția 
nici unui element suprauman, ci, dimpotrivă, se poate 
împlini doar în absența unui asemenea element, fiind 
situate la extrema opusă oricărei spiritualități și intelec- 
tualități adevărate. 

Individualismul implică în primul rând negarea intui- 
ției intelectuale - ca facultate esenţial supraindividuală — 
ca și a domeniului de cunoaștere care îi este propriu și 
anume, metafizica înțeleasă în adevăratul său sens. De 
aceea tot ceea ce filozofii moderni desemnează cu nu- 
mele de metafizică atunci când admit ceva pe care să îl 
numească astfel, e absolut străin de adevărata metafizică; 
sunt doar construcții raționale ori ipoteze imaginative, 
deci concepții pur individuale din care cea mai mare 
parte, de altfel, se referă numai la domeniul „fizic“, adică 
la natură. Chiar și atunci când se tratează chestiuni ce 
ar putea avea o legătură efectivă cu domeniul metafizic, 
maniera în care sunt luate în consideraţie și tratate le 
reduce la o „pseudometafizică“ și feude astfel calea 
către găsirea unei soluții reale și valabile; s-ar părea chiar 
că filozofii se străduie să pună doar „probleme“, fie ele 
artificiale și iluzorii, dar nu să le și rezolve - iată încă 
un aspect al nevoii dezordonate de cercetare de dragul 
cercetării, al agitaţiei zadarnice, atât mentale, cât și cor- 
porale. Aceiași filozofi se străduie să-și lege numele de 
un „sistem“, adică de un ansamblu de teorii strict mărgi- 
nit și delimitat, care să le aparțină numai lor, ca operă 
proprie; de aici dorinţa lor de a fi originali cu orice preț, 
chiar dacă adevărul urmează să fie sacrificat originalității: 
e mai bine pentru renumele de filozof să inventezi o 
eroare nouă decât să repeți un adevăr exprimat deja de 

altii. Această formă de individualism, căreia îi datorăm 
nenumărate „sisteme“ contradictorii între ele, dacă nu 
chiar în esența lor, se întâlnește atât la savanții, cât și la 
artiștii moderni; filozofii ilustrează însă parcă în modul 
cel mai pregnant anarhia intelectuală, inevitabila conse- 
cintă a individualismului. 

Intr-o civilizaţie tradițională e aproape de neconceput 
ca cineva să aibă pretenţia de a-și revendica proprietatea 
asupra unei idei iar dacă o face, își pierde orice credit 
și orice autoritate, fiindcă ideea respectivă se va reduce 
la un soi de fantezie fără importanţă reală; dacă o idee 
e adevărată, ea aparține tuturor celor capabili s-o înțe- 
leagă; dacă e falsă, nu e nici un merit s-o fi inventat. O 
idee adevărată nu poate fi „nouă“, pentru că adevărul 
nu e un produs al spiritului uman, ci există independent 
de noi și noi trebuie doar să-l cunoastem; în afara acestei 
cunoașteri nu rămâne decât eroarea; dar le mai pasă, în 
fond, celor moderni de adevăr și mai știu ei măcar ce 
este adevărul? Și aici, cuvintele și-au pierdut sensul, de 
vreme ce unii, printre care „pragmatiștii“ contemporani, 
merg până acolo încât folosesc acest nume pentru tot 
ceea ce ține de utilitatea practică, total străină de ordinea 
intelectuală; avem de-a face, ca o încoronare logică a 
devierii moderne, cu negația însăși a adevărului, ca și 
a inteligenței ce îl are drept obiect. Dar să nu anticipăm 
și să remarcăm doar, asupra acestui punct, că genul de 
individualism la care ne referim e sursa iluziilor referi- 
toare la rolul „marilor personalități“ sau al celor consi- 
derati ca atare; „geniul“, înțeles în sens „profan“, nu e 
în realitate mare lucru și nu poate suplini în nici un caz 
lipsa adevăratei cunoașteri. 


94 CRIZA LUMII MODERNE 


Și, fiindcă am vorbit de filozofie, vom mai semnala, 
fără a intra în detalii, anumite consecințe ale individua- 
lismului în acest domeniu: prima dintre ele a fost negarea 
intuiție. intelectuale și situarea rațiunii mai presus de 
orice; erijarea acestei facultăți pur umane și relative în 
componența superioară a inteligenţei sau chiar confun- 
darea celor două reprezintă esența „raționalismului“ înte- 
meiat de Descartes. Limitarea inteligenței n-a fost decât 
o primă etapă: rațiunea însăși va fi coborâtă din ce în 
ce mai mult, redusă la un rol mai cu seamă practic pe 
măsură ce aplicaţiile vor ajunge să domine științele ce 
păstrau Încă un oarecare caracter speculativ; însuși Des- 
cartes era, în fond, mult mai preocupat de aceste aplicaţii 
practice decât de știința pură. Dar nu numai atât: indivi- 
dualismul duce în mod inevitabil la „naturalism“ pentru 
că tot ceea ce se află dincolo de natură este, de la sine, 
inaccesibil individului ca atare; „naturalism“ ori negare 
a metafizicii înseamnă unul și același lucru; de îndată 
ce intuiţia intelectuală e disprețuită, metafizica nu mai 
e posibilă; dar, în timp ce unii se încăpățânează să cons- 
truiască o „pseudometafizică“ oarecare, alții, mai sinceri, 
recunosc imposibilitatea ei; de aici decurge „relativis- 
mul“ sub toate formele sale, fie că e vorba de „criticis- 
mul“ lui Kant sau de „pozitivismul“ lui Auguste Comte; 
întrucât rațiunea e cu totul relativă și se aplică doar 
într-un domeniu relativ, „relativismul“ este singurul rezul- 
tat logic al „raționalismului“. Firesc ar fi ca acesta să ajungă 
astfel la propria lui distrugere: „natură“ și „devenire“ sunt, 
cum am mai spus-o, sinonime; un „naturalism“ 
consecvent cu el însuși nu poate fi deci decât una dintre 
acele „filozofii ale devenirii“ despre care am mai vorbit 
și al căror tip specific modern este „evoluționismul“; dar 

tocmai el avea să se întoarcă împotriva „raționalismului“, 
reproșând raţiunii că nu se poate aplica în mod adecvat 
la ceea ce e alcătuit doar din schimbare și multiplicitate, 
și că nu e capabilă să cuprindă în concepte nesfârșita com- 
plexitate a lucrurilor perceptibile. Aceasta e poziţia „intui- 
ționismului“ bergsonian, formă a „evoluționismului“, 
nu mai puţin individeialistă și antimetafizică decât „rațio- 
nalismul“; deși critică în mod îndreptăţit „raţiona- 
lismul“, „intuiționismul“ cade și mai jos, căci apelează 
a o facultate efectiv infrarațională, la o intuiţie sensibilă 
destul de prost definită, mai mult sau mai puţin ameste- 
cată cu imaginația, instinctul și sentimentele. E semnifi- 
cativ faptul că în acest caz nici măcar nu se mai vorbește 
de „adevăr“, ci doar de „realitate“, redusă exclusiv la 
nivelul percepribilului și concepută ca ceva esențialmente 
mișcător și instabil; din perspectiva unor asemenea teo- 
rii, inteligența e redusă la treapta ei cea mai de jos, iar 
rațiunea e admisă doar în măsura în care se ocupă de 
prelucrarea materiei în scopuri practice. Nu mai rămâ- 
nea de făcut decât un pas: negarea totală a inteligenței și 
a cunoașterii, înlocuirea „adevărului“ cu „utilitatea“ — este 
„pragmatismul“ la care ne-am referit deja; aici nu ne mai 
aflăm nici măcar în ordinea strict umană în care ne situa 
„raționalismul“, ci într-una infraumană; prin apelul la 
„subconștient“ este marcată completa răsturnare a ori- 
cărei ierarhii normale. Tată, în linii mari, traseul pe care 
avea să-l urmeze în mod fatal filozofia „profană“ care, 
lăsară în voia ei, a avut pretenţia de a închide întreaga 
cunoaștere în limitele propriului ei orizont; atâta vreme 
CÂt exista O cunoaștere superioară, așa ceva nu se putea 
produce, căci filozofia era obligată să respecte ceea ce 
ignora și nu îndrăznea să nege ceea ce o depășea; dar, 

odată cu dispariția acestei cunoașteri superioare, nega- 
rea ei ca stare de fapr a fosterijată în teorie, iar din această 
eroare izvorăște întreaga filozofie modernă. 

Dar ne-am referit îndeajuns la filozofie, căreia nu tre- 
buie să i se atribuie o importanţă excesivă, oricare i-ar 
fi locul în peisajul lumii moderne; din punctul de vedere 
în care ne situăm ea e interesantă nu atât fiindcă ar crea 
anumite tendințe, ci fiindcă le exprimă, în forma cea mai 
net conturată cu putință, pe cele ale unui moment anume; 
s-ar putea spune, desigur, că filozofia dirijează, într-o anu- 
mită măsură, unele tendințe; acțiunea ei rămâne totuși 
secundară ca importanță și ca moment. Astfel, e evident 
că Descartes se află la originea filozofiei moderne; dar 
influenţa sa în epocă și în perioadele următoare, exerci- 
tată și dincolo de cercul filozofilor, n-ar fi fost posibilă 
dacă atari concepţii n-ar fi corespuns unor tendințe pre- 
existente, general răspândite printre contemporanii săi; 
spiritul modern s-a regăsit deci în cartezianism dobân- 
dind - prin el- o mai clară conștiință de sine. De altfel, 
o manifestare atât de evidentă precum a fost cartezia- 
nismul sub raport filozofic constituie, în orice domeniu, 
mai degrabă o rezultantă decât un punct de plecare; nu 
e o mișcare spontană, ci produsul unei acţiuni latente 
și difuze; chiar dacă un om ca Descartes e foarte repre- 
zentativ pentru deviația modernă, chiar dacă se poate 
spune că o încarnează dintr-un punct de vedere, el nu 
e totuși nici singurul, nici primul răspunzător de ea, căci 
rădăcinile ei se situează mult mai departe în timp. La 
fel, Renașterea și Reforma, privite cel mai adesea ca pri- 
mele manifestări de amploare ale spiritului modern, nu 
au provocat ruptura de tradiţie, ci, mai degrabă, au înche- 
lat-o; începutul acestei rupturi datează, după părerea 

noastră, din secolul al XIV-lea; timpurile moderne încep 
în acest moment, și nu un secol sau două mai târziu. 
Vom insista în continuare asupra acestei rupturi de tra- 
diție pentru că ea a dat naștere timpurilor moderne ce 
se pot caracteriza, în rezumat, prin opoziţia faţă de 
spiritul tradițional; iar negarea tradiției ține de fapt tot 
de individualism. Această poziţie este în concordanță 
cu toate cele spuse până acum, căci, după cum am expli- 
cat, intuiţia intelectuală și doctrina metafizică pură 
constituie principiul oricărei civilizații tradiţionale, iar 
negarea principiului antrenează negarea, fie și implicită, 
a tuturor consecinţelor lui; astfel este distrus ansamblul 
elementelor așezate pe drept sub numele de tradiţie. Am 
văzut deja ce s-a întâmplat în această privinţă cu științele; 
nu vom reveni deci la ele, ci ne vom referi la un alt aspect 
al problemei, în care manifestările spiritului antitra- 
dițional sunt poate și mai evidente, fiind vorba de schimbă- 
rile care au afectat nemijlocit masa occidentală. „Științele 
tradiționale“ medievale erau rezervate unei elite mai 
mult ori mai puţin restrânse, iar unele dintre ele formau 
apanajul exclusiv al unor școli extrem de închise, consti- 
tuind un „ezoterism“ în cel mai strict sens al cuvântului; 
dar mai exista o parte a tradiției, comună tuturor, la care 
ne vom referi în continuare. Tradiţia occidentală îm- 
brăca atunci o formă specific religioasă, reprezentată de 
Catolicism; de aceea, vom examina revolta împotriva 
spiritului tradițional în domeniul religios; această re- 
voltă, de îndată ce s-a definit precis, a luat numele de 
Protestantism, care reprezintă o manifestare atât de tipic 
individualistă încât am putea-o considera o aplicaţie a 
individualismului la religie. Substanţa Protestantismului, 
ca și a lumii moderne, constă exclusiv într-o negaţie — 

negarea principiilor —, care e chiar esenta individua- 
lismului; totul constituie încă un exemplu dintre cele mai 
izbitoare, pentru starea de anarhie și de disoluție stârnită 
de individualism. 

Individualismul înseamnă implicit refuzul de a admite 
atât O autoritate superioară individului, cât și o facul- 
tate de cunoaștere superioară rațiunii individuale, cele 
două fiind evident inseparabile. Prin urmare, era firesc 
ca spiritul modern să respingă orice fel de autoritate 
spirituală legitimă - de origine supraumană - și orice 
organizaţie* tradițională întemeiată în mod esențial pe 
O asemenea autoritate și a cărei formă exterioară poate 
evident varia în funcţie de civilizaţia în care se mani- 
festă. E ceea ce s-a și întâmplat: Protestantismul a avut 
pretenția să înlocuiască autoritatea unei organizații califi- 
cate pentru a interpreta în mod legitim tradiția religi- 
oasă occidentală cu „liberul examen“, cu o interpretare 
lăsată la voia fiecăruia, chiar a ignoranţilor și incom- 
petenților, și bazată doar pe exercitarea rațiunii umane. 
Protestantismul e, în domeniul religios, ceea ce avea să 
fie „raționalismul“ în filozofie: o poartă deschisă tuturor 
discuţiilor, tuturor divergentelor, tuturor devierilor; 
rezultatul a fost pe măsură: dispersia într-o multitudine 
mereu crescândă de secte care nu reprezintă decât opinia 
particulară a câtorva indivizi. În aceste condiții, impo- 
sibilitatea obținerii unui acord în privința doctrinei a 
determinat așezarea acesteia în plan secund și astfel 


* Pentru Ren Guenon, termenul organisation are sensul de 
grup uman, depozitar al unei doctrine și al unei filiații legitime 
și neîntrerupte, organizație care poate fi de ordin inițiatic sau 
religios (7.1.). 

latura secundară a religiei - morala - a trecut pe primul 
loc, fapt care a dus la degenerarea în „moralism“, atât 
de evidentă azi în Protestantism. S-a produs aici un feno- 
men paralel cu cel pe care l-am semnalat în privința 
filozofiei; disoluția doctrinei, dispariția elementelor 
intelectuale ale religiei au avut o consecinţă inevitabilă 
plecând de la „raționalism“, s-a căzut până la urmă în 
„sentimentalism“, care își găsește cele mai izbitoare exem- 
ple în ţările anglo-saxone. Nu mai e vorba în acest caz 
de religie, nici măcar restrânsă și deformată, ci pur și 
simplu de „religiozitate“, de vagi aspirații sentimentale 
nejustifacate de vreo cunoaștere reală; acestui ultim sta- 
diu îi corespund teorii ca aceea a „experienţei religioase“ 
a lui William James care merge până la a considera „sub- 
conștientul“ drept mijlocul omului de a intra în comu- 
nicare cu divinul. Aici, ultimele consecințe ale degradării 
religioase se contopesc cu ultimele consecințe ale degra- 
dării filozofice; „experienţa religioasă“ se încorporează 
în „pragmatism“, în numele căruia se preconizează că 
ideea unui Dumnezeu limitat este mai „avantajoasă“ 
decât cea a unui Dumnezeu infinit, deoarece poți resimți 
pentru el sentimente comparabile cu cele pe care le ai 
față de un om superior; în același timp, prin apelul la 
„subconștient“, se ajunge la spiritism și la toate „pseu- 
doreligiile“ caracteristice epocii noastre pe care le-am 
studiat în alte lucrări. Pe de altă parte, eliminând din 
ce în ce mai mult baza doctrinară, morala protestantă 
sfârșește prin a degenera în ceea ce se numește „morala 
laică“, ai cărei partizani sunt reprezentanţii tuturor 
varietăților de „protestantism liberal“, precum și adver- 
sarii declaraţi ai oricărei idei religioase; și la unii, și la 
alții predomină, în fond, aceleași tendinţe cu singura 

diferență că nu toți merg la fel de departe în dezvoltarea 
logică a implicaţiilor pe care le conţine poziţia lor. 

Deoarece religia e în primul rând o formă a tradiţiei, 
spiritul antitradiţional nu poate fi decât antireligios; el 
începe prin a denatura religia și, atunci când poate, o 
suprimă pe de-a-ntregul. Protestantismul se comportă 
ilogic: în efortul său de a „umaniza“ religia el păstrează 
totuși, cel puţin în teorie, un element suprauman = reve- 
laţia; Protestantismul nu îndrăznește să ducă negarea 
până la capăt, dar, supunând revelaţia tuturor discuţiilor 
ce decurg din interpretări pur umane, el o reduce, de fapt, 
la aspecte derizorii; iar cei care continuă să se considere 
„creștini“, dar nu admit nici măcar divinitatea lui Hristos 
se plasează, fără să-și dea seama poate, mai aproape de 
o negare completă a religiei decât de Creștinismul adevă- 
rat. Dar asemenea contradicții nu trebuie să ne uimească 
peste măsură căci ele constituie, în orice domeniu s-ar 
manifesta, unul dintre simptomele dezordinii și confuziei 
din epoca noastră; tot așa, divizarea neîncetată a Protes- 
tantismului nu e decât una dintre numeroasele fațete ale 
dispersiei în muluplicitate, omniprezentă, precum spu- 
neam, în viață ca și în știința modernă. Pe de altă parte, 
e firesc ca Protestantismul, cu spiritul de negaţie ce îl 
animă, să fi dat naștere acestei „critici“ dizolvante care 
a devenit, în mâinile pretinșilor „istorici ai religiilor“, 
o armă îndreptată împotriva oricărei religii; el a con- 
tribuit astfel într-o foarte mare măsură la distrugerea 
autorităţii Cărţilor Sfinte - singura autoritate pe care 
pretinde că o recunoaște —, acel minim de tradiție ce mai 
era încă păstrată; o dată pornită, revolta împotriva 
spiritului tradițional nu se mai putea opri la jumătatea 
drumului. 

S-ar putea ridica o obiecţie: n-ar fi fost oare cu putință 
ca Protestantismul, separându-se de organizaţia catolică, 
să păstreze totuși doctrina tradițională conținută în Căr- 
ţile Sfinte pe care le admitea? Ceea ce se opune unei ase- 
menea ipoteze este introducerea „liberului examen“ care 
îngăduie toate fanteziile individuale; conservarea doc- 
trinei presupune, de altfel, un învățământ tradițional orga- 
nizat prin care se menține interpretarea ortodoxă; și, 
de fapt, acest învățământ se identifica, în lumea occi- 
dentală, cu Catolicismul. Fără îndoială că în alte civili- 
Zații o funcţie corespunzătoare e îndeplinită de organizații 
cu forme extrem de diferite; însă aici este vorba de 
civilizația occidentală și de condiţiile ei particulare. Nu 
se poate deci invoca faptul că India ar fi lipsită de o insti- 
tuție comparabilă cu Papalitatea; cazul e cu totul deo- 
sebit, întâi fiindcă nu e vorba de o tradiţie religioasă în 
sensul occidental al cuvântului - drept care mijloacele 
de conservare și transmitere diferă - apoi pentru că spi- 
ritul hindus e cu totul diferit de cel european, astfel încât 
tradiţia care-i corespunde are în ea însăși o putere și o 
coeziune pe care cea europeană nu și-o poate asigura fără 
sprijinul unei organizații mult mai strict definite în 
forma sa exterioară. Am spus deja că, de la Creștinism 
încoace, tradiția occidentală a îmbrăcat în mod necesar 
o formă religioasă; explicarea tuturor motivelor care au 
dus la această situație ar Ti prea lungă, pentru că în înțe- 
legerea lor trebuie să se facă apel la consideraţii destul 
de complexe; dar aceasta este situația și nu o putem trece 
cu vedereai, așa cum nici consecințele referitoare la 


1 Această situație se va menține până la „stingerea veacului“ 
după cuvântul evanghelic, adică până la sfârșitul ciclului actual. 

organizaţia conformă cu specificul unei asemenea forme 
tradiţionale nu pot fi neglijate. 

Pe de altă parte, e cert că, așa cum menţionam mai 
sus, Catolicismul e singurul depozitar a ceea ce mai per- 
sistă astăzi, în Occident, din spiritul tradițional; putem 
spune oare că, el cel puţin, a păstrat tradiţia integral, 
neviciată de spiritul modern? Din nefericire, nu pare să 
fie așa; sau, mai exact, depozitul tradiţiei a rămas intact, 
ceea ce e foarte important, însă sensul ei profund nu 
mai e probabil înțeles efectiv nici măcar de o elită puţin 
numeroasă; dacă o asemenea elită ar exista, ea s-ar mani- 
festa, fără îndoială, printr-o acțiune, sau mai degrabă prin- 
tr-o influență care, din păcate, nu-și face nicăieri simțită 
prezenţa. E deci vorba mai curând de ceea ce am numi 
o conservare în stare latentă, care îngăduie, firește, celor 
capabili să regăsească sensul tradiției, chiar și când nu 
mai este conștientizat de nimeni; de altfel, lumea occi- 
dentală mai păstrează, chiar în afara domeniului religios, 
multe semne sau simboluri răspândite azi ici și colo, 
provenind din vechile doctrine tradiţionale și conservate 
fără a mai fi înțelese. În asemenea cazuri, contactul cu 
spiritul tradiţional viu e absolut necesar pentru a trezi 
ceea ce e cufundat într-un fel de somn, și pentru a recu- 
pera înțelegerea pierdută; și, o spunem iarăși, în această 
privinţă va avea Occidentul nevoie de Orient, dacă vrea 
să recâștige conștiința propriei tradiţii. 

Am vorbit aici despre posibilitățile pe care le conţine 
Catolicismul, prin însuși specificul său, în mod constant 
și inalterabil; spiritul modern nu-și poate manifesta în 
acest caz influența decât împiedicând, pe o perioadă mai 
mult ori mai puțin îndelungată, înțelegerea efectivă a anu- 
mitor lucruri. În schimb, starea actuală a Carolicismului, 

adică modul cum e conceput de marea majoritate a pro- 
priilor săi aderenţi, suportă o influență pozitivă a spiri- 
tului modern, dacă se poate folosi o asemenea expresie 
în cazul unui fenomen în mod esenţial negativ. Nu ne 
referim, în această privință, numai la anumite mișcări 
destul de net definite, de pildă cea numită chiar „moder- 
nism“ - o încercare, din fericire nereușită, de infiltrare a 
spiritului protestant înlăuntrul bisericii catolice însăși =, 
ci mai ales la o stare de spirit generală, mai difuză și mai 
greu de perceput, deci cu atât mai periculoasă, cu cât 
cel mai adesea ea nu e conștientizată de cei afectați: e 
vorba de convingerea sinceră a multora că sunt religioși, 
fără a fi în fond câtuși de puţin, de declarații „tradiţio- 
naliste“ din partea unor oameni care nu au nici cea mai 
mică noțiune despre adevăratul spirit tradițional; este 
încă un simptom de dezordine mentală specific epocii 
noastre. Starea de spirit la care ne referim constă, în 
primul rând, în „minimalizarea“ religiei, dacă ne putem 
exprima astfel, în considerarea ei ca o zonă strict deli- 
mitată, care poate fi pusă de o parte, acordându-i-se un 
rol cât mai neînsemnat, fără influență reală asupra res- 
tului existenței de care e izolată printr-un fel de granițe 
etanșe; există oare astăzi mulți catolici care gândesc și 
se comportă, în viața de zi cu zi, radical deosebit față 
de contemporanii lor cei mai „nereligioși“? Se adaugă 
apoi ignoranța doctrinară aproape completă și chiar indi- 
ferența față de tot ceea ce e legat de învățătura bisericii; 
religia nu este, pentru mulți, decât o chestiune de 
„practică“, de obișnuinţă, ca să nu spunem de rutină; 
orice încercare de a înțelege elementele doctrinei e pri- 
vită cu reticență și se ajunge chiar să se creadă că e inutil 
să înţelegi sau că nici nu e nimic de înțeles; de altfel, 

dacă religia ar fi într-adevăr înţeleasă, i s-ar mai lăsa oare 
un loc atât de neînsemnat printre celelalte preocupări? 
Doctrina este deci uitată sau redusă la mai nimic, ceea 
ce ține în mod evident de concepția protestantă, căci e 
o urmare a acelorași tendințe moderne opuse oricărei 
deschideri intelectuale; mai deplorabil este că învățătura 
curentă a Bisericii, în loc să reacționeze împotriva acestei 
stări de spirit, o favorizează, adaptându-i-se; se vorbește 
mereu de morală și aproape niciodată despre doctrină, 
sub pretextul că nu ar putea fi înțeleasă; religia a devenit 
astăzi doar „moralism“ sau cel puţin atât vor să vadă în 
ea oamenii moderni, care refuză să o cunoască în reali- 
tatea ei profundă, de un cu totul alt ordin. În cazul când 
se vorbește totuși de doctrină, aceasta e de fapt înjosită 
în tot felul de discuţii cu adversarii ei, pe propriul lor 
teren, „profan“, ceea ce duce în mod inevitabil la cele 
mai neîndreptăţite concesii; se crede, de pildă, că e abso- 
lut obligatoriu să se țină seama, într-o măsură mai mică 
sau mai mare, de pretinsele rezultate ale „criticii“ mo- 
derne, când de fapt inconsistența acestor obiecții ar putea 
fi imediat dovedită prin orientarea discuţiei din alt punct 
de vedere; în aceste condiţii, ce mai poate rămâne din 
adevăratul spirit tradițional? 

Digresiunea în care am fost împinși de examinarea 
manifestărilor individualismului în domeniul religios nu 
ni se pare inuuilă, căci ea arată că, în această privință, 
răul e mult mai grav și mai larg răspândit decât s-ar putea 
crede la prima vedere; pe de altă parte, nu ne-am înde- 
părtat deloc de chestiunea care face obiectul acestui capi- 
tol; ultima noastră remarcă se leagă chiar nemijlocit de 
ea: individualismul e cel care declanșează pretutindeni 
mania discuţiei. Contemporanilor noștri li se pare greu 

de înțeles că există lucruri care, prin însăși natura lor, 
se situează în afara oricărei discutii; în loc să încerce să 
se înalțe către adevăr, omul modern pretinde să coboare 
adevărul la nivelul lui; de aceea, probabil, există atâția 
oameni care, atunci când le vorbeşti de „științe tradi- 
ționale“ sau chiar de metafizică pură, își închipuie că e 
vorba doar de „știinţă'profană“ și de „filozofie“. Câmpul 
părerilor individuale admite întotdeauna discuția fiindcă 
nu depășește domeniul raționalului și nici nu face apel 
la un principiu superior; motiv pentru care se vor putea 
găsi mereu argumente, mai mult sau mai puțin valabile, 
pentru a susține o opinie sau contrariul ei; discuția poate 
continua adesea la nesfârșit fără să se ajungă la o soluție 
și astfel filozofia modernă a ajuns să se compună aproape 
în întregime din echivocuri și probleme prost puse. De- 
parte de a lămuri chestiunile, așa curn se crede de obicei, 
discuția le face, cel mai adesea, și mai de neînțeles sau dis- 
trage atenția de la o chestiune la alta; de obicei, rezultatul 
este că fiecare, străduindu-se să-și convingă adversarul, 
devine un susținător mai fervent ca niciodată al propriei 
păreri, iar exclusivismul său sporește. Astfel, nu se urmă- 
rește, de fapt, cunoașterea adevărului, ci triumful în 
discuţie, justificarea propriei sale poziții, dacă nu față 
de ceilalți, măcar față de sine însuși; ceea ce e cu atât 
mai regretabil cu cât această atitudine implică întotdea- 
una și o nevoie de „prozelitism“, element extrem de carac- 
teristic spiritului occidental. Câteodată, individualismul, 
în accepţia sa cea mai curentă și mai banală, se manifestă 
și mai brutal: nu vedem oare la tot pasul inși care vor 
să judece opera unui om după ceea ce știu despre viața 
lui particulară, ca și cum între acestea ar putea exista 
vreo legătură? Tendinţa cu pricina, la care se adaugă 

mania detaliului, determină interesul pentru cele mai 
mici amănunte din existența „oamenilor iluștri“, ca și 
iluzia de a explica absolut tot ce au făcut printr-un soi 
de analiză „psihofiziologică“; toate acestea sunt foarte 
semnificative pentru cineva care vrea să priceapă carac- 
terul real al mentalități contemporane. 

Dar să revenim o clipă asupra obiceiului de a discuta 
în domenii în care discuția nu are ce căuta și să spunem 
limpede că: atitudinea „apologetică“ este în ea însăși 
extrem de șubredă, fiind pur „defensivă“ în sensul juridic 
al cuvântului; nu e lipsit de însemnătate faptul că ea e 
desemnată cu ajutorul unui termen ce derivă din „apolo- 
gie“, care indică, la propriu, pledoaria unui avocat, și 
care într-o limbă ca engleza a ajuns să aibă în mod curent 
accepţia de „scuză“; importanţa preponderentă acordată 
„apologeticii“ e, prin urmare, semnul incontestabil al unui 
recul al spiritului religios. Această slăbiciune, se accen- 
tuează atunci când „apologetica“ degenerează, așa cum 
spuneam adineaori, în discuţii cu totul „profane“ prin 
metodele și punctul de vedere adoptate, discuţii în care 
religia e așezată pe același plan cu teoriile filozofice și 
științifice, ori chiar pseudoștiințifice, cele mai contin- 
gente și nai ipotetice și în care, pentru a se arăta „con- 
cilianți“, mulți ajung să admită, într-o anumită măsură, 
concepții care n-au fost inventate decât pentru a distruge 
orice religie; cei care acționează astfel furnizează ei înșiși 
dovada că sunt absolut lipsiţi de conștiința adevăratului 
caracter al doctrinei pe care cred că o reprezintă mai mult 
sau mai puţin autorizat. Cei calificați pentru a vorbi în 
numele unei doctrine tradiționale nu au ce să discute 
cu „profanii“, nici ce să „polemizeze“; ei nu trebuie decât 
să expună doctrina așa cum este, pentru cei care o pot 

întelege, și, în același timp, să denunte eroarea pretutin- 
deni unde se manifestă, înfățișând-o ca atare, adică pro- 
iectând asupra ei lumina adevăratei cunoașteri; rolul lor 
nu e să angajeze o luptă în care să compromită doctrina, 
ci să judece cu autoritatea pe care le-o dă posesia efectivă 
a principiilor, singura care asigură judecății lor un 
caracter infailibil. Domeniul luptei e cel al acțiunii, deci 
al individualului și temporalului; „motorul imobil“ pro- 
duce și dirijează mișcarea fără să se antreneze în ea; cunoaș- 
zerea luminează acțiunea fără a participa la schimbările 
ce intervin, ordinea spirituală o călăuzește pe cea tempo- 
rală fără să se amestece în sinuozitățile sale; astfel, fiecare 
lucru rămâne la locul lui, fiecare păstrându-și rangul ce 
i se cuvine în ierarhia universală; dar unde mai putem 
afla în lumea modernă noțiunea unei adevărate ierarhii? 
Nimic și nimeni nu se mai află astăzi la locul cuvenit; 
oamenii nu mai recunosc nici o autoritate efectivă în 
ordinea spirituală și nici o putere legitimă în ordinea tem- 
porală; „profanii“ își permit să discute lucrurile sacre, 
să le conteste caracterul și chiar existența; inferiorul a 
ajuns să judece superiorul, ignoranța impune limite înțe- 
lepciunii, eroarea biruie adevărul, umanul se substituie 
divinului, pământul are mai multă importanță decât 
cerul, individul se proclamă măsura tuturor lucrurilor 
și pretinde să dicteze universului legile plămădite de pro- 
pria sa rațiune, slabă și Supusă greșelii. „Vai vouă, călăuze 
oarbe“ spune Evanghelia; astăzi vedem pretutindeni 
doar orbi conducând alți orbi care, de nu vor fi opriți 
la vreme, se vor prăbuși împreună în prăpastia spre care 
se îndreaptă. 


Capitolul VI 
HAOSUL SOCIAL 


Nu intenționăm să insistăm în acest studiu în mod 
special asupra punctului de vedere social, care nu ne 
interesează decât în mod indirect, fiind vorba numai de 
o aplicație, destul de îndepărtată, a principiilor funda- 
mentale; prin urmare, domeniul social nu este locul de 
unde ar putea începe o redresare a lumii moderne. Dacă 
redresarea s-ar face de-a-ndăratelea, adică plecând de la 
consecințe și nu de la principii, ei i-ar lipsi cu siguranță 
o bază solidă și, ca atare, ar fi cu totul iluzorie; rezulta- 
tele s-ar dovedi instabile și operația ar trebui reluată fără 
încetare pentru că mai întâi de toate era necesară o punere 
de acord în privinţa adevărurilor esenţiale. De aceea, nu 
putem acorda contingenţelor politice, chiar în sensul 
cel mai larg al expresiei, altă valoare decât cea a unor 
simple semne exterioare ale mentalității unei epoci; așa 
stând lucrurile, nu putgm totuși să trecem sub tăcere 
dezordinea modernă din domeniul social propriu-zis. 

Spuneam puțin mai sus că nimeni, în starea actuală 
a lumii occidentale, nu se mai află la locul său firesc, 
potrivit naturii Sale proprii; se spune că nu mai există 
caste, căci casta, în adevăratul său sens tradițional, nu 
este altceva decât natura individuală însăși și ansarablul 
aptitudinilor speciale pe care le comportă, cele care îl 

predispun pe fiecare la îndeplinirea unei anumite funcții 
bine determinate. Dar, de vreme ce accesul la o funcție 
oarecare nu mai este supus niciunei reguli legitime, re- 
zultă în mod inevitabil că fiecare va fi pus în situația 
de a face orice, și adeseori chiar lucrul pentru care este 
cel mai puţin calificat; rolul jucat în societate va fi deter- 
minat nu de hazard, care nu există în realitate!, ci de 
ceea ce poate da iluzia hazardului, adică de întrepătrun- 
derea a tot felul de circumstante accidentale; într-un 
asemenea caz, cel mai puţin va interveni tocmai factorul 
cu adevărat important, și anume diferențele de natură 
existente între oameni. Toată dezordinea e provocată 
de negarea acestor diferențe, care antrenează la rândul 
ei negarea oricărei ierarhii sociale; această negare e la 
început foarte vag conștientizată și are un caracter mai 
mult practic decât teoretic =, căci confuzia castelor a 
precedat suprimarea lor completă ori, altfel spus, întâi 
s-au produs neînțelegeri asupra naturii indivizilor și abia 
apoi s-a ajuns la ignorarea completă a acestui aspect; pe 
urmă, negarea a fost erijată de către moderni în pseu- 
doprincipiu, sub numele de „egalitate“. Ar fi ușor de 
arătat că egalitatea nu poate exista nicăieri, pentru sim- 
plul motiv că nu se află pe lume două ființe distincte 
și în același timp pe de-a-ntregul și în toate privințele 
asemănătoare; ar fi la fel de ușor să scoatem în evidență 
toate consecințele absurde ce decurg din această idee 
.himerică în numele căreia se pretinde că se impune o 
uniformitate completă, distribuind, de exemplu, tuturor 
o învăţătură similară, ca și cum toți ar fi la fel de apți 


1 Ceea ce oamenii numesc hazard e simplă ignorare a cau- 
zelor; dacă, spunând că ceva este întâmplător, considerăm că nu 
are cauză, afirmaţia noastră conține o contradicție internă. 

să înțeleagă aceleași lucruri, ca și cum, pentru a-i face 
să le înțeleagă, aceleași metode s-ar potrivi tuturor. Ne 
putem întreba de altfel dacă aici nu primează mai mult 
„învăţarea“ decât „înțelegerea“ adevărată, dacă nu cumva 
memoria se substituie inteligenței în concepția conven- 
țională și „livrescă“ a învățământului actual, în cadrul 
căruia se urmărește tloar acumularea de noțiuni rudi- 
mentare și heteroclite, și în care calitatea este sacrificată 
în întregime în favoarea cantității, cum se întâmplă de 
altfel pretutindeni în lumea modernă, din motive pe care 
le vom explica în continuare mai pe larg; peste tot dom- 
nește aceeași dispersie în multiplicitate. Ar fi multe lucruri 
de spus despre neajunsurile unui „învăţământ obliga- 
toriu“; nu e însă locul să insistăm asupra acestui aspect și, 
pentru a nu depăși cadrul pe care ni l-am stabilit, ne vom 
mulțumi să semnalăm, în treacăt, faptul că această con- 
secință specială a teoriilor „egalitariste“ e unul dintre ele- 
mentele de dezordine, mult prea numeroase astăzi pentru 
a avea pretenția să le enumerăm fără a omite vreunul. 
Când ne aflăm în prezența unei idei cum e cea de „ega- 
litate“, sau cea de „progres“ sau toate celelalte „dogme 
laice“ acceptate orbește de aproape toți contemporanii, 
dogme a căror formulare a început să se contureze în 
cea mai mare parte în cursul secolului al XVIII-lea, ne 
este, firește, cu neputinţă să admitem că astfel de idei 
s-au născut spontan. El€ sunt în fond adevărate „suges- 
tii“, în sensul cel mai strict al cuvântului, care n-ar fi 
putut avea efect decât într-un mediu deja pregătit să le 
primească; nu ele au creat din nimic starea de spirit carac- 
teristică epocii moderne, dar au contribuit într-o largă 
măsură la întreținerea și dezvoltarea ei și au împins-o 
până la un punct pe care, fără prezența lor, aceasta nu 

l-ar fi atins. Dacă aceste sugestii s-ar spulbera, mentali- 
tatea generală și-ar schimba desigur orientarea; tocmai 
de aceea, ele sunt alimentate cu grijă de toti cei care au 
vreun interes în menținerea, dacă nu în sporirea dezor- 
dinii; din același motiv, într-o vreme când totul este pus 
în discuţie, ele sunt singurele lucruri asupra cărora nimeni 
nu-și permite niciodată să discute. E de altfel dificil să 
determinăm în mod exact gradul de sinceritate al propo- 
văduitorilor unor asemenea idei și să știm în ce măsură 
anumiţi oameni ajung, să creadă în propriile lor min- 
Ciunii Și Să se autosugestioneze sugestionându-i pe altii; 
putem spune chiar că, într-o propagandă de acest gen, 
indivizii care pot fi trași pe sfoară constituie instrumente 
excelente, căci convingerea n-ar putea fi disimulată prea 
ușor și e foarte contagioasă; dar, în spatele acestor lucruri, 
cel puțin la început, trebuie să fi stat o acțiune mult mai 
conștientă, o direcţie care nu putea fi imprimată decât 
de niște oameni perfect conștienți de caracterul ideilor 
pe care le puneau în circulaţie. Am vorbit de „idei“, însă 
termenul este aici impropriu, fiind limpede că nu e vorba 
de idei pure și nici de elemente care să aparţină într-o 
oarecare măsură ordinului intelectual, ci de idei false, 
cărora li s-ar potrivi denumirea de „pseudoidei“, menite 
să provoace în primul rând reacții sentimentale - mij- 
locul cel mai eficace și mai comod de a acționa asupra 
maselor. Cuvintele au, în acest caz, o importanță mult 
mai mare decât noțiunile pe care trebuie să le reprezinte, 
iar marea majoritate a „idolilor“ moderni sunt de fapt 
cuvinte; se produce astăzi un fenomen straniu, cunoscut 
sub numele de „verbalism“, în care sonoritatea cuvin- 
telor e suficientă pentru a da iluzia gândirii; influența 
exercitată de oratori asupra mulțimilor spune mult în 

această privință și nu e nevoie de un studiu aprofundat 
pentru a-ți da seama că procedeul e comparabil, sub toate 
aspectele, cu cel al hipnotizatorilor. 

Fără a mai lungi aceste consideraţii, vom reveni asu- 
pra consecințelor care decurg din negarea oricărei ierar- 
hii adevărate și vom nota că, în actuala stare de lucruri, 
nu numai că omul nu-și îndeplinește funcţia proprie 
decât în mod excepțional și accidental — când, în fond, 
cazul contrar ar trebui să constituie excepția - ci, mai 
mult, același om e chemat să exercite succesiv funcții cu 
rotul diferite, ca și cum ar putea să-și schimbe aptitudi- 
nile după bunul lui plac. Acest aspect poate părea para- 
doxal într-o epocă de maximă „specializare“ și totuși așa 
stau lucrurile, mai ales în domeniul politic; deși com- 
petența „specialiștilor“ e adesea iluzorie și, în orice caz, 
limitată la un domeniu extrem de restrâns, credința în 
această competență e totuși un fapt general acceptat; ne 
putem întreba însă de ce această credință nu mai joacă 
nici un rol când e vorba de cariera oamenilor politici 
pentru care incompetența constituie rareori un obstacol. 
Dar dacă ne gândim puțin, ne dăm seama că situaţia nu 
trebuie să ne uimească, ea e rezultatul absolut firesc al 
concepției „democratice“ » în virtutea căreia puterea vine 
de jos și se sprijină în mod esențial pe majoritate; aceste 
fenomene au drept corglar excluderea oricărei compe- 
zențe reale, căci competența reprezintă întotdeauna o 
superioritate, cel puţin relativă, care nu poate fi decât 
apanajul unei minorităţi. 

Nu credem că ar fi de prisos unele explicații din care 
să reiasă, pe de o parte, sofismele ce se ascund sub ideea 
„democratică“ și, pe de alta, legăturile existente între 
această idee și ansamblul mentalității moderne; dat fiind 

că punctul de vedere în care ne plasăm e aproape super- 
fluu, să mai atragem atenția că observațiile noastre vor 
fi formulate în afara oricăror atasamente față de partide 
și lupte politice, care nu ne privesc câtuși de puţin și 
față de care păstrăm o maximă distanță. Privim ches- 
tiunea în mod absolut dezinteresat, ca pe un obiect oare- 
care de studiu și ne străduim doar să lămurim, cât mai 
clar cu putință, care este fondul ei - condiţie de altfel 
necesară și suficientă pentru risipirea tuturor iluziilor 
contemporane asupra acestui subiect. Și aici operează 
„sugestia“ , așa cum spuneam puțin mai sus despre idei 
întru câtva diferite, dar conexe; iar de îndată ce stim că 
e vorba doar de o sugestie și înțelegem cum anume acțio- 
nează, ea nu se mai poate exersa; împotriva lucrurilor 
de acest gen, examenul aprofundat și pur „obiectiv“ — 
pentru a folosi și noi termenii jargonului filozofic ger- 
man = e cu mult mai eficace decât orice declamație senti- 
mentală și orice polemică de partid, care nu pot dovedi 
nimic și nu exprimă decât simple preferințe individuale. 

Argumentul decisiv impotriva „democraţiei“ se poate 
rezuma în câteva cuvinte: superiorul nu poate emana 
din inferior, pentru că din „mai puțin“ nu poate ieși 
„mai mult“ — un enunț de o rigoare matematică absolută 
pe care nimic nu-l poate infirma. Se cuvine să remarcăm 
că exact același argument, aplicat în alt domeniu, se opune 
„materialismului“, iar concordanța nu e câtusi de puțin 
fortuită, cele două fiind mult mai strâns legate decât s-ar 
părea la prima vedere. E limpede că poporul nu poate 
conferi o putere pe care nici el nu o posedă; adevărata 
putere nu poate veni decât de sus și de aceea, în treacăt 
fie spus, ea trebuie legitimată întotdeauna de un element 
superior ordinii sociale, adică de o autoritate spirituală; 

altfel, nu e decât o contrafacere a puterii, o stare de fapt 
ilegală prin absenţa principiului, capabilă să stârnească 
doar confuzie și dezordine. Răsturnarea oricărei ierarhii 
se produce îndată ce puterea temporală vrea să devină 
independentă faţă de autoritatea spirituală pentru ca 
apoi să și-o subordoneze, cerându-i să servească scopurile 
politice; e prima uzurpare, cea care deschide calea tutu- 
ror celorlalte, și s-ar putea arăta, de pildă, că regalitatea 
franceză a contribuit inconștient, începând cu secolul 
al XIV-lea, la pregătirea Revoluţiei care o va distruge; 
vom avea poate într-o zi prilejul să dezvoltăm așa cum 
merită acest punct de vedere pe care, pentru moment, 
nu-l putem decât menţiona în fugă. 

Dacă „democraţia“ e definită ca guvernare a poporu- 
lui de către el însuși, este vorba de o adevărată imposi- 
bilitate, un lucru care nu poate avea o existență de fapt, 
nici în epoca noastră și nici în oricare alta; nu trebuie 
să ne lăsăm îușelați de cuvinte: a admite că aceiași oameni 
pot fi în același timp conducători și conduși reprezintă 
o contradicție, deoarece, pentru a vorbi în limbaj aristo- 
telic, o fiinţă nu poate fi în același timp și sub același 
aspect atât „în act“, cât și „în potențialitate“. Relația la 
care ne referim presupune în mod obligatoriu doi ter- 
meni: n-ar putea exista oameni conduși fără să existe și 
conducători, fie ei și ilegitimu, fără alt drept la putere decât 
cel pe care și l-au atribuit singuri, marea abilitate a con- 
ducătorilor din lumea modernă este de a face poporul 
să creadă că se guvernează singur; iar poporul se lasă 
convins de bună voie și cu plăcere pentru că se simte 
flatat și e, de altfel, incapabil să reflecteze asupra imposi- 
bilității de fapt a situaţiei. Pentru crearea acestei iluzii 
s-a inventat „sufragiul universal“, care pretinde să facă 

o lege din opinia majorității; însă lumea nu-și dă seama 
că opinia poate fi dirijată și modificată ușor cu ajutorul 
unor sugestii potrivite care generează curente în sen- 
suri bine determinate; nu mai știm cine vorbea de „fabri- 
carea opiniei“, expresie foarte justă, deși trebuie adăugat 
că nu întotdeauna conducătorii vizibili sunt cei care au 
în realitate la dispoziție mijloacele necesare pentru obti- 
nerea unui asernenea rezultat. Această ultimă remarcă 
explică și de ce incompetența politicienilor situați în „cen- 
trul atenției“ nu are decât o importanță relativă; dar, 
cum nu urmărim să demontăm mecanismele ascunse a 
ceea ce am putea numi „mașina puterii“, ne vom mărgini 
să semnalăm că însăși incompetența oferă avantajul de 
a întreține iluzia mai sus amintită: într-adevăr, politicie- 
Nil cu pricina vor putea apărea ca o emanaţie a majorl- 
tăţii numai În asemenea condiții; majoritatea, oricare 
ar fi subiectul asupra căruia trebuie să-și spună părerea, 
va fi întotdeauna constituită din incompetenți, mult mai 
numeroși, firește, decât oamenii capabili să se pronunțe 
în perfectă cunoștință de cauză. 

De aceea va trebui să arătăm numaidecât de ce ideea 
că majoritatea face legea este în mod esenţial eronată, 
căci, deși ideea aceasta rămâne, prin forța lucrurilor, mai 
mult teoretică și nu poate corespunde unei realități efec- 
tive, ar mai fi de lămurit cum anume s-a putut implanta 
ea în mentalitatea modernă, care sunt tendinţele cărora 
le corespunde și pe care, măcar în aparență, le satisface. 
Am indicat adineaori defectul ei cel mai vizibil: opinia 
majorităţii nu poate fi decât expresia incompetenței, fie 
că ea se datorește lipsei de inteligență, fie ignoranței pur 
și simplu; am putea invoca, în această privință, unele 
observaţii ce țin de „psihologia colectivă“ și aminti mai 

ales faptul, destul de cunoscut, că, în mulțime, ansam- 
blul reacțiilor mentale produse între indivizii ce o com- 
pun duce la formarea unui soi de rezultantă situată nu 
la nivelul mediei, ci al elementelor celor mai joase. Ar 
mai fi de remarcat, pe de altă parte, felul în care anumiți 
filozofi moderni au vrut să transpună la nivel intelectual 
teoria „democratică““ce susține că opinia majorităţii e 
decisivă, făcând din așa-numitul „consimțământ univer- 
sal“ un pretins „criteriu de adevăr“; presupunând chiar 
că ar exista o problemă asupra căreia toți oamenii să se 
pună de acord, acordul în sine n-ar dovedi nimic; pe dea- 
supra, dacă această unanimitate s-ar obține într-adevăr - 
ceea ce e mai mult decât îndoielnic, fiindcă există întot- 
deauna mulți oameni care nu au nici o opinie asupra unei 
chestiuni pe care poate nici nu și-au pus-o vreodată — 
unanimitatea n-ar putea fi constatată în fapt, astfel încât 
ceea ce se invocă în favoarea unei opinii, ca semn al ade- 
vărului ei, se reduce la un consimțământ al majorităţii 
și încă la unul mărginit la un mediu destul de limitat 
în spațiu și timp. În acest domeniu reiese și mai pregnant 
cât de nefondată este această teorie fiindcă aici aspectul 
sentimental lipsește, pe când în domeniul public el intră 
aproape inevitabil în joc; influența sentimentelor se opune 
în genere înțelegerii anumitor lucruri chiar în cazul celor 
care ar avea capacitatea intelectuală necesară pentru a le 
înțelege cu ușurință; impulsurile emotive împiedică reflec- 
ţia iar una dintre cele mai vulgare abilități politice constă 
în a trage foloase de pe urma acestei incompatibilități. 

Dar să abordăm problema î în profunzime: ce este, 
exact, această lege a majorității, singura pe care o invocă 
guvernele moderne pentru a-și justifica existența? E, pur 
și simplu, legea materiei și a fortei brutale, legea însăși 

prin care o masă antrenată de propria-i greutate strivește 
tot ceea ce găsește în cale; acesta e punctul de joncțiune 
între concepția „democratică“ și „materialism“ și ceea 
ce apropie concepția în cauză de mentalitatea actuală. 
E vorba de o completă inversare a ordinii normale, o pro- 
clamare a supremaţiei multiplicității ca atare, supremație 
care există de fapt doar în lumea materială? în lumea 
spirituală, în ordinea universală însăși, unitatea se află, 
dimpotrivă, în vârful ierarhiei, căci ea este principiul 
din care emană multiplicitatea?; dar atunci când princi- 
piul e negat ori pierdut din vedere nu mai rămâne decât 
multiplicitatea pură, ce se identifică în materie. Pe de 
altă parte, aluzia noastră la greutate nu e o simplă com- 
parație; căci greutatea reprezintă în domeniul fortelor 
fizice - în sensul cel mai obișnuit al cuvântului — ten- 
dinţa descendentă și compresivă, cea care determină o 
limitare din ce în ce mai strictă a ființei și e orientată, 
în același timp, către multiplicitate, figurată aici de den- 
sitatea mereu, crescândă“; aceasta e direcția în care s-a 


2 E de ajuns să-l cităm pe Toma d'Aquino pentru a vedea că 
„Numerus stat ex parte materiae“, 

5 Făcând trecerea de la un nivel al realității la altul, analogia 
se aplică, aici ca și în toate situațiile similare, în sens strict invers. 

* Această tendință e desemnată de doctrina hindusă sub nu- 
mele de tamas și e asimilată ignoranței, întunericului; vor remarca 
că, în conformitate cu ceea ce spuneam adineaori despre modul 
de aplicare al analogie, compresiunea și condensarea la care ne 
referim se află la polul opus concentrării spirituale sau intelec- 
tuale astfel încât, oricât de ciudat ar părea, ea e în realitate core- 
lativă divizării și dispersiei în multiplicitate. Același lucru e 
valabil pentru uniformitatea realizată pornind de jos, de la nivel 
inferior, potrivit unor concepții „egalitare“, care e situată la extrema 
opusă unității superioare, de principiu. 

dezvoltat activitatea umană începând cu epoca modernă. 
Să mai remarcăm că materia, prin puterea ei de divizare 
și de limitare totodată, este ceea ce doctrina scolastică 
numește „principiul individuației“; această echivalență 
leagă considerațiile noastre prezente de aspectele indi- 
vidualismului, tratate anterior: tendinţa de care vorbeam 
constituie tendința-;individualizantă“ după care se pe- 
trece „căderea“ ființelor care s-au rupt de unitatea origi- 
nară;, invocată de tradiţia iudeo-creștină. Multiplicitatea 
luată în consideraţie în afara principiului său și ireduc- 
tibilă de aceea la unitate, corespunde, în plan social, 
colectivității considerate ca simplă sumă aritmetică a 
indivizilor ce o compun; o societate ruptă de orice prin- 
cipiu superior individului nu e de fapt nimic altceva, iar 
legea colectivităţii e, în acest sens, chiar legea majorității 
pe care se întemeiază ideea „democratică“. 

Insistăm aici o clipă pentru a risipi toate confuziile posi- 
bile: vorbind despre individualismul modern, am luat 
până acum în considerație aproape exclusiv manifestările 
sale de ordin intelectual; s-ar putea crede că sub aspect 
social cazul este cu totul diferit. Dacă am lua într-adevăr 
termenul de „individualism“ în accepţia sa cea mai re- 
strânsă, am fi tentaţi să opunem colectivitatea individului 
și să credem că rolul din ce în ce mai covârșitor al statu- 
lui, ca și complexitatea crescândă a instituțiilor sociale, sunt 
indiciul unei tendințescontrare individualismului. În rea- 
itate, lucrurile nu stau așa, deoarece: colectivitatea - ca 


5 De aceea, Dante îl așază, în mod simbolic, pe Lucifer în 
centrul Pământului, în punctul în care converg de pretutindeni 
forțele de gravitație; acesta e polul opus, inversul centrului de 
atracţie spirituală sau „celestă“ simbolizat de Soare în mai toate 
doctrinele tradiționale. 

sumă a indivizilor ei — nu poate fi opusă acestora, așa cum 
nu le poate fi opus nici statul, în varianta sa modernă 
de simplă reprezentare a masei, în care nu se reflectă nici 
un principiu superior; or, tocmai în negarea oricărui 
principiu supraindividual constă, așa cum am explicat, 
adevăratul individualism. Deci, dacă în domeniul social 
există conflicte între diverse tendințe ale spiritului mo- 
dern, ele nu sunt totuși conflicte între individualism și 
o realitate opusă lui, ci doar între multiplele varietăți 
ale individualismului; e limpede că, în absența oricărui 
principiu capabil să unifice realmente multiplicitatea, 
astfel de conflicte devin în epoca noastră mult mai nume- 
roase și mai grave față de epocile anterioare, pentru că 
individualismul implică în mod necesar diviziunea; iar 
diviziunea, împreună cu starea de haos pe care o stâr- 
nește, este consecința fatală a unei civilizaţii cu desăvâr- 
șire materială, materia fiind rădăcina însăși a diviziunii 
și multiplicităţii. 

Acestea fiind spuse, mai trebuie să insistăm asupra 
unei alte consecințe directe a ideii „democratice“, și anume 
negarea elitei, înţelese în singura ei accepție legitimă; 
nu în zadar „democraţia“ se opune „aristocrației“, deoa- 
rece aceasta din urmă înseamnă exact, cel puțin etimo- 
logic, puterea elitei. Elita, prin însăși definiția ei, nu 
poate fi decât puţin numeroasă, iar puterea, autoritatea 
sa mai precis, derivând doar din superioritatea ei inte- 
lectuală, nu are nimic comun cu forța numerică pe care 
se sprijină „democrația“, caracterizată în mod esențial 
prin sacrificarea minorității în favoarea majorității și, 
inerent, a calității în favoarea cantităţii, deci a elitei în 
favoarea masei. Rolul director al unei veritabile elite, 
ca și existenţa ei, căci elita joacă acest rol de îndată ce 

începe să existe, sunt așadar radical incompatibile cu 
„democraţia“, intim legată de concepţia „egalitaristă“, 
adică de negarea oricărei ierarhii: în fond, ideea „demo- 
cratică“ proclamă că orice individ este echivalent altuia 
pentru că, sub aspect numeric, sunt egali - de fapt, acesta 
este într-adevăr unicul aspect sub care pot fi egali. Ade- 
vărata elită este, așa'cum am spus, una intelectuală; de 
aceea, democraţia se poate instaura numai acolo unde 
intelectualitatea pură a dispărut, așa cum se și întâmplă 
în lumea modernă. Dar, cum egalitatea e imposibilă în 
fapt, iar suprimarea tuturor diferențelor între oameni 
nu e nici ea cu putință, în pofida oricăror eforturi de 
nivelare, se ajunge, printr-o curioasă lipsă de logică, la 
invenţia mai multor elite false, care pretind să se substi- 
tuie unicei elite reale; ele se întemeiază pe diverse superi- 
orități, eminamente relative și contingente și întotdeauna 
de ordin material. E semnificativ, în acest sens, că dis- 
tincţia socială cea mai importantă, în actuala stare de 
lucruri, se bazează pe avere, adică pe o superioritate cu 
totul exterioară și de ordin exclusiv cantitativ, singura 
în fond conciliabilă cu „democrația“, fiindcă pleacă de 
la același punct de vedere. Vom adăuga că până și cei 
care se declară adversari a1 acestei anomalii nu invocă 
un principiu de ordin superior și sunt, ca atare, incapa- 
bili să remedieze în nxod eficace dezordinea sau riscă, 
dimpotrivă, să o agraveze, mergând și mai departe în 
aceeași direcție; lupta se poartă doar între diverse varie- 
tăți ale „democrației“ cu accent mai mult sau mai puțin 
puternic pe „egalitarism“, analog luptei dintre varietă- 
ile individualismului, ceea ce reprezintă de fapt, exact 
același lucru. 

Cele câteva reflecții expuse ni se par suficiente atât 
pentru a caracteriza situația socială a lumii contem- 
porane, cât și pentru a sesiza că în acest domeniu, ca și 
în celelalte de fapt există un singur remediu posibil pen- 
tru ieșirea din haosul actual, și anume restaurarea intelec- 
tualității și, drept urmare, reconstituirea unei elite care 
lipsește azi cu desăvârșire in Occident; căci nu putem 
numi elită câteva elemente izolate și lipsite de coeziune, 
care nu reprezintă decât simple posibilități neactualizate. 
Toate aceste elemente au în general tendințe sau aspirații 
care le determină să reacționeze împotriva spiritului 
modern, fără însă ca influența lor să fie una realmente 
eficace; le lipsește adevărata cunoaștere, datele tradițio- 
nale ce nu se irnprovizează, date pe care inteligenţa redusă 
la propriile ei capacităţi nu e în stare să le suplinească 
decât imperfect, mai ales în condiții atât de puţin favo- 
rabile cum sunt cele din vremurile noastre. Există deci 
doar eforturi disparate, eforturi care deviază adesea și 
se pierd din lipsă de principii și direcție doctrinară; s-ar 
putea spune că lumea modernă se apără prin propria 
ei dispersare, căreia nici măcar adversarii săi nu reușesc 
să 1 se sustragă. Și așa va continua să fie atâta vreme cât 
aceştia se vor menţine pe terenul „profan“, unde spiritul 
modern are un avantaj evident, întrucât se află la el acasă; 
de altfel, chiar rămânerea lor pe acest teren dovedește 
că, în ciuda aspirațiilor pe care le au, spiritul modern 
îi influențează foarte mult. lată de ce atâţia oameni, cu 
bune intenţii incontestabile, sunt incapabili să înțeleagă 
că schimbarea trebuie să pornească de la principii și se 
încăpățânează să-și risipească forțele în cutare sau cutare 
domeniu relativ, în cel social ori în altul unde, în aceste 
condiții, nu se poate ajunge la nimic adevărat și durabil. 

Elita veritabilă nu ar trebui să intervină direct în ase- 
menea domenii, nici să se amestece în acțiuni exterioare; 
ea ar conduce totul printr-o influență pe care vulgul nu 
ar sesiza-o, iar influenţa ei s-ar dovedi cu atât mai pro- 
fundă cu cât ar fi mai puţin vizibilă. Dacă ne gândim 
la puterea sugestiilor pomenite în capitolul precedent, 
sugestii lipsite totușrde orice suport intelectual, putem 
bănui foarte ușor ce putere ar avea influenţa elitei exer- 
citată, prin însăși natura sa, pe căi mult mai subtile, și 
care ar decurge din intelectualitatea pură; de altfel, o ase- 
menea putere n-ar fi slăbită de dispersia inerentă multi- 
plicității, de slăbiciunea datorată iluziei sau minciunii, 
ci ar fi, dimpotrivă, sporită prin concentrare în unitatea 
principiului și s-ar identifica cu forța însăși a adevărului. 


Capitolul VII 
O CIVILIZAŢIE MATERIALĂ 


Din cele spuse până acum, ni se pare că rezultă lim- 
pede câtă dreptate au orientalii atunci când îi reproșează 
civilizauiei occidentale moderne caracterul exclusiv mate- 
rial: e singurul ei sens de dezvoltare și orice punct de 
vedere am adopta vom fi mereu puși în fața unor con- 
secințe, mai mult sau mai puțin directe, ale acestei mate- 
rializări. Avem însă de făcut unele completări în privința 
acestui subiect și trebuie să lămurim explicând în primul 
rând diversele sensuri ale unui termen ca cel de „mate- 
rialism“, căci folosindu-l pentru caracterizarea lumii 
contemporane nu vom întârzia să stârnim protestul 
unora care nu se consideră câtuși de puțin „rnaterialiști“, 
dar au pretenția că sunt foarte „moderni“; ei vor consi- 
dera afirmaţiile noastre ca pe niște adevărate calomnii; de 
aceea se impune să punem de la bun început lucrurile la 
punct, evitând astfel orice interpretări echivoce posibile. 

Faptul că termenul de „materialism“ datează de abia 
din secolul al XVIII-lea e destul de semnificativ; el a fost 
inventat de către filozoful Berkeley pentru a desemna 
teoriile care admit existența reală a materiei; nu mai e 
nevoie să precizăm că nu despre această semnificație ne 
vom Ocupa, căci nu existența materiei o punem aici în 
discuție. Ceva mai târziu, cuvântul a căpătat un sens mai 

restrâns, cel pe care îl păstrează și astăzi: el a caracterizat 
o concepţie potrivit căreia nu există altceva decât materia 
ȘI tot ceea ce decurge din ea; trebuie remarcată noutatea 
unei asemenea concepții, faptul că ea este în mod esențial 
un produs al spiritului modern și deci corespunde, 
măcar în parte, tendinţelor proprii acestuia.! Noi vor- 
bim însă aici de „materialism“ într-o altă accepţie, mult 
mai largă și totodată mai precisă: el reprezintă pentru 
noi o stare de spirit, incluzând printre manifestările sale 
muliple și concepția mai sus amintită, stare de spirit 
care, în sine, e independentă de orice teorie filozofică. 
Ea conferă preponderență, într-un mod mai mult sau 
mai puţin conștient, aspectelor de ordin material și preo- 
cupărilor legate de ele, fie că acestea mai păstrează o 
Oarecare aparenţă speculativă, fie că sunt pur practice; 
aceasta este, incontestabil, mentalitatea imensei majo- 
rități a contemporanilor noștri. 

Întreaga știință „profană“ dezvoltată de-a lungul 
ultimelor secole nu e decât studiul lumii perceptibile, 
redusă și închisă exclusiv în perimetrul acesteia, iar 
metodele sale sunt aplicabile numai în acest domeniu; 
metodele respective sunt declarate singurele metode „știin- 
ţifice“, ceea ce înseamnă negarea oricăror științe care 
nu se referă la lucruri materiale. Printre cel care gândesc 
astfel, și chiar printre cei care s-au consacrat în mod 
special științelor respective, există totuși mulți care ar 


1 Au existat, anterior secolului al XVIII-lea, teorii „meca- 
niciste“, de la atomismul grec până la fizica carteziană; dar nu 
trebuie să confundăm „mecanicism“ și „materialism“ în ciuda 
anumitor afinități care le-au putut face oarecum solidare odată 
cu apariția „materialismului“ propriu-zis. 

refuza să se declare „materialiști“ și să adere la teoria 
filozofică cu acest nume; unii din ei nutresc chiar față 
de religie un atasament a cărui sinceritate este incontes- 
tabilă; dar atitudinea „științifică“ pe care o adoptă nu 
diferă în mod esential de cea a materialiștilor celor mai 
fervenţi. S-a discutat adesea, din punct de vedere religios, 
dacă știința modernă trebuie denunțată ca atee sau mate- 
rialistă dar, cel mai adesea, problema a fost prost pusă; 
e cert că această știință nu face din ateism sau materia- 
lism o profesiune de credință explicită, ci se mărginește 
doar să ignore deliberat anumite lucruri, fără însă a le 
nega în mod formal, așa cum fac unii filozofi: nu se 
poate vorbi deci, în cazul ei, de un materialism declarat, 
ci doar de ceea ce am putea numi un materialism practic; 
răul este însă poate chiar mai mare în acest caz pentru 
că e mai profund și mai întins. O atitudine filozofică 
poate fi ceva extrem de superficial chiar și în cazul unui 
filozof „profesionist“; pe de altă parte, există spirite care 
ar da înapoi în fața unei negații explicite, dar care se aco- 
modează ușor cu o indiferență deplină; situaţie cu mult 
ma! periculoasă pentru că, dacă negarea presupune o 
minimă reflecţie asupra lucrului negat, indiferența îl uită 
pur și simplu. Când o știință exclusiv materială se pre- 
zintă drept singura știință posibilă, când oamenii s-au 
obișnuit să admită că pe un adevăr indiscutabil faptul 
că nu există cunoaștere valabilă în afara acestei științe, 
când toată educația primită tinde să le inculce superstiția 
acestei științe, acesta fiind de fapt „scientismul“, cum 
ar mai putea oare acești oameni să fie altceva decât mate- 
rialiști, stăpâniți deci de preocupări orientate exclusiv 
către latura materială? 

Pentru oamenii moderni nu pare să existe nimic în 
afară de ceea ce se poate vedea ori atinge; chiar dacă 
admit teoretic că există și altceva, ei se grăbesc să declare 
acest altceva nu numai necunoscut, ci chiar „de necunos- 
cut“, ceea ce-i scutește să i se mai dedice în vreun fel. 
lar dacă mai există unii care încearcă să-și facă o idee 
despre „o altă lume“, aceștia fac apel doar la imaginație 
și ca atare și-o reprezintă după modelul lumii terestre 
din care preiau toate condiţiile specifice de existență, 
inclusiv spaţiul și timpul, și chiar un fel de „corpora- 
litate“; am avut prilejul să ilustrăm cu exemple extrem 
de frapante din zona concepţiilor spiritiste genul acesta 
de reprezentări grosolan materializate; e adevărat că 
spiritismul constituie un caz extrem unde caracterul 
amintit e exagerat până la caricatură, însă am greși cre- 
zând că spiritismul și sectele mai mult ori mai puţin 
înrudite cu el dețin monopolul în această privință. De 
altfel, chiar mai: general vorbind, intervenția imaginaţiei 
în domenii unde nu are ce căuta, și care ar trebui deci 
să-i fie în mod normal interzise, e un fapt care indică 
net incapacitatea occidentalilor moderni de a se ridica 
deasupra sensibilului; mulți nu fac nici o diferență între 
a „concepe“ și „a imagina“, iar unii filozofi, Kant de 
pildă, merg până la a declara ca „de neconceput“ sau „de 
negândit“ tot ceea ce nu e susceptibil de reprezentare. 
Așa că tot ceea ce poartă numele de „spiritualism“ ori 
„idealism“ nu este, cel mai adesea, decât un soi de mate- 
rialism transpus; afirmaţia este valabilă nu numai pentru 
ceea ce am numit „neospiritualism“, ci și pentru spiritua- 
lismul filozofic care se consideră totuși opusul materia- 
lismului. La drept vorbind, spiritualismul și materialismul, 
în sens filozofic, nici nu pot fi concepute unul fără 

celălalt: ele reprezintă cele două jurnătăţi ale dualismului 
cartezian a căror separare radicală s-a transformat în- 
tr-un fel de antagonismn; de atunci, întreaga filozofie osci- 
lează între acești doi termeni pe care nu-i poate depăși. 
Spiritualismul nu are, în ciuda numelui, nimic de-a face 
cu spiritualitatea; conflictul său cu materialismul îl lasă 
rece pe cel care, adâptând un punct de vedere superior, 
e conștient că aceste contrarii sunt de fapt mai degrabă 
echivalente și că pretinsa lor opoziţie se reduce, sub, multe 
aspecte, doar la o banală dispută terminologică. 

În general, modernii nu admit altă știință în afară de 
cea a lucrurilor care se măsoară, se numără șI se cântăresc, 
adică tot a menirilor materiale, singurele cărora Li se poate 
aplica, firește, punctul de vedere cantitativ; pretenţia de 
a reduce calitatea la cantitate e caracteristică pentru știința 
modernă. S-a ajuns în această direcţie până la convin- 
gerea că nu există știință acolo unde nu e posibilă intro- 
ducerea măsurii și că legile științifice sunt doar acelea 
ce exprimă relații cantitative; „mecanismul“ lui Descartes 
marchează nașterea acestei tendințe, care s-a accentuat 
de atunci, în pofida eșecului fizicii carteziene; dezvol- 
tarea ei nu ţine însă de o teorie anume, ci de o concepţie 
generală asupra cunoașterii științifice. Astăzi măsura e 
aplicată până și în domeniul psihologiei, care se află, prin 
însăși natura sa, în afara măsurii; oamenii moderni ajung 
să uite că posibilitatea de a măsura e legată de o pro- 
prietate inerentă materiei, anume divizi bilitatea ei inde- 
finită, ori consideră probabil că această proprietate poate 
fi extinsă la tot ce există, poziţie echivalentă cu o mate- 
rializare a tuturor lucrurilor. Materia este, așa cum am 
spus, principiul diviziunii și al multiplicităţii pure; pre- 
dominanţa atribuită punctului de vedere cantitativ, 

prezent până și în domeniul social, constituie deci o atitu- 
dine materialistă în sensul indicat mai sus, deși ea nu e 
în mod necesar legată de materialismul filozofic pe care 
l-a precedat, de alfel, în dezvoltarea tendințelor spiri- 
tului modem. Nu vom insista asupra ilegitimității inten- 
ţiei de a reduce calitatea la cantitate, și nici în privința 
insuficiențe! tuturor încercărilor de a explica lucrurile 
mai mult sau mai puţin „mecanicist“, căci nu așa ceva 
ne propunem; vom nota doar că, până și la nivel sensibil, 
un asemenea gen de știință are prea puțină legătură cu 
realitatea, de vreme ce ea neglijează aspecte și zone consi- 
derabile ale acesteia. 

În legătură cu „realitatea“, e cazul să menționăm un 
alt fapt, ce riscă să treacă în genere neobservat, dar e foarte 
semnificativ pentru starea de spirit la care ne refeream: 
anume că acest termen e folosit astăzi în vorbirea curentă 
pentru a desemna exclusiv realitatea sensibilă. Cum lim- 
bajul exprimă mentalitatea unui popor și a unei epoci, 
tragem concluzia că, pentru cei care vorbesc astfel, ot 
ceea ce este în afara simţurilor este „ireal“, adică iluzoriu 
sau, chiar, inexistent; chiar dacă ei nu-și dau în mod clar 
șI conștient seama, această convingere negativă e pro- 
fund înrădăcinată și, deși afirmă contrariul, putem fi 
siguri că opțiunea lor, poate sinceră, rămâne totuși foarte 
exterioară sau pur și simplu verbală. Celor care ne bănu- 
iesc de exagerări le recomandăm să vadă la ce se reduc, 
'de pildă, pretinsele convingeri religioase ale multora: 
câteva noțiuni învățate pe dinafară, mecanic, școlărește, 
noțiuni care nu sunt nicidecum asimilate, la care nici 
măcar n-au reflectat vreodată, dar pe care le păstrează 
în minte și le repetă ori de câte ori se ivește prilejul, 
întrucât fac parte dintr-un anume formalism, dintr-o 

atitudine convențională, la care e redusă religia. Am vor- 
bit deja de această „minimizare“ a religiei, „verbalismul“ 
descris reprezentând una dintre cele mai joase trepte ale 
sale; această „minimizare“ explică faptul că așa-ziși „cre- 
dincioși“ nu sunt cu nimic mai prejos, în privința mate- 
rialismului practic, decât „necredincioșii“; vom reveni 
asupra chestiunii nu înainte de a încheia considerațiile 
referitoare la caracterul materialist al științei moderne, 
problemă care se impune a fi cercetată sub diverse aspecte. 

Amintim din nou, chiar dacă am mai spus-o, că științele 
moderne nu au un caracter de cunoaștere dezinteresată,; 
chiar pentru cei care cred în valoarea lor speculativă, 
aceasta e o simplă mască sub care se ascund preocupări 
de ordin practic, dar care îngăduie păstrarea iluziei unei 
false intelectualități. Descartes însuși își constituia fizica 
în intentia de a deriva din ea o mecanică, o medicină și 
o morală, iar răspândirea empirismului anglo-saxon a 
marcat încă o etapă de decădere; la drept vorbind, pres- 
tigiul științei se constituie, în ochii marelui public, aproape 
numai din rezultatele practice pe care le face posibile 
pentru că, și aici, ceea ce contează sunt lucrurile ce se 
pot vedea și simți. Spuneam că „pragmatismul“ repre- 
zintă împlinirea întregii filozofii moderne și totodată 
ultima treaptă în mersul ei descendent; dar există, de 
asemenea, și încă de mult, în afara filozofiei, un „prag- 
matism“ difuz și nesistematizat care reprezintă față de 
primul ceea ce e materialismul practic față de cel teoretic 
și care se confundă cu ceea ce vulgul numește „bunul 
simt“, Acest utilitarism aproape instinctiv e, de altfel, inse- 
parabil de sendinţa materialistă: „bunul simţ“ constă 
într-o limitare strictă la orizontul terestru, într-o lipsă 
de preocupare pentru tot ceea ce nu prezintă interes 

practic imediat; pentru el lumea perceptibilă este singura 
„reală“, iar cunoașterea provine exclusiv pe calea sim- 
țurilor; „bunul simţ“ prețuiește această cunoaștere res- 
trânsă doar în măsura în care ea îngăduie satisfacerea 
unor nevoi materiale și încurajează un anume sentimen- 
talism, pentru că, trebuie s-o spunem, cu riscul de a șoca 
„moralismul“ contemporan, sentimentul se află în fond 
foarte aproape de materie. Inteligența este, în acest con- 
text, pur și simplu izgonită sau acceptată doar cu condi- 
ţia aservirii e! pentru realizarea unor scopuri practice, 
devenind astfel o simplă unealtă supusă exigențelor latu- 
rii inferioare și corporale a individului, ceea ce, după o 
ciudată expresie a lui Bergson, s-ar putea numi „o unealtă 
de făcut unelte“; sub toate formele sale pragmatismul 
este, în mod esenţial, caracterizat prin indiferenţă totală 
fară de adevăr. 

În aceste condiții, industria nu mai este doar o apli- 
cație a științei faţă de care aceasta își păstrează complet 
independența; dimpotrivă, raporturile normale se inver- 
sează și aici, industria devenind raţiunea de a fi și jus- 
tificarea însăși a științei. Întreaga lume modernă își 
concentrează eforturile, chiar atunci când pretinde că 
se preocupă de știință, asupra dezvoltării industriei și 
a „mașinismului“; dar, voind să domine materia și s-o 
modeleze după bunul său plac și spre folosul său, omul 
a izbutit doar să ajungă sclavul ei, așa cum spuneam la 
început: omul modern nu numai că și-a limitat ambi- 
țiile „intelectuale“, dacă mai poate fi potrivit cuvântul 
în această situație, la invenţia și construcția mașinilor, 
ci a devenit el însuși o mașină. „Specializarea“, atât de 
lăudată de unii sociologi sub numele de „diviziune a 
muncii“, s-a impus nu doar în mediul savanților, ci și 

în cel al tehnicienilor, și chiar al muncitorilor, pentru 
aceștia din urmă orice activitate intelectuală devenind 
imposibilă; spre deosebire de meșteșugarii de altădată, 
muncitorii de astăzi sunt doar servitorii mașinilor și fac 
aproape corp comun cu ele; ei trebuie să repete fără înce- 
tare, mecanic, anumite mișcări determinate, mereu ace- 
leași și în același fel pentru a evita orice pierdere de ump; 
cel puţin, așa recomandă metodele americane, care sunt 
considerate cea mai înaltă treaptă a „progresului“. Uni- 
cul țel este o producţie tot mai mare; nu calitatea, ci 
cantitatea contează; revenim astfel, încă o dată, la cons- 
tatarea pe care am făcut-o și în celelalte domenii: civili- 
zația modernă este într-adevăr o civilizație cantitativă, 
sau, altfel spus, una materială. 

Rolul imens pe care îl joacă astăzi, în existența popoa- 
relor ca și a indivizilor, elementele de ordin economic 
constituie încă o dovadă că așa stau lucrurile; industria, 
comerțul, finanțele par a fi singurele care contează, în 
acord, de altfel, cu faptul deja semnalat și anume că sin- 
gura distincuie socială care persistă e cea bazată pe 
bogăția materială. Se pare că puterea financiară domină 
în orice situație politică, iar concurența financiară exer- 
sează o influență preponderentă în relațiile dintre po- 
poare; e, poate, doar o aparenţă și e posibil ca acești 
factori să fie nu atât cauze veritabile, cât simple mijloace 
de acțiune; dar chiar Alegerea unor asemenea mijloace 
indică foarte bine caracterul epocii care le adoptă. De 
altfel, în mentalitatea generală contemporană, aspectele 
economice sunt considerate ca aproape singurele ce decid 
derularea evenimentelor istorice și, mai mult, se crede 
că întotdeauna a fost așa; s-a mers până acolo încât s-a 
inventat chiar o teorie care vrea să explice totul pornind 

exclusiv de la factorii economici, teorie numită, în mod 
foarte semnificativ, „materialism istoric“. E vorba de 
încă un efect al acelor sugestii de care am mai pomenit 
și care sunt cu atât mai eficace cu cât corespund tendin- 
țelor mentalității generale; efectul acestor sugestii e că, 
până la urmă, factorii economici ajung să determine 
aproape tot ceea ce se produce în domeniul social. Fără 
îndoială că masele au fost întotdeauna dirijate într-un 
fel ori în altul, și s-ar putea spune că rolul lor istoric 
este tocmai acela de a se lăsa dirijate, dat fiind că repre- 
zintă un element pasiv, o „materie“ în sens aristotelic; 
dar astăzi e de ajuns, pentru a le conduce, să dispui de 
mijloace pur materiale, în sensul cel mai obișnuit al 
cuvântului, ceea ce arată limpede gradul de decadență 
a epocii noastre; în același timp maselor li se dă de înțeles 
că nu sunt nicidecum conduse, că acțiunea lor e spon- 
tană și că se guvernează singure, iar faptul că o cred arată 
nivelul lor de înțelegere. 

Fiindcă tot vorbim de factori economici, vom folosi 
prile jul pentru a semnala o iluzie foarte răspândită astăzi 
în ce-i privește și anume, convingerea că relațiile stabilite 
pe baza schimburilor comerciale pot servi la apropierea 
și înțelegerea dintre popoare când, în fond, ele au exact 
efectul contrar. Materia, am spus-o în repetate rânduri, 
este în mod esenţial multiplicitate și diviziune, deci sursă 
de lupte și conflicte; de aceea, indiferent că e vorba de 
popoare sau de indivizi, domeniul economic nu este și 
nu poate fi decât unul al rivalităților de interese. Occi- 
dentul, îndeosebi, nu are nimic de sperat nici de la indus- 
trie, nici de la știința modernă, cu care face bloc comun, 
pentru a găsi un teren de înțelegere cu Orientul; dacă 
orientalii vor ajunge să accepte această industrie ca pe 

o nedorită și, de altfel, trecătoare necesitate - căci pentru 
ei nu poate fi altceva, - atunci o vor folosi doar ca pe o 
armă de rezistenţă împotriva invaziei occidentale și ca 
pe un mijloc de salvare a propriei existente, E foarte im- 
portant să știm că așa stau lucrurile și nu altfel: orientalii 
care vor accepta să se angajeze în concurența economică 
cu Occidentul, cu: toate că acest gen de activitate le 
repugnă, nu o vor face decât cu o singură intenţie, aceea 
de a scăpa de o dominație străină bazată exclusiv pe forța 
brută, pe puterea materială pusă la dispoziţie de indus- 
crie; violenţa cheamă violență, dar va trebui să recu- 
noaștem că nu orientali: sunt cei ce caută să ducă lupta 
pe acest teren. 

De altfel, dincolo de raporturile dintre Orient și 
Occident, este limpede că, printre consecințele cele mai 
importante ale dezvoltării industriale, se află neîncetata 
perfecționare a mașinilor de război și creșterea formi- 
dabilă a puterii lor distructive. Ceea ce ar trebui să fie 
de ajuns pentru spulberarea visurilor „pacifiste“ ale mul- 
tora din admiratorii „progresului“ modern; visătorii și 
„idealiștii“ sunt incorigibili, iar naivitatea lor pare să nu 
aibă margini. „Umanitarismul“, atât de la modă astăzi, 
nu merită, desigur, să fie luat în serios; e ciudat totuși 
că se vorbește atât de mult despre sfârșitul războaielor, 
tocmai într-o epocă în care ele fac ravagii mai mult decât 
oricând și asta nu numai din cauza înmulțirii mijloacelor 
de distrugere, ci și pentru că, în loc să se desfășoare între 
armate puţin numeroase, formate doar din soldați de 
meserie, conflictele au ajuns să antreneze, unii împotriva 
altora, pe toți indivizii, fără deosebire, inclusiv pe cei 
mai puţin calificați pentru o asemenea activitate. lată 
încă un exemplu relativ la confuzia ce domnește în 

lumea modernă; e uluitor, pentru cine vrea să reflecteze 
puțin, cât de firească a ajuns să pară astăzi o „ridicare 
în masă“, o „mobilizare generală“ și cum s-a impus, 
aproape pretutindeni, ideea unei „naţiuni armate“. Unul 
dintre motive poate fi, fără îndoială, încrederea contem- 
poranilor în forţa unică a numărului; punerea în mișcare 
a unor enorme mase de combatanți se potrivește perfect 
cu caracterul cantitativ al civilizaţiei moderne, precum 
și cu „egalitarismul“ actual prezent, de alfel, și în insti- 
tuții ca „învăţământul obligatoriu“ sau „sufragiul uni- 
versal“. Să mai adăugăm că aceste războaie generalizate 
au devenit cu putință doar datorită unui al: fenomen 
specific modern: constituirea „naționalităților“ ca urmare 
a distrugerii regimului feudal, pe de o parte, și a ruperii 
popoarelor din unitatea superioară a „creștinătății“ me- 
dievale, pe de alta; fără a mai întârzia asupra unor consi- 
deraţii care ne-ar îndepărta de subiectul propriu-zis, vom 
nota, cu titlu de circumstanţă agravantă, nerespectarea 
unei autorități spirituale, singura în stare să exercite, în 
mod normal, un arbitraj eficace, căci se află, prin însăși 
natura sa, deasupra oricăror conflicte politice. Negarea 
autorității spirituale ține tot de materialismul practic; 
chiar aceia care au pretenţia că recunosc autoritatea ei 
de principiu îi tăgăduiesc în fapt influența reală și pute- 
rea de a interveni în domeniul social, tot așa cum separă 
net religia de preocupările obișnuite ale existenţei lor; 
fie că e vorba de viața publică ori de viata particulară, 
epoca noastră e dominată de aceeași stare de spirit. 
Chiar admițând că dezvoltarea materială ar avea anu- 
mite avantaje, dintr-un punct de vedere foarte relativ 
de altfel, ne putem totuși întreba, luând în consideraţie 
consecințele semnalate, dacă nu cumva aceste avantaje 

nu sunt cu mult depășite de inconveniente. Nu vorbim 
de tot ceea ce, având o valoare mult mai mare, a fost 
sacrificat în favoarea dezvoltării exclusiv practice, nu 
vorbim de cunoașterea superioară uitată, de intelectua- 
litatea distrusă ori de spiritualitatea dispărută; consi- 
derăm civilizația modernă în sine și credem că, punând 
în paralel avantajele și inconvenientele realizărilor ei, 
rezultatul riscă să fie profund negativ. Înmulțirea galo- 
pantă a invențiilor e cu atât mai periculoasă cu cât aces- 
tea pun în joc forțe de natură necunoscută celor care 
le folosesc; ignoranța lor e dovada cea mai evidentă a 
nulității științei moderne din punctul de vedere al valorii 
explicative, deci sub raportul cunoașterii, fie ea și limi- 
tată la domeniul fizic; în același timp, faptul că aplicațiile 
practice nu sunt câtuși de puțin afectate de toate acestea 
demonstrează că e vorba de o știință interesată, având 
ca unic scop al cercetărilor sale industria. Pericolul inven- 
țiilor - chiar al celor fără o destinatie funestă evidentă 
pentru umanitate, dar care provoacă dese catastrofe, fără 
a mai vorbi de tulburări nebănuite în ambianța teres- 
tră — va crește deci într-o proporție greu de sesizat și 
ne e îngăduit să credem, fără a ne îndepărta prea mult 
de realitate, că, așa cum am mai spus, toate acestea vor 
împinge lumea modernă la autodistrugere, dacă nu e 
în stare să-și frâneze mersul pe această cale, până mai 
este încă vreme. zi 

Nu ajunge însă să ne exprimăm, în privința inven- 
țiilor moderne, doar rezervele ce se impun, dat fiind peri- 
colul pe care-l reprezintă, ci trebuie să mergem și mai 
departe: pretinsele „binefaceri“ ale așa-numitului „pro- 
gres“ — denumire acceptabilă numai dacă e însoțită de spe- 
cificarea că e vorba de un progres exclusiv material — deci 

aceste mult lăudate „binefaceri“ nu sunt oare, în mare 
parte, iluzorii? Oamenii epocii noastre pretind că, prin 
intermediul lor, își sporesc „bunăstarea“; iar noi consi- 
derăm, în ce le privește, că scopul propus, chiar dacă ar 
fi atins, nu merită nici pe departe să i se consacre atâtea 
eforturi; ni se pare, de altfel, că el nici nu poate fi atins. 
Mai întâi, ar trebui să se țină searna de faptul că nu toți 
oamenii au aceleași gusturi și aceleași nevoi, că mai există 
totuși unii care ar dori să scape de agitația modernă și 
de nebunia vitezei, iar acum le este cu neputinţă să o 
mai facă; cine va îndrăzni oare să susțină că pentru toți 
aceștia regimul impus al unei vieți potrivnice firii lor 
ar fi o „binefacere“? Se va spune că asernenea oameni 
sunt puţini astăzi și de aceea pot fi consideraţi o cantitate 
neglijabilă; aici, ca și în domeniul politic, majoritatea 
își arogă dreptul să zdrobească minoritățile, care nu por 
avea, în ochii ei, pretenția să existe, dat fiind că existența 
lor contrariază mania „egalitaristă“ a uniformităţii. Dar 
dacă nu ne mărginim la lumea occidentală, ci consi- 
derăm umanitatea în ansamblul ei, situația se schimbă 
radical: rnajoritatea de mai sus nu va deveni oare o mino- 
ritate? În acest caz, argumentul numeric este abandonat 
și „egalitariștii“ intransigenți invocă, printr-o ciudată con- 
tradicţie, „superioritatea“ civilizației lor pentru a o impune 
restului lunii, tulburând astfel niște oarneni care nu le 
cereau nimic; cum această „superioritate“ e de ordin 
exclusiv material, ea se impune, firește, prin mijloacele 
cele mai brutale. Să nu ne lăsăm însă înșelați: dacă marele 
public acceptă, credul, pretextele „civilizatorii“, pentru 
unii ele sunt în schimb doar „ipocrizii“ moraliste ce rnas- 
chează dorinţa de cucerire și interesele economice; ciu- 
dată mai e și epoca aceasta, în care atâția oameni se lasă 

convinși că poți face fericit un popor aservindu-l, răpindu-i 
ceea ce are mai preţios — civilizaţia proprie =, silindu-l 
să adopte obiceiurile și instituţiile altor rase, impunân- 
du-i munci dintre cele mai trudnice pentru a-l face să 
dobândească lucruri care nu-i sunt de nici un folos! Căci 
aceasta e situația: Occidentul modern nu poate tolera 
opţiunea unor oameni de a lucra mai puțin și de a duce 
O viaţă mai modestă; cum numai cantitatea contează și 
cum ceea ce nu e accesibil simţurilor e socotit inexis- 
tent, omul care nu se agită și nu produce sub aspect mate- 
rial e categorisit drept „leneș“; fără să mai vorbim despre 
aprecierile curente în ceea ce privește popoarele orien- 
tale, n-avem decât să ne gândim la felul în care sunt 
judecate, până și în mediile așa-zis religioase, ordinele 
contemplative. Într-o asemenea lume nu-și mai găsesc 
loc nici înţelegerea, nici ceea ce e pur interior, căci sunt 
lucruri care nu se văd și nu se simt, nu se numără și nu 
se cântăresc; nu mai e loc decât pentru acţiunea exte- 
rioară, sub toate formele ei, inclusiv cele lipsite de vreo 
semnificație. Nu-i de mirare, de aceea, că mania an- 
glo-saxonă a „sportului“ câștigă zi de zi teren: idealul 
lumii de azi e „animalul uman“, cu forța musculară 
dezvoltată la maximum; eroii ei, atletii, fie chiar și brute, 
stârnesc entuziasmul popular și isprăvile lor sunt urmă- 
rite cu pasiune de către mulțimi; o lume în care se petrec 
astfel de lucruri a decăzut realmente foarte mult și sfâr- 
șitul pare să 1 se apropie. 

Dar să ne punem o clipă în locul celor ce și-au fixat 
ca ideal „bunăstarea“ materială și se bucură, din această 
pricină, de toate ameliorările aduse existenței de „pro- 
gresul“ modern; sunt siguri oare că nu se înșală? Să fie 
oare adevărat că oamenii sunt astăzi mai fericiţi ca 

odinioară, fiindcă dispun de mijloace de comunicare mai 
rapide sau de alte lucruri de acest fel și fiindcă duc o 
viață mai agitată și mai complicată? Părerea noastră este 
că lucrurile stau tocmai pe dos: dezechilibrul nu poate 
să fie condiţia unei fericiri adevărate. De altfel, cu cât 
omul are mai multe nevoi, cu atât riscă să resimtă mai 
mul:e lipsuri și să fie, prin urmare, mai nefericit; civili- 
zația modernă tinde să sporească la nesfârșit nevoile 
artificiale și va crea, după cum spuneam, mai multe do- 
rinţe decât va putea satisface, căci, o dată pornită pe acest 
drum, îi e greu să se oprească și n-are de altfel nici un 
motiv de a se opri vreodată. Înainte, oamenii nu puteau 
să fie nemulţumiţi din cauză că că le lipseau lucruri care 
nu existau și la care nici măcar nu se gândiseră vreodată; 
acum, în schimb, ei suferă, firește, dacă nu le au, căci, s-au 
obișnuit să le considere necesare și aceste lucruri chiar 
le-au devenit necesare. Prin urmare, ei se străduie cu orice 
chip să dobândească tot ceea ce procură o satisfacție 
materială, singura pe care sunt în stare să o prețuiască: 
nu-i interesează decât să „câștige bani“ pentru a obține 
lucrurile cu pricina și cu cât au mai multe, cu atât ar 
mai voi să aibă, căci își descoperă fără încetare alte nevoi; 
e unica pasiune care le orientează viața. De aici, concu- 
renţa feroce, ridicată de unii „evoluționiști“ la rangul 
de lege științifică sub numele de „luptă pentru existență“, 
care are drept consecinţă logică acapararea de către cei 
mai tari, în accepție strict materială, a dreptului la viață. 
De aici, invidia și chiar ura, pe care cei nevoiași le nutresc 
pentru cei bogaţi; cum ar fi, de altfel, cu putință ca oa- 
meni cărora i s-au propovăduit teorii „egalitariste“ să 
nu se revolte atunci când constată că există în jurul lor 
inegalităţi și încă în forme dintre cele mai evidente, de 

vreme ce sunt și cele mai grosolane? Dacă civilizația 
modernă va ajunge să se prăbușească sub presiunea pof- 
telor dezordonate pe care le-a stârnit în mase, căderea 
nu va fi decât pedeapsa cuvenită pentru viciul său funda- 
mental ori, fără a mai recurge la o frazeologie morală, 
„Teacția-șoc“ a propriei ei acțiuni chiar pe terenul unde 
se manifestă. În Evanghelie stă scris că: „Cel ce scoate 
sabia, de sabie va pieri“; cel ce dezlănțuie forțele brutale 
ale materiei va pieri zdrobit tocmai de aceste forțe pe 
care nu le mai stăpânește din clipa când le-a pus, impru- 
dent, în mișcare și pe care nici nu se poate lăuda că le 
va împiedica să-și urmeze fatalul curs; indiferent că e 
vorba de forţe ale naturii sau de forțe ale maselor umane 
ori de amândouă deopotrivă, legile naturii intră întot- 
deauna în joc și distrug inexorabil pe acela care a crezut 
că le poate fi stăpân fără a se ridica el însuși deasupra 
materiei. Tot Evanghelia spune că: „Orice casă dezbinată 
în sine se va prăbuși“; aceste cuvinte se aplică și ele, în 
mod foarte precis, lumii moderne și civilizației ei mate- 
riale, sursă de conflicte și de dezbinare, prin natura ei. 
Concluzia se impune de la sine; nu mai avem nevoie 
de alte consideraţii ca să prevedem, fără teama de a ne 
înșela, un sfârșit tragic pentru această lume, pe care o 
mai poate salva doar o schimbare radicală, adică o verita- 
bilă răsturnare imediată. 

Știm bine că, vofbind despre materialismul civili- 
zaţiei moderne așa cum am făcut-o, vom stârni reproșul 
de a fi neglijat anumite elemente ce par să atenueze acest 
materialism; și e drept că, fără existența lor, civilizația 
actuală s-ar fi sfârșit deja în mod lamentabil. Nu contes- 
tăm, prin urmare, nicidecum o asemenea prezență, dar 
nici nu trebuie să ne facem iluzii asupra ei: pe de o parte, 

nu e cazul să includem aici tot ceea ce poartă, în siste- 
mele filozofice, etichetele de „spiritualism“ și „idealism“ 
și nici ceea ce, în tendințele contemporane, se manifestă 
ca „moralism“ și „sentimentalism“; ne-am explicat sufi- 
cient poziția $ și, de aceea, vom reaminti doar că, în ceea 
ce ne privește, considerăm carențele menţionate ca pe 
niște puncte de vedere tot atât de „profane“ ca și cele 
ale materialismului zeoretic și practic, foarte apropiate, 
în realitate, de acesta; pe de altă parte, dacă mai există 
vestigii ale spiritualității autentice, ele au subzistat în 
pofida spiritului modern și în luptă cu acesta. În lumea 
occidentală, asemenea fragmente de spiritualitate mai 
dăinuie doar la nivelul religiei; or, am văzut cât de vădu- 
vită este astăzi religia, ce concepţie îngustă și mediocră 
au, în această privinţă, credincioșii înșiși și până la ce 
punct a fost îndepărtată din domeniul religiei intelec- 
tualitatea, care se contopește de fapt cu adevărata spiri- 
tualitate; în aceste condiţii, posibilitățile încă prezente 
se află doar într-o stare latentă, iar rolul lor se reduce, 
actualmente, la o influență prea puţin însemnată. Nu 
e totuși mai puţin demnă de admiraţie vitalitatea unei 
tradiţii religioase care, deși a fost redusă într-un soi de 
virtualitate, continuă să persiste în ciuda tuturor efor- 
turilor întreprinse de câteva secole pentru a o sufoca și a 
o nimici; iar dacă s-ar mai putea reflecta încă în mod serios 
s-ar vedea că rezistenţa ei implică o putere „nonumană“; 
vom menţiona încă o dată că această tradiție nu aparține 
lumii moderne, nu este unul dintre elementele sale consti- 
tutive, ci e opusă tendințelor și aspirațiilor ei. Trebuie 
să o spunem clar și fără a mai căuta zadarnic soluții de 
conciliere: între spiritul religios, în adevăratul înțeles 
al cuvântului, și spiritul modern, nu poate exista decât 

antagonism; orice fel de compromis n-ar face decât să-l 
slăbească pe primul și să-i folosească celui de-al doilea 
fără a-i atenua astfel ostilitatea, fiindcă scopul lui e dis- 
trugerea completă a tot ceea ce, în umanitate, reflectă 
o realitate superioară acesteia. 

Se spune că Occidentul modern e creștin, dar afir- 
matia e eronată: spititul modern e anticreștin, fiind esen- 
țial antireligios și e antireligios fiindcă, în general, e 
antitradițional; acesta e caraterul său specific, cel care 
îl face să fie ceea ce este. Sigur că ceva din Creștinism 
s-a transmis și în civilizația anticreștină a epocii noas- 
tre; reprezentanții ei cei mai „avansați“, cum se spune 
în limbajul special al contemporanilor, nu pot nega 
faptul că au suportat și mai suportă încă, în mod invo- 
luntar și poate inconștient, o anume influență creștină, 
fie și indirectă, pentru că, oricât de profundă și de radi- 
cală ar fi ruperea de trecut, ea nu poate fi niciodată atât 
de completă încâr să suprime orice continuitate. Am 
spune chiar mai mult: tot ceea ce e cu adevărat valoros 
în lumea modernă vine de la Creștinism sau cel puţin 
prin el ca purtător și depozitar al moștenirii tradiţiilor 
anterioare, moștenire care l-a însuflețit atât cât i-a îngă- 
duit starea Occidentului, și ale cărei posibilităţi Creș- 
tinismul le conservă în stare latentă; dar câți oare, dintre 
cei ce își zic creștini, mai au azi conștiința efectivă a unor 
asemenea posibilități? Unde sunt, chiar printre catolici, 
oamenii care cunosc sensul profund al doctrinei pe care 
O practică și care nu se mulțumesc să „creadă“, mai mult 
sau mai puţin superficial, împinși de sentiment mai 
degrabă decât de inteligență, ci „știu“ adevărul tradiţiei 
căreia socotesc că îi aparțin? Am dori să avem dovada 
existenţei câtorva măcar, deoarece în ei stă cea mai mare 

și poate singura nădejde de salvare a Occidentului; măr- 
turisim însă că până acum n-am întâlnit asemenea 
oameni; să bănuim oare că, la fel ca unii înţelepţi a Ori- 
entului, ei se ascund în locuri aproape inaccesibile sau 
trebuie să părăsim până și această ultimă speranță? Occi- 
dentul a fost creștin în Evul Mediu, astăzi însă nu mai 
este; nimeni nu dorește mai mult decât noi ca el să 
redevină creștin și ca acest lucru să se producă mai 
repede decâr lasă să se întrevadă situaţia din jurul nostru; 
nu e însă cazul să ne lăsăm legănați de iluzii: în acea zi, 
lumea modernă își va fi trăit sfârșitul. 


Capitolul VIII 
INVAZIA OCCIDENTALĂ 


Dezordinea modernă a luat naștere, precum spu- 
neam, în Occident și până de curând ea a rămas strict 
localizată în această zonă; acum se produce însă un fapt 
a cărui gravitate nu o putem ascunde: dezordinea se 
extinde pretutindeni și pare să cucerească până și Orien- 
tul. Desigur, invazia occidentală datează de mai multă 
vreme, dar ea se mărginea până acum la o dominație, 
mai mult sau mai puțin brutală, exercitată asupra celor- 
lalte popoare, cu efecte limitate la domeniile politicii 
și economiei; în pofida tuturor eforturilor de propa- 
gandă practicată în diferite forme, spiritul oriental rămâ- 
nea nealterat de multiplele deviații ale modernității iar 
vechile civilizaţii tradiționale dăinuiau intacte. Astăzi 
însă, există orientali mai mult sau mai puțin „occiden- 
talizați“ care și-au părăsit tradiţia, adoptând toate abe- 
rațiile spiritului modern; aceste elernente rătăcite, hrănite 
de educaţia universităţilor europene și americane devin, 
în propria lor ţară, o sursă de tulburare și de neliniște. 
Nu e cazul să exagerăm importanța acestui fenomen, 
cel puţin deocamdată: Occidentul își închipuie, firește, 
că aceste individualități zgomotoase, dar puţin nume- 
roase, reprezintă Orientul actual, însă acțiunea lor nu 
este nici foarte amplă, nici foarte profundă; această iluzie 

e ușor explicabilă, căci nimeni nu-i cunoaște pe adevă- 
rații orientali, aceia care de altfel nu caută să se facă remar- 
caţi; doar „moderniștii“, la care tocmai ne-am referit se 
manifestă cu ostentație, vorbesc, scriu și se agită în toate 
chipurile. S-ar putea ca această mișcare antitradiţională 
să câștige teren și de aceea suntem obligați să luăm în 
seamă toate eventualitățile, până și pe cele mai defa- 
vorabile: spiritul tradițional se retrage deja cumva în 
sine, iar centrele unde este păstrat integral devin din ce 
în ce mai închise și mai greu accesibile; generalizarea 
dezordinii corespunde exact celor ce trebuie să se întâm- 
ple în faza finală a vârstei sumbre — Aa/i-Yuga. 
Trebuie să fie limpede că spiritul modern, fiind un 
fenomen exclusiv occidental, transformă mentalitatea 
celor ce i se supun într-una occidentală, chiar dacă sunt 
orientali prin naștere; acestora le-a devenit străină orice 
fel de idee orientală iar ostilitatea lor față de doctrinele 
tradiţionale are ca unică scuză o totală ignoranță. Poate 
să pară ciudat și chiar contradictoriu că acești indivizi 
deveniți niște auxiliari ai „occidentalismului“ (din punct 
de vedere intelectual sau mai degrabă împotriva orică- 
rei intelectualități adevărate) apar, în anumite cazuri — 
în plan politic - ca niște adversari ai Occidentului; în 
fond, toate acestea nu trebuie să ne mire câtuși de puțin, 
căci încercând să instituie în Orient diverse „naţiona- 
lisme“, ei opun în mod necesar orice „naționalism“ spiri- 
tului tradițional; combaterea dominaţiei străine prin 
metode tipice Occidentului reprezintă o soluție similară 
cu lupta dintre popoarele occidentale; dar poate aici se 
află chiar rațiunea de a fi a acestor oameni. Într-adevăr, 
dacă asemenea mijloace au ajuns astăzi inevitabile, în- 
seamnă că oamenii care le pun în practică au rupt orice 

legătură cu tradiția; ei pot fi instrumente pasagere, eli- 
minate apoi ca și adversarii lor occidentali. Ar fi de altfel 
destul de logic ca ideile pe care le-au răspândit occiden- 
talii să se întoarcă împotriva lor, de vreme ce ele sunt 
factori de dezbinare și distrugere; așa va pieri, într-un 
fel sau în altul, civilizația modernă; nu contează dacă 
acest lucru se va întâmpla din cauza disensiunilor între 
occidentali — între naţiuni sau clase sociale — sau, așa cum 
pretind unii, din cauza atacurilor orientalilor „occiden- 
valizaţi” ori a unui cataclism provocat de „progresul știin- 
ței“; în toate aceste cazuri, lunea occidentală e amenințată 
de ea însăși, de propria ei greșeală ș și de propriile ei produse. 

Singura chestiune care rămâne nelămurită este dacă 
Orientul va suferi, din pricina spiritului modern, o criză 
trecătoare și superficială sau dacă, în căderea sa, Occi- 
dentul va târî întreaga omenire; e dificil să dai un răs- 
puns azi în lipsa unor date certe; cele două spirite opuse 
sunt prezente acum, și unul, și celălalt, în Orient, iar forța 
spirituală, inerentă tradiţiei și subestimată de adversarii 
ei, poate triumfa aspra forței materiale după ce aceasta 
își va fi jucat rolul, înlăturând-o la fel cum lumina risi- 
pește tenebrele; vom afirma chiar că ea va triumfa cu 
siguranță mai devreme sau mai târziu deși e posibil ca 
victoria să fie precedată de un moment de totală întu- 
necare. Spiritul tradițional nu poate pieri fiind, prin 
esență, superior morții și schimbării; dar se poate retrage 
cu desăvârșire din lumea exterioară și atunci va fi „sfâr- 
șitul unei lumi“. Potrivit celor spuse până acum, realiza- 
rea acestei eventualități într-un viitor nu prea îndepărtat 
pare întru totul verosimilă; iar confuzia care, pornind 
din Occident, se răspândește acum în Orient, poate fi 
„începutul sfârșitului“, semnul prevestitor al momentului 

când, după tradiţia hindusă, doctrina sacră se va închide 
toată într-o scoică, pentru a se ivi intactă, la răsăritul 
lumii noi. 

Dar să lăsăm anticipările de o parte și să luăm în consi- 
derație numai evenimentele actuale: faptul că Occidentul 
a ajuns să invadeze totul e incontestabil; el s-a impus 
mai întâi în domeniul material — cel mai accesibil - acțio- 
nând fie prin cucerire violentă, fie prin comert și aca- 
pararea tuturor resurselor din țările subjugate; însă 
lucrurile merg acum și mai departe. Animaţi de nevoia 
de prozelitism, atât de specifică lor, occidentalii au reușit 
să infiltreze la alte popoare spiritul lor antitradițional 
și materialist, dacă prima formă de invazie ataca în fond 
doar trupul, aceasta din urmă otrăvește inteligentele și 
ucide spiritul; prima a pregătit-o și a făcut-o cu putință, 
de fapt, pe cealaltă, așa că până la urmă instrumentul 
cu care Occidentul a izbutit să se impună pretutindeni 
rămâne forța brutală. Nici nu putea fi altfel, de vreme 
ce aceasta e singura superioritate reală a civilizației apu- 
sene, care în rest e inferioară din toate celelalte puncte 
de vedere. Invazia occidentală înseamnă exclusiv invazia 
materialismului sub toate formele sale; toate deghizările 
mai mult sau mai puțin ipocrite, toate pretextele „mora- 
liste“, toate declamațiile „umanitariste“, toată abilitatea 
unei propagande care știe să devină, la nevoie, insinuantă, 
pentru a-și atinge scopul distrugător, nu reușesc să mas- 
cheze un adevăr pe care doar naivii mai pot să-l conteste 
sau, bineînțeles, cei interesați în această operă realmente 
„satanică“, în sensul cel mai riguros al cuvântului.! 


! Satan înseamnă în ebraică „adversarul“, cel care răstoarnă lu- 
crurile, cel care le ia pe dos; e spiritul de negație și de subversiune, 

Iar lucrul cel mai extraordinar e că în momentul în 
care Occidentul invadează întreaga lume, anumite per- 
soane consideră potrivit să denunțe, ca pe un pericol 
ce le paralizează de spaimă, pretinsa infiltrare a ideilor 
orientale în acest Occident; iată o nouă aberaţie! Cu 
toată dorința noastră de a ne rezuma la consideraţii de 
ordin general, suntem obligați să spunem măcar câteva 
cuvinte despre o Apărare a Occidentului, publicată re- 
cent de dl Henri Massis, manifestare cu totul caracteris- 
tică stării de spirit la care ne-am referit. 

Cartea e plină de confuzii și chiar de contradicții, dove- 
dind încă o dată că mulți dintre cei ce ar vrea să reac- 
ționeze împotriva dezordinii moderne sunt prea putin 
capabili să o facă în mod eficace, de vreme ce nu știu bine 
nici măcar ce anume au de combătut. Autorul afirmă în 
câteva rânduri că atacul său nu e îndreptat împotriva 
adevăratului Orient; dacă s-ar fi mărginit într-adevăr la 
critica fanteziilor „pseudoorientale“, adică a acelor teorii 
cu caracter exclusiv occidental răspândite sub diverse 
etichete înșelătoare - unul dintre numeroasele produse 
ale stării actuale de dezechilibru -, n-am putea decât să 
fim de acord cu afirmaţiile sale, cu atât mai mult cu cât 
am denunțat noi înșine, mult înaintea lui, pericolul real 
al unor asemenea lucruri, ca și inconsistenţa lor intelec- 
tuală. Din păcate, autorul simte nevoia să atribuie Orien- 
tului niște teorii tot,atât de fanteziste ca și cele la care 
ne-am referit și se sprijină în acest scop pe citate din 
câțiva orientaliști mai mult sau mai puţin „oficiali“ care 


identificat cu tendința descendentă, „inferiorizantă“, „infernală“ 
în sens etimologic, cea pe care o parcurg ființele în procesul de 
materializare conform căruia are loc întreaga dezvoltare a civili- 
zaţiei moderne. 

deformează, așa cum se întâmplă de obicei, doctrinele 
orientale până la caricatură; ce-ar zice oare autorul dacă 
alții ar proceda la fel cu Creștinismul și ar pretinde că-l 
judecă pornind de la lucrările unor „hipercritici“ univer- 
sitari? Asta face domnia sa în ceea ce privește doctrinele 
Indiei și ale Chinei, cu circumstanţa agravantă că occl- 
dentalii ale căror afirmaţii le citează nu posedă nici cele 
mai elementare cunoștințe despre aceste doctrine, în 
timp ce colegii lor care se ocupă de Creștinism trebuie 
totuși să aibă oarecari cunoștințe despre acesta, chiar dacă 
ostilitatea lor față de tot ceea ce este religios îi îrmpie- 
dică să-l înțeleagă cu adevărat. Trebuie să mărturisim, 
de altfel, cu acest prilej, că expunerile orientaliștilor noștri 
sunt atât de impregnate de ostilitatea inerentă spiritului 
antitradițional încât ne-a fost foarte dificil să convingem 
pe anumiți orientali de faptul că ele nu sunt rezultatul 
unei poziții negativiste conștiente și voluntare, ci al unei 
neînțelegeri, pur și simplu; am dori, de asemenea, să-l 
întrebăm pe dl Massis dacă i se pare potrivit să atace 
tradiția altor popoare atunci când intenționează reconsti- 
tuirea cele: proprii. Vorbim de oportunitatea acestui 
demers fiindcă, în fond, domnia sa abordează chestiunea 
doar în plan politic; pentru noi, care ne plasăm într-un 
cu totul alt punct de vedere, acela al intelectualității 
pure, singura problemă e cea a adevărului; dar probabil 
acesta e un punct de vedere mult prea înalt și liniștit 
pentru ca polemiștii să-l găsească interesant și ne îndoim 
chiar că grija pentru adevăr poate ocupa un loc impor- 
tant în preocupările lor.? 


? Ştim că dl Massis are cunoștință de lucrările noastre dar 
se abține cu grijă să le pomenească fiindcă s-ar împotrivi tezei 

Dl Massis critică ceea ce el numește „propagandiștii 
orientali“, expresie contradictorie în sine pentru că spi- 
ritul de propagandă este, precum am spus adesea, carac- 
teristic exclusiv Occidentului; e limpede dec: că autorul 
se înșală undeva în demersul său. De fapt, printre propa- 
gandiștii vizaţi de el putem distinge două grupuri, din 
care unul e forriiat din occidentalii propriu-ziși; e de-a 
dreptul comic, dacă nu cumva e semnul celei mai: deplo- 
rabile ignoranțe în ceea ce privește Orientul, ca rușii și 
germanii să fie socotiți printre reprezentanții spiritului 
oriental; autorul face unele observaţii foarte juste despre 
ei, dar nu îi descrie cu precizie drept ceea ce sunt. La acest 
prim grup noi am adăuga și pe „teozofii“ anglo-saxoni, 
ca și pe toți fondatorii unor secte de același gen, a căror 
terminologie orientală - doar o mască menită să le im- 
pună în ochii naivilor și ai oamenilor prost informaţi — 
ascunde idei pe atât de străine adevăratului Orient, pe 
cât sunt de dragi Occidentului modern; mai periculoși 
de alrfel decât filozofii, fiindcă proclamă un „ezoterism“ 
pe care îl simulează în mod fraudulos, ei atrag spiritele 
sătule de speculații „profane“ și dezorientate în mijlocul 
haosului contemporan; ne miră că dl Massis nu vorbește 
aproape deloc despre ei. Cel de-al doilea grup se com- 
pune din acei oriental: occidentalizați despre care vorbeam 


* 


sale; procedeul ni se pare cel puțin lipsit de franchețe. Dar ne 
socotim fericiți că am fost trecuţi sub tăcere, fiind scutiți astfel 
de a vedea amestecate în polemici dezagreabile lucruri care, prin 
natura lor, trebuie să rămână deasupra oricărei discuții, specta- 
colul incomprehensiunii „profane“ conţine întotdeauna ceva peni- 
bil, cu toate că adevărul „doctrinei sacre“ e, fără îndoială, prea 
înalt pentru a fi afectat de asemenea deformări. 

adineaori, care sunt la fel de ignoranţi ca și cei dintâi 
în ceea ce privește adevărata doctrină orientală și deci 
cu totul incapabili să o răspândească în Occident, presu- 
punând că ar avea această intenție; de fapt, scopul pe 
care și-l propun e cu totul altul, fiindcă ei urmăresc să 
distrugă această doctrină chiar în Orient și să prezinte 
în același timp occidentalilor un Orient modernizat, orga- 
nizat după teoriile ce le-au fost predate în Europa sau 
în America; veritabili agenți ai celei mai nefaste propa- 
gande occidentale — căci atacă direct inteligența -, ei 
reprezintă un pericol pentru Orient și nu pentru Occi- 
dent. Cât despre adevărații orientali, dl Massis nu men- 
ționează nici măcar unul; i-ar fi fost, de altfel, greu s-o 
facă pentru că nu cunoaște cu siguranță nici unul; impo- 
sibilitatea de a cita numele unui oriental neoccidentalizat 
ar fi trebuit să-i dea de gândit și să-l convingă de inexis- 
tența „propagandiștilor orientali“. 

Deși nu ne stă în obicei să vorbim despre noi înșine, 
ne vedem siliți să declarăm explicit că, după știința noas- 
tră, nimeni n-a expus în Occident idei orientale auten- 
tice în afară de autorul prezentei cărți; demersul nostru 
are însă absolut aceleași criterii ca și cel pe care, forțat 
de împrejurări, l-arfi întreprins orice oriental, lipsit deci 
de cea mai mică intenţie de „propagandă“ sau „vulga- 
rizare“, el vizează numai spiritele capabile să pătrundă 
doctrinele în fondul lor, fără a avea nevoie de denaturări 
pentru a deveni accesibile; vom adăuga că, în ciuda decă- 
derii intelectualităţii occidentale, cei care înțeleg sunt 
mai puţin rari decât am fi bănuit, chiar dacă rămân, evi- 
dent, o minoritate infimă. Sigur că un asemenea demers 
e străin de abordarea aleasă de dl Massis, poate nu atât 
cu scopul de a-și servi cauza, deși caracterul politic al 

Cărții îndreptățește o asemenea presupunere; să spunem, 
cu cea mai mare bunăvoință, că dânsul a adoptat acest 
gen fiindcă a fost tulburat de spaima generată de presen- 
timentul unei distrugeri mai mult sau mai puţin apro- 
piate a civilizației occidentale; spre părerea noastră de 
rău, el nu a putut să discearnă limpede adevăratele cauze 
care ar putea declanșa distrugerea, deși dă dovadă pe alo- 
curi de o îndreptăţită severitate față de multe aspecte 
ale lumii moderne. Tocmai de aceea, de fapt, teza sa este 
permanent oscilantă: pe de o parte, el nu-și identifică 
cu precizie adversarii pe care ar trebui să-i combată, pe 
de alta, „tradiționalismul“ său îl face să ignore total 
esența tradiției pe care o confundă în mod vizibil cu un 
soi de „conservatorism“ politico-relig:os de factură abso- 
lut exterioară. 

Spuneam că mintea dlui Massis e tulburată de teamă; 
cea mai bună dovadă este atitudinea uimitoare, ba chiar 
de neconceput, pusă pe seama așa-zișilor „propagandiști 
orientali“: ei ar fi mânaţi de o ură teribilă împotriva 
Occidentului și pentru a-l submina e: ar încerca să-i 
inculce propriile doctrine, adică să-i dăruiască ceea ce 
au mai preţios — substanța însăși, miezul spiritului lor! 
Contradictorie în sine, o asemenea ipoteză nu poate stârni 
decât stupefacţie: teza laborios eșafodată se prăbușește 
pe loc și se pare că autorul nu i-a sesizat lipsa de verosi- 
militare; nu putern crede că a fost conștient de șubre- 
zenia ei și că domnia sa a contat pe lipsa de clarviziune 
a cititorilor spre a-i face să o accepte. Oricine își dă 
seama, fără a reflecta prea mult, nici prea profund, că 
prima reacţie a unor eventuali aprigi dușmani ai Occi- 
dentului ar consta în ascunderea propriei doctrine și păzi- 
rea ei cu grijă, pentru a bloca orice posibilitate de acces 

al occidentalilor; acest reproș a fost deja formulat la 
adresa orientalilor și ar putea părea motivat. Lucrurile 
stau însă cu totul altfel: reprezentanții autentici ai doctri- 
nelor tradiţionale nu urăsc pe nimeni iar rezerva lor por- 
nește doar din faptul că socotesc absolut inutilă expunerea 
anumitor adevăruri în fața unor oameni incapabili să 
le înțeleagă; niciodată însă ei nu au refuzat să împărtă- 
șească învăţătura celor care, indiferent de origine, posedă 
„Calificările“ necesare; sunt oare ei de vină dacă printre 
aceștia se află prea puțini occidentali? Pe de altă parte, 
cine poartă răspunderea faptului că, indiferentă mai întâi 
față de occidentali, marea masă a orientalilor a ajuns să 
le fie ostilă? Oare e de vină elita orientală, dedicată inte- 
gral contemplației intelectuale și rezervată față de orice 
agitație exterioară sau, mai degrabă, occidentalii înșiși, 
care au făcut tot ce le-a stat în putinţă pentru ca prezența 
lor să devină odioasă și intolerabilă? E de ajuns să punem 
problema corect și răspunsul vine de la sine; chiar admi- 
țând că, după o îndelungată răbdare, orientalii ar vrea 
să redevină propriii lor stăpâni, cine le-ar putea critica 
dorința? E adevărat însă că, amestecate cu unele porniri 
pătimașe, lucrurile pot căpăta nuanţe diverse, ba chiar 
contradictorii: astfel, rezistența unei naţiuni: occidentale 
în faţa invaziei străine e numită „patriotism“ și e profund 
elogiată; întreprinsă de un popor al Orientului, ea se 
cheamă „fanatism“ ori „xenofobie“ și stârnește doar 
dispret și ură. Oare europenii nu pretind că impun pre- 
cutindeni dominaţia, în numele „Legalităţii“, „Liber- 
tății“, „Dreptății“ și „Civilizației“ interzicând celorlalți 
să trăiască și să gândească altfel decât ei? Veţi fi desigur 
de acord că „moralismul“ e într-adevăr un lucru admi- 
rabil, dacă nu cumva veti prefera să conchideți ca mine 


INVAZIA OCCIDENTALĂ 155 


că, în afara câtorva excepții, cu atât mai demne de stimă 
cu cât sunt mai rare, în Occident nu mai există astăzi 
decât două feluri de oameni, tot atât de neinteresanţi 
unii ca și ceilalți: naivii care se lasă înșelați de cuvinte 
mari și cred în „misiunea lor civilizatoare“, inconștienți 
de barbaria materialistă în care se scaldă, și abilii, care 
exploatează această stare de spirit pentru a-și satisface 
instinctele de violență și de cupiditate. Ceea ce e absolut 
sigur însă e că orientalii nu amenință pe nimeni și nici 
nu se gândesc să invadeze Occidentul în vreun fel; ei au 
pentru moment destule de făcut pentru a se apăra impo- 
triva opresiunii europene, ce riscă să le mineze până și 
spiritul; și e cel puţin curios să constați că agresori po- 
zează în victime. 

Această clarificare era necesară întrucât anumite lucruri 
trebuie spuse: dar nu mai e cazul să insistăm, teza „apără- 
torilor Occidentului“ fiind cât se poate de fragilă și de 
inconsistentă. Am abandonat, de fapt, în mod excep- 
țional rezerva obișnuită de a ne referi la individualități, 
citindu-l pe dl Henri Massis, doar fiindcă el reprezintă 
un anume aspect al mentalității contemporane ce nu poate 
fi trecut cu vederea într-un studiu despre starea lumii 
moderne. Cum ar putea oare acest „tradiționalism“ de 
ordin inferior, îngust, opac și în mare parte artificial să 
se opună în mod real și eficace unui spirit cu care împăr- 
tășește atâtea prefudecăți? Și de-o parte, și de cealaltă 
domnește de fapt cam aceeași necunoaștere a adevăra- 
telor principii, aceeași înclinaţie de a nega tot ceea ce 
depășește un anumit orizont limitat, aceeași incapacitate 
de a înțelege existența unor civilizații diferite, aceeași 
superstiție a „clasicismului“ greco-latin. Reacția este inte- 
resantă pentru noi doar fiindcă trădează nemulțumirea 

unora dintre contemporani față de starea actuală a lucru- 
rilor, o nemulțumire care și-ar putea găsi alte modalități 
de manifestare, mai coerente și mai eficace; pentru mo- 
ment, totul rămâne însă haotic și rezultatele sunt greu 
de prevăzut. Ar fi poate util să precizăm totuși unele 
aspecte strâns legate de destinul lumii actuale care vor 
servi astfel și drept concluzii ale studiului de față în măsura 
în care se pot trage concluzii fără a oferi ignoranței „pro- 
fane“ o ocazie de a reacționa în mod superficial, adică 
dezvoltând în mod imprudent consideraţii ce n-ar putea 
fi justificate prin metode obișnuite. Nu suntem dintre 
aceia care cred că orice poate fi spus oricum, mai ales 
când, ieșind din domeniul doctrinei, intrăm în cel al apli- 
caţiilor ei; tocmai aici se impun unele rezerve și inter- 
vin chestiuni de oportunitate absolut legitime, străine 
însă de anumite temeri puerile iscate de ignoranţa unor 
oameni care, după o proverbială expresie hindusă, „iau 
frânghia drept șarpe“. Cu sau fără voie, lucrurile ce tre- 
buie spuse vor fi spuse pe măsură ce o vor cere împreju- 
rările; nici eforturile interesate ale unora, nici ostilitatea 
inconștientă a altora nu vor putea împiedica dezvăluirea 
lor; pe de altă parte, nerăbdarea celor cuprinși de ritmul 
febril al lumi: moderne, doritori să știe totul dintr-odată, 
nu va determina cunoașterea lor în exterior mai repede 
decât se cuvine; cei din urmă se vor putea măcar con- 
sola cu gândul că mersul accelerat al evenimentelor le 
va da, desigur, în curând satisfacție; bine ar fi să nu re- 
grete atunci o pregătire neîndestulătoare pentru a do- 
bândi o cunoaștere la care aspiră adeseori mai mult din 
entuziasm decât datorită unui discernământ veritabil! 


Capitolul IX 
CÂTEVA CONCLUZII 


Studiul nostru și-a propus să arate în ce fel aplicarea 
datelor tradiţionale permite soluționarea problemelor 
ce se impun rezolvate în prezent, să explice starea actuală 
a umanității terestre și să judece din perspectiva adevă- 
rului, iar nu a regulilor convenţionale ori a înclinațiilor 
sentimentale, tot ceea ce constituie specificul civilizației 
moderne. N-am avut, de altfel, pretenţia de a epuiza 
subiectul, nici de a-l trata în detaliu sau de a-i dezvolta 
fiecare aspect în întregime; păstrând în permanență legă- 
tura cu principiile, viziunea noastră este, în mod obliga- 
toriu, esențialmente sintetică și nu analitică, precum 
aceea proprie științei „profane“; însă tocmai fiindcă este 
sintetică, o asemenea viziune înaintează mult mai departe, 
în sensul unei reale explicaţii, decât o analiză oarecare 
ce nu dispune decât de o simplă valoare descriptivă. Ni 
se pare că am spus<otuși destule pentru ca toți cei capa- 
bili de înțelegere să deducă, singuri, măcar o parte din 
consecințele cuprinse implicit în prezentarea noastră; 
aceștia trebuie să fie convinși că o astfel de abordare le 
va fi cu mult mai utilă decât o lectură lipsită de reflecţie 
și meditaţie; lucrarea noastră e concepută tocmai ca un 
punct de plecare potrivit pentru reflecţie și meditație, 

ca sprijin suficient pentru înălțarea dincolo de multi- 
tudinea sterilă a opinulor individuale. 

Ne mai rămâne să spunem câteva cuvinte despre ceea 
ce am numi importanța practică a unui studiu ca cel de 
față: dacă ne-am fi concentrat asupra doctrinei metafizice 
pute, pentru care orice aplicație este contingentă, întâm- 
plătoare, am fi putut neglija foarte bine aspectul practic; 
însă în acest caz e vorba tocmai de aplicații. Dincolo 
de orice valoare practică, aplicațiile au de altfel o dublă 
rațiune de a fi: ele reprezintă consecinţele legitime ale 
principiilor, dezvoltări normale ale unei doctrine care, 
fiind una și universală, trebuie să cuprindă toate nivelu- 
rile realității, fără excepție; ele sunt în același timp, pentru 
unii cel puțin, mijloace de pregătire spre a se ridica la 
cunoașterea superioară așa cum e înțeleasă ea de către 
„știința sacră“. Pe deasupra, în cazul când ne aflăm în 
domeniul aplicaţiilor, este perfect legitim să le consi- 
derăm în sine, cu valoarea lor proprie, fără însă a neglija 
din această cauză legătura lor cu principiile — acest peri- 
col e extrem de real, de vreme ce tocmai el a dus la dege- 
nerescența din care s-a ivit „știința profană“, însă el poate 
fi ușor evitat de către cei care știu că totul decurge și 
depinde în întregime de intelectualitatea pură, că tot ceea 
ce nu pornește în mod conștient de la ea este doar ilu- 
zoriu. Am spus deja de nenumărate ori că totul trebuie 
să înceapă de la cunoaștere: cunoașterea, situată aparent 
la cea mai mare depărtare de ordinea practică, dispune 
totuși de o eficacitate maximă în acest domeniu pentru 
că fără cunoaștere nimic nu se poate împlini cu adevărat, 
aici ca și pretutindeni, ci se reduce la o agitație vană și 
superficială. Revenind acum la problema noastră, vom 
spune că, dacă toţi oamenii ar întelege efectiv ce anume 

e lumea modernă, această lume ar dispărea pe dată, 
existenţa sa fiind, ca și aceea a ignoranței sau a oricărei 
alte limitări, pur negativă: lumea modernă nu trăiește 
decât prin negarea adevărului tradițional și suprauman. 
Transformarea s-ar produce atunci fără nici o catastrofă, 
soluţie ce pare însă aproape imposibilă pe orice altă cale; 
ne înșelăm oare atunci când afirmăm că o asemenea cu- 
noaștere poate avea consecințe practice realmente incal- 
culabile? Pe de altă parte, pare, din nefericire, la fel de 
greu de admis ca toți oamenii să ajungă la o asemenea 
cunoaștere, de care majoritatea sunt astăzi chiar mai 
departe ca oricând; e adevărat că n-ar fi nevoie de asa ceva, 
ci ar fi de ajuns o elită puțin numeroasă, dar suficient de 
solid constituită pentru a orienta marea masă umană, 
capabilă să-i urmeze sugestiile fără a-și da măcar seama 
de existenţa sau mijloacele e: de acțiune; mai e oare cu 
putinţă formarea unei asemenea elite în Occident? 
Nu intenţionăm să revenim asupra rolului, evocat 
deja de noi cu alte prilejuri, pe care o elită intelectuală 
e chemată să-l joace în toate posibilele variante ale unui 
viitor mai mult sau mai puţin iminent. Ne vom mărgini 
doar la a spune următoarele: indiferen de modalitățile 
prin care se efectuează schimbarea, adică trecerea de la 
o lume la alta, indiferent dacă e vorba de un ciclu mai 
lung sau de unul mai scurt și indiferent dacă pare o rup- 
tură bruscă, schirbarea nu implică niciodată o discon- 
tinuitate absolută, întrucât există o înlănțuire cauzală 
a tuturor ciclurilor. Dacă elita la care ne-am referit va 
ajunge să se constituie cât mai este încă vreme, ea ar 
putea pregăti condiţii pentru ca schimbarea să se pro- 
ducă în mod cât mai favorabil, astfel încât tulburarea 
inerentă fenomenului să fie redusă la minimum; iar dacă 

violența nu va putea fi evitată, elita va avea totuși O sar- 
cină, poate și mai însemnată, și anume să contribuie la 
conservarea a tot ceea ce trebuie să supravieţuiască din 
|umea prezentă pentru a servi la construcția lumii viitoare. 
E limpede că nu trebuie așteptat finalul cursului descen- 
dent al lumii pentru a pregăti ascensiunea restauratoare, 
din moment ce se știe că aceasta va avea loc cu siguranță, 
chiar dacă precedată de un cataclism inevitabil; truda 
elitei va fi oricum fertilă, atât în ceea ce privește bene- 
ficiul ce-i va reveni direct, cât și în privința rezultatelor 
ulterioare ce vor afecta umanitatea în ansamblul ei. 
Iată cum se cuvine să fie abordată chestiunea: elita 
civilizațiilor orientale există încă și, chiar admițând că 
se va reduce numeric-din cauza invaziei moderne, ea va 
rezista totuși până la capăt, fiind singura în stare să 
păstreze depozitul nepieritor al tradiţiei și să asigure 
transmiterea a tot ceea ce a fost păstrat. Occidentul și-a 
pierdut, dimpotrivă, elita; nu știu dacă ea se va reinchega 
înainte de sfârșitul epocii noastre, deci dacă lumea occi- 
dentală, în pofida devierii sale, va juca mereu un rol în 
această operă de păstrare și de transmitere; dacă nu se 
va întâmpla așa, civilizaţia ar pieri în mod sigur, căci 
niciunul dintre elementele ei, complet secătuite de spirit 
tradițional, nu va mai putea fi folosit în viitor. Astfel 
pusă, problema e poate secundară în ceea ce privește 
rezultatele finale, dar prezintă interes dintr-un punct de 
vedere relativ, demn de luat în seamă atunci când ne 
ocupăm de condiţiile particulare ale epocii în care trăim. 
În principiu, ne-am putea mărgini să spunem că lumea 
occidentală reprezintă parte a unui ansamblu din care 
s-a rupt la începutul timpurilor moderne; în ultima fază 
de integrare a ciclului, toate elementele acestui ansamblu 


CÂTEVA CONCLUZII 161 


își vor regăsi locul, ceea ce nu implică neapărat o consti- 
tuire prealabilă a tradiţiei occidentale, care se poate păstra 
doar ca o virtualitate permanentă în sânul propriului 
principiu în afara formei speciale pe care a căpătat-o 
într-un anume moment determinat. O spunem doar cu 
titlu de indicație, deoarece, pentru a aprofunda această 
chestiune, ar fi necesară discutarea raporturilor dintre 
tradiția primordială și tradiţiile subordonate, subiect 
prea larg pentru a ne permite să-l dezvoltăm aici. Ultima 
variantă ar fi cea mai defavorabilă pentru lumea occiden- 
tală, iar starea sa actuală ne face să credem că, din nefericire, 
ea va fi și varianta reală; sunt totuși, precum spuneam, 
și semne care ne îngăduie să nu ne pierdem definitiv spe- 
ranța într-o soluţie mai bună. 

În Occident există acum un număr, mai mare decât 
s-ar crede, de oameni care încep să-și dea seama de ceea 
ce lipsește civilizației apusene; reacţiile lor se reduc însă 
la aspirații vagi sau la căutări adeseori sterile, dacă nu 
chiar la simple rătăciri, din lipsă de date reale - singurele 
pe care și-ar putea întemeia eforturile -, precum și din 
lipsa unei organizări care să le furnizeze îndrumarea doc- 
trinară necesară. Nu ne referim, desigur, la cei care au 
găsit deja o orientare în tradițiile orientale și ca atare nu 
mai aparțin, din punct de vedere intelectual, Occiden- 
tului; ei reprezintă de altfel o excepție și nu pot face în 
nici un caz parte integrantă dintr-o elită occidentală, ci 
constituie o prelungire a elitelor orientale, care poate 
deveni o punte de legătură dintre acestea și elita occi- 
dentală în ziua când aceasta se va fi constituit; asemenea 
elită se poate cristaliza numai printr-o inițiativă occi- 
dentală și aici apare marea dificultate. Iniţiativa se poate 
manifesta în două chipuri: fie că Occidentul își va găsi 

mijloacele în sine însuși, printr-o întoarcere directă la 
tradiția proprie, asemănătoare unei treziri spontane a 
posibilităților sale latente, fie că anumite elemente occi- 
dentale vor împlini munca de constituire cu ajutorul 
unei cunoașteri a doctrinelor orientale, o cunoaștere ce 
nu va putea fi decât indirectă - pentru că acești oameni 
trebuie să rămână occidentali - dar pe care ei ar putea-o 
dobândi printr-o influență secundă tocmai de la inter- 
mediari cum sunt cei la care ne-am referit mai sus. Prima 
ipoteză e foarte puţin verosimilă, fiindcă implică exis- 
tența unui centru occidental în care spiritul tradițional 
să se fi păstrat integral. Spuneam însă că, în ciuda anumi- 
tor afirmaţii, existenţa unui asemenea centru pare aproa- 
pe imposibilă; să analizăm deci a doua ipoteză. 
Pentru formarea unei elite ar fi, dacă nu indispensa- 
bilă, în orice caz de mare ajutor, găsirea unui punct de 
sprijin într-o organizaţie occidentală care să existe efec- 
tiv; Or, singura Organizaţie cu caracter tradițional, păstră- 
toare a unei doctrine susceptibile să furnizeze baza 
potrivită pentru o asemenea întreprindere este Biserica 
catolică. Ar fi de ajuns ca, fără a schimba cu nimic forma 
religioasă sub care se prezintă în exterior, doctrina să-și 
recapete sensul profund, prezent în miezul ei, dar uitat 
de actualii săi reprezentanți, la fel cum a fost uitată și 
unitatea ei esenţială cu celelalte forme tradiționale; cele 
două aspecte sunt, de altfel, inseparabile. Ar fi o realizare 
a Catolicismului în adevăratul sens al cuvântului care, 
etimologic, exprimă ideea de „universalitate“, adesea pier- 
dută din vedere de cei care ar vrea să facă din Catolicism 
o entitate pur occidentală, fără nici o legătură efectivă 
cu alte tradiții; am putea spune că, în actuala stare de 
lucruri, Catolicismul are doar o existenţă virtuală, de 

vreme ce nu mai aflăm în el conștiința universalității; 
nu e mai puțin adevărat că existența unel organizații cu 
acest nume indică o posibilă bază pentru reconstituirea 
spiritului tradițional în accepţia sa completă, cu atât mai 
mult cu cât ea a servit deța în Evul Mediu drept suport 
al acestui spirit în lumea occidentală. N-ar fi vorba deci 
decât de o reconstituire a ceea ce a existat înaintea devie- 
rii moderne, cu adaptările necesare la condiţiile unei alte 
epoci; iar dacă unii se miră sau protestează împotriva 
unei astfel de idei o fac pentru că, poate fără să-și dea 
seama și împotriva vrerii lor, au ajuns atât de impregnați 
de spiritul modern încât au pierdut cu desăvârșire sensul 
unei tradiţii din care le-a mai rămas doar „coaja“. Ar fi de 
mare însemnătate să știm în ce măsură formalismul „lite- 
rei“ - încă una dintre varietățile „materialismului“, așa 
cum îl defineam mai sus - a sufocat definitiv spiritua- 
litatea sau dacă aceasta din urmă e doar trecător întu- 
necată, capabilă să se trezească chiar în sânul organizației 
existente. Numai cursul evenimentelor viitoare ne va 
îngădui s-o aflăm. 

S-ar putea, de altfel, ca tocmai aceste evenimente să 
impună conducătorilor Bisericii catolice, mai devreme 
Sau mai târziu, ca pe O necesitate ineluctabilă, o atitudine 
a cărei importanță în ceea ce privește intelectualitatea pură 
ei nu o înțeleg; ar fi, fără îndoială, regretabil ca numai cir- 
cumstanțe atât de'contingente cum sunt cele din dome- 
niul politic, izolate complet de orice principiu superior, 
să le dea de gândit; dar e firesc ca ocazia de a-și dezvolta 
posibilitățile latente să apară fiecăruia în modalitățile cele 
mai potrivite propriei sale puteri de înțelegere la un mo- 
ment dat. Vom spune de aceea că, față de agravarea unei 
dezordini din ce în ce mai generalizate, se impune apelul 

la unirea tuturor forțelor spirituale care exercită încă o 
acțiune în lumea exterioară, atât occidentală cât și orien- 
tală; iar în Occident singura forţă rămasă e Biserica cato- 
lică. Stabilirea unui contact cu reprezentanții tradițiilor 
orientale ar fi salutară, ca prim pas și punct de pornire 
posibil, pentru cristalizarea unei veritabile înțelegeri, pe 
care simpla apropiere exterioară și „diplomatică“ nu o 
poate suplini decât în mod iluzoriu și fără consecințele 
dorite. S-ar ajunge astfel la ceea ce trebuia să fie începutul 
normal al eforturilor, anume acordul asupra principiilor 
acord a cărei conditie necesară și suficientă ar fi ca repre- 
zentanții Occidentului să redevină cu adevărat conștienți 
de aceste principii, precum au rămas întotdeauna cei ai 
Orientului. Adevărata înțelegere nu se poate realiza, repe- 
tăm, decât pornind de sus și din interior, deci în dome- 
niul pe care îl putem numi intelectual sau spiritual căci, 
pentru noi, cele două cuvinte au, în fond, exact aceeași 
semnificație; o dată stabilită la acest nivel, înțelegerea 
s-ar instaura în mod firesc și în celelalte domenii la fel 
cum O dată afirmat un principiu toate consecințele sale 
implicite pot fi deduse și „explicitate“. O singură piedică 
se poate ivi pe acest drum și anume prozelitismul occiden- 
tal, incapabil să admită că există situaţii în care „aliații“ 
nu-ți sunt câtuși de puțin „supuși“; pentru a spune lucru- 
rilor pe nume, e vorba de incapacitatea de a-i înțelege 
pe ceilalți, incapacitate al cărei corolar este și prozelitis- 
nul; va putea fi depășită oare această piedică? În cazul 
persistenţei ei, elita va trebui să se sprijine, pentru a se 
constitui, doar pe efortul celor calificați prin capacitate 
intelectuală proprie, în afara oricărui mediu deja creat 
și, bineînțeles, pe ajutorul Orientului; munca ei ar fi mai 
dificilă și acțiunea s-ar putea desfășura doar pe termen 

lung, fiind necesară mai întâi o perioadă de creare a instru- 
mentelor pe care, altfel, le-ar fi putut avea deja la dispo- 
ziţie; dar, oricât ar fi de mari, dificultățile nu sunt de 
natură să impiedice ceea ce trebuie oricum să se împli- 
nească într-un fel sau altul. 

Considerăm deci oportun să ma! adăugăm urmă- 
toarele: există încă de pe acum în lumea occidentală 
indicii ale unei mișcări, deocamdată imprecise, dar care 
poate și trebuie să ducă în mod normal la reconstituirea 
unei elite intelectuale, în cazul în care dezvoltarea nu 
i-ar fi oprită de dezlănţuirea rapidă a vreunui cataclism. 
Nu mai e nevoie să spunem că Biserica ar avea tot 
interesul, dat fiind rolul ei în viitor, să o ia înainte și 
să sprijine această mișcare, nu să se izoleze, lăsând-o să 
se desfășoare în mod independent, pentru a fi obligată 
apoi s-o urmeze în vederea menţinerii unei influențe 
pe care ar putea-o pierde; nu e nevoie să adoptăm un 
punct de vedere prea elevat, nici prea greu accesibil pen- 
tru a înțelege că Biserica ar fi principalul beneficiar al 
unei asemenea atitudini care, departe de a-i solicita vreun 
compromis de ordin doctrinar, ar avea, dimpotrivă, ca 
rezultat debarasarea ei de orice infiltrare a spiritului mo- 
dern, cât și avantajul unei perfecte mențineri a formelor 
exterioare. Ar fi paradoxal ca realizarea integrală a unui 
Catolicism să se petreacă fără participarea Bisericii 
catolice, care s-ar vedea astfel pusă în ciudata situație de 
a accepta să fie apărată împotriva celor mai teribile 
asalturi pe care le-a avut de înfruntat vreodată, viitorii 
apărători fiind tocmai oamenii desconsideraţi și sus- 
pectați, fără temei, de către conducătorii actuali ai Bise- 
ricii sau de cei lăsați să vorbească în numele ei; ne-ar 
părea rău să se întâmple așa dar, pentru ca lucrurile să 

nu ajungă aici, ar fi momentul ca toți cei cărora poziția 
le conferă responsabilităţi importante să actioneze în 
deplină cunoștință de cauză și să nu mai îngăduie mina- 
rea unor încercări cu multe consecințe benefice din cauza 
lipsei de înțelegere sau a relei-credințe a câtorva indivizi, 
mai mult sau mai puţin subalterni, lucru ce s-a mai întâm- 
plat deja și este încă un semn al dezordini: din ce în ce 
mai accentuate care a ajuns să domnească pretutindeni. 
Știm prea bine că nimeni nu ne va mulțumi pentru aceste 
avertismente lansate în mod independent și cu totul 
dezinteresat; vom continua însă, atunci când va fi nece- 
sar și sub forma cea mai potrivită împrejurărilor, să 
spunem ceea ce trebuie spus. Rezumăm aici câteva con- 
cluzii la care am ajuns conduși de anumite „experiențe“ 
foarte recente, întreprinse, fără îndoială, pe teren pur 
intelectual; nu intenționăm să intrăm deocamdată în 
detalii, puţin interesante de altfel în sine; dar putem 
afirma că nimic din cele spuse înainte nu a fost așternut 
pe hârtie fără o matură chibzuinţă. Ar fi de asemenea 
absolut inutil să ni se replice cu arguții filozofice, pe 
care nu vrem să le luăm în seamă; vorbim cu seriozitate 
despre lucruri serioase și nu avem timp de pierdut în 
dispute verbale lipsite pentru noi de orice interes; înțe- 
legând să rămânem departe de orice polemică, de orice 
dispută între școli și partide, refuzăm să ne lăsăm cata- 
logaţi sub una dintre acele etichete occidentale pe care con- 
temporanii se grăbesc să le aplice pretutindeni, fiindcă 
nu e nici una care să ni se potrivească; dacă suntem sau 
nu pe placul unora nu importă, căci nimic nu ne poate 
face să ne schimbăm atitudinea în această privință. 

Se cuvine să adresăm acum un avertisment celor care, 
prin aptitudini pentru o înțelegere superioară, dacă nu 

printr-un grad de cunoaștere atinsă efectiv, par meniţi 
să devină elementele unei viitoare elite posibile. Este 
neîndoielnic că spiritul modern, cu adevărat „diabolic“ 
în toate sensurile cuvântului, încearcă prin orice mij- 
Joace să împiedice aceste elemente, deocamdată izolate 
și dispersate, să câștige coeziunea necesară pentru exer- 
sarea unei acțiunt reale asupra mentalității generale; cei 
care sunt conștienți de scopul către care trebuie să tindă 
eforturile lor nu trebuie să se lase așadar descurajaţi de 
dificultățile ce li se vor ivi în cale, de orice natură ar fi 
ele. Cei ce n-au ajuns încă la punctul din care o direcție 
infailibilă îi menţine pe calea adevărată fără putință de 
rătăcire trebuie să știe că îi pot amenința oricând deviații 
grave; se cere, de aceea, o mare prudență, e) vigilență dusă, 
am spune, chiar până la neîncredere pentru că „adver- 
sarul“, care nu e încă învins definitiv, știe să ia chipuri 
dintre cele mai felurite și mai neașteptate. Se poate ca 
unii dintre cei ce cred că au scăpat de influența „rnaterialis- 
mului“ modern să se lase înșelați de aspecte aparent opuse 
acestuia, dar situate în realitate la același nivel; și, dată 
fiind înclinația spirituală occidentală, se cuvine să-i pre- 
venim contra atracției pe care pot s-o exercite asupra 
lor „fenomenele“ mai mult sau mai puţin extraordinare 
din care provin în mare parte toate erorile „neospiritua- 
liste“; acest pericol se va agrava, cu siguranță, pentru 
că forţele obscure'tare întrețin starea actuală de dezor- 
dine folosesc aceste fenomene ca pe unul dintre cele mai 
puternice mijloace de acţiune. Nu ne aflăm probabil prea 
departe de vremea vestită în cuvântul, deja pomenit, al 
Evangheliei: „Căci se vor ridica hristoși mincinoși și 
prooroci mincinoși și vor face semne mari și minuni 
ca să amăgească, de va fi cu putință, și pe cei aleși.“ 

„Aleșii“ sunt, după cum o spune și numele, cei care fac 
parte din „elită“, înțeleasă în plinătatea sensului ei ade- 
vărat; de aceea, ținem la acest termen, în ciuda demo- 
netizării lui în lumea „profană“; cei aleși nu mai pot fi 
amăgiţi, dată fiind „realizarea“ interioară la care au ajuns; 
nu tot așa stau lucrurile cu cei care, dăruiți cu posibilități 
de cunoaștere, sunt deocamdată doar „chemați“; de aceea 
și zice Evanghelia: „mului chemați, puțini aleși“. Vine 
o vreme când va fi foarte greu „să se aleagă neghina de 
grâu“, să se opereze ceea ce teologii numesc „deosebirea 
duhurilor“, deoarece manifestările dezordonate se vor 
înmulți și se vor intensifica, iar cei ce ar trebui să călău- 
zească mulțimile greșesc din lipsă de cunoaștere, fiind 
adesea doar „călăuze oarbe“. Se va vedea atunci dacă în 
atari împrejurări subtilitățile dialectice mai sunt de vreun 
folos, dacă e de ajuns o „filozofie“, fie ea cea mai bună 
dintre toate, pentru a stăvili dezlănțuirea „puterilor infer- 
nale“; avem aici de-a face cu încă o iluzie care atrage pe 
mulți dintre cei ce ignoră caracterul intelectualirății pure 
și își închipuie că o cunoaștere pur filozofică - în cazul 
cel mai favorabil, umbra unei cunoașteri adevărate - ar 
fi în stare să remedieze totul și să realizeze redresarea men- 
talității contemporane; mai există și unii care cred că 
pot găsi în știința contemporană mijlocul de a se ridica 
la adevărurile superioare, în timp ce această știință se 
bazează tocmai pe negarea lor. "Toate aceste iluzii pot 
duce la rătăciri și din această pricină multe eforturi se 
irosesc zadarnic și mulți dintre cei care ar dori sincer 
să reacționeze împotriva spiritului modern rămân nepu- 
tincioși, pentru că, neputând găsi principiile esențiale, 
în lipsa cărora orice acțiune rămâne absolut ineficace, 

ei s-au lăsat târâti într-un impas din care le este acum 
cu neputinţă să iasă. 

Cei care vor reuși să învingă toate obstacolele și să 
triumfe asupra unui mediu potrivnic oricărei spiritua- 
lităţi vor fi, desigur, putini la număr; dar, o spunem încă 
O dată, nu numărul e important într-un domeniu ale 
cărui legi sunt cutotul altele decâr cele ale materiei. Nu 
trebuie deci să ne pierdem nădejdea; și chiar de n-ar mai 
fi de așteptat nici un rezultat semnificativ înainte de 
prăbușirea catastrofică a lumii moderne, eforturile tot 
ar trebui continuate, fiindcă importanța unei asemenea 
lucrări se întinde cu mult dincolo de epoca actuală. Cei 
ispitiți să cedeze disperării trebuie să se gândească la 
faptul că nimic din ceea ce se împlinește la acest nivel 
nu poate fi considerat pierdut, că dezordinea, eroarea 
și întunericul nu pot birui decât în mod aparent și tre- 
cător, că toate dezechilibrele partiale și tranzitorii con- 
cură cu necesitate la marele echilibru total și că nimic 
nu poate rezista forței adevărului, deviza lor trebuie să 
fie aceea adoptată cândva de anumite organizaţii iniția- 
tice ale Occidentului... incit omnia Veritas. 

